އުމުރުން 14 އަހަރުގައި އާމިރުގެ ޚާންގެ ދަރިފުޅަށް ޖިންސީ ފުރައްސާރައާއި ކުރިމަތިލާން ޖެހުނު! – Dhen.mv\nއުމުރުން 14 އަހަރުގައި އާމިރުގެ ޚާންގެ ދަރިފުޅަށް ޖިންސީ ފުރައްސާރައާއި ކުރިމަތިލާން ޖެހުނު!\nމަރްޔަމް ވަޙީދާ November 3, 2020 - 10:26 am\nބޮލީވުޑްގެ މަޝްހޫރު އެކްޓަރ އަދި ކާމިޔާބު ތަފާތު ފިލްމުތަކެއް އުފައްދާފައިވާ އާމިރު ޚާންގެ އަންހެން ދަރިފުޅު އީރާ ޚާން އަށް، އުމުރުން 14 އަހަރުގައި ޖިންސީ ފުރައްސާރަ އާއި ކުރިމަތިލާން ޖެހުން ކަމަށް އޭނާ ހާމަކޮށްފިއެވެ.\nމީގެ ހަތަރު އަހަރު ކުރިން ނަފްސާނީ ބައްޔަށް ވެސް ބޭސްކުރި އީރާ، އޭނާގެ ދިރިއުޅުމާއި ހާލަތާއި ބެހޭގޮތުން މީސްމީޑިއާގައި ވާހަކަ ދައްކަން ދުވަހަކު ވެސް ފަސް ނުޖެހޭކަން ގިނަ ބަޔަކު ފާހަގަ ކޮށްފައިވެއެވެ.\nއުމުރުން 23 އަހަރުގެ އީރާ، އިންސްޓަގްރާމްގައި އެންމެ ފަހުން ލިޔެފައިވާ ޕޯސްޓެއްގައި ބުނެފައިވަނީ، އޭނާގެ އުމުރުން 14 އަހަރުގައި ޖިންސީ ފުރައްސާރައާއި ކުރިމަތިލާން ޖެހުނު ކަމަށާއި އެކަމުގެ ސަބަބުން ވަރަށް ބޮޑު ޝޮކެއް އެއިރު ލިބުން ކަމަށެވެ. އޭނާއަށް ޖިންސީ ފުރައްސާރަކުރީ އޭނާ ދަންނަ މީހެއް ކަމަށް ވެސް ބުނެފައިވެއެވެ. ނަމަވެސް އެމީހާގެ ނަމެއް އީރާ ހާމަ ކޮށްފައެއް ނުވެއެވެ.\nއީރާ ބުނީ އޭނަގެ މައިންބަފައިން (އާމިރު ޚާން އާއި ރީނާ ދައްތާ) އާއި އެއިރު އެކަމާއި ބެހޭގޮތުން ވާހަކަ ދެއްކުމުން، އެހިތާމައިން އަރައި ގަތުމަށް ވަރަށް ބޮޑު އެހީތެރިކަމެއް ދިން ކަމަށެވެ.\nއެދުވަސްތަކުގެ ބިރުވެރިކަމާއި ހިތާމައިން އަރައިގަތުމަށް އަހަރަކަށްވުރެ ގިނަ ދުވަސް ނެގި ކަމަށް ވެސް އީރާ ބުންޏެވެ.\nއާމިރު ޚާން އާއި ރީނާގެ ކައިވެނި ރޫޅުނީ އީރާ ވަރަށް ކުޑައިރުއެވެ. ނަމަވެސް ކައިވެނި ރޫޅުމަކުން އެމީހުންގެ އާއިލާ ރޫޅިފައި ނުވާކަން އީރާ ފަޚުރުވެރިކަމާއެކު ފާހަގަ ކުރިއެވެ. އީރާ ބުނި ގޮތުގައި އޭނާގެ މައިންބަފައިންނަކީ މިހާރު ދެ ރަޙުމަތްތެރިންނެވެ. އަދި އާމިރު ޚާން ގެ ފަރާތުން ބައްޕައެއްގެ ލޯބި އޭނާއަށާއި އޭނާގެ ބޭބެ ޖުނޭދަށް ފުރިހަމައަށް ލިބެމުންދާކަން ވެސް އީރާ ފާހަގަ ކުރިއެވެ.\nކައިވެންޏަށް ދެ އަހަރު ފުރުމުން، ދީޕިކާ އަށް ރަންވީރް ލޯބީގެ މެސެޖެއް ފޮނުވައިފި\n"ސައިޑް ރޯލުން ފެންނަ ތަރިންނަށް ސަމާލުކަމެއް ނުލިބޭ ކަމަށް، މަރުވުމުގެ ކުރިން އާސިފް ބުނި"\nދިވެހި ޒުވާން އަންހެން ކުދިންގެ ހިތްތަކުގައި ރަސްކަން ކުރަމުން އަންނަ ރިތިކް ރޯޝަން ރާއްޖޭގައި


Raees Yaamin Ah Amaazu Koh Bomuge Hamala Eh Dheyn Govaalaifi - Vaguthu\nކޮވިޑްގެ ފައްސިއަށް މަޑުޖެހުމެއް، ވެކްސިން ޖެހުން ބާރަށް ކުރިއަށް -6ގަޑިއިރު ކުރިން\nރައީސް ޔާމީނަށް އަމާޒުކޮށް ބޮމުގެ ހަމަލާއެއް ދޭން ގޮވާލައިފި\n2 މަސް ކުރިން ( މެއި 7, 2021 )\nކުރީގެ ރައީސް ޔާމީން ނޫސްވެރިންނަށް މައުލޫމާތު ދެއްވަނީ – ވަގުތު އިމޭޖްސް: އިބްރާހިމް ޝާބިލް\nކުރީގެ ރައީސް އަބްދުﷲ ޔާމީން އަބްދުލް ގައްޔޫމަށް އަމާޒުކޮށް ބޮމުގެ ހަމަލާއެއް ދިނުމަށް މީހަކު ގޮވާލައިފިއެވެ.\nމީސްމީޑިއާގައި އަލީ ޔާސިރު ނަމަކަށް ކިޔާ މީހަކު ވަނީ ރޭގެ ވަގުތެއްގައި ރައީސް ނަޝީދަށް ދީފައިވާ ބޮމުގެ ހަމަލާއަކީ ރައީސް ޔާމީން އިސްވެ ހުންނަވައިގެން ދިން ހަމަލާއެއް ގޮތަށް ސިފަކޮށްފައެވެ.\nއެގޮތުން އޭނާ ފޭސްބުކުގައި ހިއްސާ ކޮށްފައިވާ ސްޓޭޓަސް އެއްގައި ބުނެފައިވަނީ ރައީސް ޔާމީން ޖަލުން ނެރުމާއި އެކީ އެއްޗެހި ގޮއްވަން ފެށީ ކަމަށާއި ރައީސް ޖެހެނީ ގޭގައި ބަހައްޓާފައި ގޮއްވާލަން ކަމަށެވެ.\n"ހަމަ ޖަލުން ނެރޭއިރަށް ގޮއްވަން ފެށީ!. ގޭގަ ބަހައްޓާފަ ގޮއްވާލަން ވަރަށް ރަނގަޅަށް!" އަލީ ޔާސިރް ނަމަކަށް ކިޔާ އެ މީހާ ފޭސްބުކުގައި ހިއްސާ ކޮށްފައިވާ ސްޓޭޓަސް އެއްގައި ބުނެފައިވެއެވެ.\nރައީސް ޔާމީންގެ ބޮލުގައި މިފަދަ އިލްޒާމެއް އަޅުވާފައިވާއިރު، ރައީސް ނަޝީދު އަންހެން ދަރިކަނބަލުން މީރާ ލައިލާ ނަޝީދު ވަނީ އެހަމަލާއަކީ އެތެރެއިން ރޭވިގެން ހިންގާފައިވާ ހަމަލާއެއް ކަމަށާއި އެހަމަލާގައި ކުރީގެ ރައީސް މައުމޫން އަބްދުލް ގައްޔޫމުގެ އަތެއް ވާނެ ކަމަށް ބުނެފައެވެ.\nރައީސް ނަޝީދަށް ހަމަލާދީފައިވަނީ ރޭގެ ވަގުތެއްގައި އެމަނިކުފާނު ގެއިން ނިކުމެވަޑައިގެން މަޖީދީ މަގުގައި އޮއް ކާރުކޮޅަށް އަރާވަޑައިގަންނަވަން ހިނގާފައި ދިޔަ ވަގުތު އެތަނުގައި ޕާކު ކޮށްފައި ހުރި ސައިކަލެއްގެ މަޑި ދަށުން އެއްޗެއް ގޮއްވާލައިގެންނެވެ. މި ހާދިސާގައި ނަޝީދުގެ އިތުރުން އެމަނިކުފާނުގެ ހަށިފާރަވެރިންނަށާއި ފަތުރުވެރިއަކަށް ވަނީ އެކި ކަހަލަ އަނިޔާ ލިބިފައެވެ.\nމި ހާދިސާގައި ނަޝީދަށް ލިބުނު އަނިޔާތަކަށް ފަރުވާ ދެމުން އަންނަނީ އޭޑީކޭ ހޮސްޕިޓަލުގައެވެ.\nތަހްގީގު ނިންމާފައި ވާތީ ޔާމީން އިތުރު ވާހަކައެއް ނުދެއްކެވި\nމިއަދު ވެސް ޔާމީން ފުލުހަށް ހާޒިރުވާން އަންގައިފި\nޔާމީން ހާޒިރު ކުރަނީ މަރު ކޮމިޝަން ފެއިލްވުމުން- ޖަމީލް\nމެއި 7, 2021 17:45\nކަލޯމީހުންމެރުމަށް ގޮވާލުމަކީ ބޮޑުވެގެންވާ ކުށެއް ކަލޭގެ ސަރުކާރުން ތިކަމެއް ނުބެލިޔަސް ބަލާނެދުވަހެއް އެބައޮތް ކަލޭ އަނގަ ހިމޭނުން ލައިގެން ހުރުމަށް ގޮވާލަން .\nމެއި 7, 2021 18:08\nކުށެއްވެސްމެ އަދި މީހެއްގެ ފުރާނައެއް ދުއްވާލުމަކީ ބޮޑުވެގެންވާ ބޮޑު ފާފައެއްވެސްމެ. ރޯދަ މަހުގެ ފަހު ދިހައެއްގަ މީހުން މަރަން ނުގޮވާ ހެޔޮ އަމަލު ގިނަ ކުރުމަށް ނަސޭހަތްތެރިވަން.\nމެއި 7, 2021 19:13\nމޑޕ ގަ އުޅެނީ އައިސިސް މީހުން. މިފަދަ މީހުން ދައްކާ ފިތުނަވެރި ވާހަކަތައް ފުލުހުން ބަލާ މީމީހުންނަށް ދޮގުހެދުމާ ފިތުނަ ވެރިކަން ފެތުރުމުގެ އަދަބު ދޭންޖެހެ. ގައުމު ހަލާކުވަނީ މިފަދަބގޮތްކުޑަ ވިޔާނުދާ ފާސިގު ފިތުނަވެރި ދޮގުވެރި ކައްޒާބުންގެ ސަބަބުން. ހިތައްއަރާއުރަށް ކޮންމެވެސް މީހެއްގެ އަބުތު ކަތިލަންވި. މާދމާ ސީޕީ ހަމީދާ ގުޅެގޮތުންވެސް މިފަދަ ވާހަކަތައް ފަތުރަފާނެ. މިކަންކަން ހުއްޓުވެންވާނެ. އެހެންނޫނީ ކީއްކުެާ ތަހުގީގީ އިދާރާތަކެއް. ކޮންމެ މީހަކު އޭނާ ރުޅިއަރާ ކޮންމެވެސް މީހެއްގެ ބޮލުގަ ބަދުނާމު އަޅުވަންވީ. ނަޝީދު އަމިއްލަ އަށް ކުރި ކަމެކޭވެސް މިދަނުލަފާ މީހުން ގޮވަން ފަށާފާނެ.\nމެއި 7, 2021 19:28\nޙަމައެގޮތަށް ބުޜެކި ސަ ރުކާ ރުންކު ރި ވައްކަތައްވެސްބަލާނެ. ޢެފައިސާ ގޯނިގޯންޏައްއަޅައިގެން ބެހިކަމަށް އެއްބަސްވެވާހަކަ ދައްކާވީޑިއޯ ތިބޭފުޅާއަށްވެސް ފެނިފަހުންނާނީ.\nމެއި 7, 2021 22:52\nއެއްވެސް މީހަކަށް އެއްވެސް ބާވަތެއްގެ ހަމަލާއެއް ދޭކަށް އެކަކަަށްވެސް ނުގޮވޭނެ.. އެކަމު ނޫސްވެރިންވެސް ހަބަރު ފަތުރާއިތު ފިތުނަ ނުފެތުރާ އެބުނައެއްޗެއް ލިއުން މުހިންމު އެސޮރު އެބައޮތްތަ ބޮމެކޭ ބުނެފަ؟؟ ބޮމެއްގެ ނަންވެސް ނެތް ގަނެފައެއް؟؟ އަނގަ ގޮއްވުންކަހަލަ ކަމަކަށްވެސް ވެދާނެއްނު؟؟ ތަހުޤީޤު ކުރީމަ އެނގޭނީ ކޮންމެއަކަސް މި ޔާސިރެއް ހިފާ ހައްޔަރުކޮށް ތަހުޤީހު ހިންގަންއެބަޖެހޭ މިހާރުން މިހާރަށް\nމެއި 7, 2021 17:52\nފުލުހުން މީނާ ހަށްޔަރު ކުރުމަށް ގޮވާލަން ރައީސްސޯލިހަށް ހަމަލާދިނުމަށް ބުނިމީހާވެސް ފުލުހުންވަނީ ހަށްޔަރުކޮށްފަ ވަކިފަރުދަކަށް ވަކިގޮތެއް ނެހެދުމަށް ފުލުހުންގެ މުއަށްސަސާއަށް ގޮވާލަން ގައުމުގައި އަދުލު އިންސާފު ގާއިމުކުރުމަށް ފުލުހުންނަށް ގޮވާލަން.\nމެއި 7, 2021 19:07\nއަންނި ކަރުކަނޑަން ގޮވި ޕީޕީއެމް އަންހެނާ ކޮބައިތަ މިހާރު\nމެއި 7, 2021 17:55\nމެއި 7, 2021 18:01\nމި ގޮއްވާލި އެއްޗެއްގެ އަޑީގައި ތި ޢަލީ ޔާސިރެއް ހުރުން ވަރަށް އެކަށީގެންވޭ.\nމެއި 7, 2021 18:07\nމިހާރުން މިހަރާއް މީނަ ނަގައި ގަނެގެން ގެންގޮސް ސުވާލް ކުރަން ގޮވާލަން.. މީކީ ސަމާސާ ވާހަކައެއް ނޫން\nމެއި 7, 2021 18:12\nމިކަހަލަ ވާނުވާނޭގި ތެޅިބާލާ މީހުންނާހެދި ހުރިހާކަމެއް ގޯސްވަނީ ތަނެއްގަ ހުރިމީހެއްގެ ބޮލުގަ ތިޔަކަހަލަ އިލްޒާމް އެޅުވީމަ ދެންވާނެގޮތަކީ މިހާރު މުޅިގައުމު އެއްއަޑަކުން މިހަމަލާ ކުއްވެރިކޮށް ތައީޒިޔާކިޔަމުން ދާދިއުން ހަމަތިކަހަލަ އަނގަތަކެއް އަނެއްކޮޅުން ނިކުމެ ރައްދު ބަސްބަހުން ނަފުރަތަށް ބަދަލުވެ ހަމަނުޖެހުން އިތުރުވާނީ ތަހުގީގުކޮށް ސާބިތުވީމަ ދެންކިޔަބަލަ ހޭބަލި ވުމުގެކުރިން\nމެއި 7, 2021 18:20\nސިގިރޭޓު ލައިޓަރު ގޮވުން އެއީ ޢާންމުކޮށް ދިމާވާކަމެއް ނަޝީދު އަމިއްލަޔައްދޯ ޖީބަށް ލައިޓަރުލައިގެން އުޅުނީ. ލައިޓަރު ގޮވުމުގެ ހާދިސާއާއި ގުޅިގެން އެތާހުރި ބައިސްކަލެއްގެ މަޑިން އަނިޔާވީއޭ ގޮވުމަކުން ނުފުދޭނެ. މިކަމަށްވެސް ރިޔާސީ ކޮމިޝަނެއް ހަދައި މައްސަލައިގެ ތަހުގީގު ނިމުމުން ސާފުވާނީ.\nމެއި 7, 2021 19:12\nލަދުހަޔާތްކުޑަ ބައެއްދިވެހިން މިފަދަ މާތްމަހެއްގަވެސް މިދަނީ ޔަހޫދީންހަދާކަހަލަ\nމެއި 7, 2021 19:22\nލަދުހަޔާޠްކުޑަ ބައެއްދިވެހިން މިފަދަ މާތްމަހެއްގައިވެސް މިދަނީ ޔަހޫދީންހަދާކަހަލަ ދޮގުހަދަމުން.ކަލޯ ހިނދުކޮޅެއްތެ ރޭގަވެސް ތިފަދަމީހުންގެ ދޫބަންދުވުކު ރެއްވުމުގެކުޅަދުންވަންތަ ފަޜާތެއްވާކަން ހަނދާންބަހައްޓާތި. ޢަދިތައުބާވެއަވަހަށް ތެދުމަގަށް ރުޖޫއަވޭ.\nމެއި 7, 2021 18:32\nއަލީ އާޒިމް ކިޔާތަ އޭނައޭ އެކަންކުރި\nމެއި 7, 2021 18:35\nމަންޖޭ ތީ މަންޖެގެ ބައްޕަ ޖައްސާލި ސިޔާސީ ސްޓަންޓެއް ނިކަން ބަލަންތިބެބަލަ އިތުރުފަރުވާޔައް ސިންގަޕޫރައްދާ ދުވަހު ގޮނޑި ނުދުއްވިއްޔާ ނަސީބެއް\nމެއި 7, 2021 18:45\nފިތުނަފަސާދަ ނުފަދަ އަގަމަޑުން ލާގެން ހު ރެވެތޯބަޅާށެވެ\nމެއި 7, 2021 18:52\nމިއީ ފެންވަރަކީ.... މިދެންބޮޑުވަރު. ޚިތަންމެ ޑްރާމާ އެއްކުޅުނަސް ދެނެއް ކުރީގައި ލިބުނު ތާއީދެއް ނުލިބޭނެ...\nމެއި 7, 2021 18:58\nއަލީ ނާސިރު ހައްޔަރުކޮށް މިމައްސަލަ ބަލަން ޖެހޭނެ.. ފޭސްބުކްގަ އަދިވެސް އެބައުޅޭ މިކަހަލަ ހިތުން ވަރަށް ގައްޑާ ދެތިން ވާނުވާއިން.. ސްޓެޓަސް އަޕްލޯޑްކޮށްލާ... ލޮލް\nމެއި 7, 2021 19:08\nގ. ކެނެރީގެ ބަދަލުގައި މާލޭގެ މެދުން އެއައްވުރެ ބޮޑު ބިމެއްގައި ގެޔެއްބިނާކޮށްފައި ދޭންވީނޫން މީ ހައްލަކީ ބަލަގަ އޭނަޔަކީ ބޮޑީގާރޑަކަށް ބަލާ ރޮޑެއްނޫ ބޮޑީގާރޑް ކާރަންއަރުވާފައި ދޮރުލައްޕާ ތަނުން މީހަކު ފެނުމުން އަނެއްދޮރުން ފުއްމައިގެން އެހެރަ ދަނީ ހަމައިގާ ނުހުންނަންޏާ މިގޮތްވާނެ އަވަހަށް ގޯއްޗެއްދީ މާލެ މެދުން\nމެއި 8, 2021 00:54\nބޮޑު ގޯތި ބޭނުންވާ މީހާ ހޯދިނު ބޮޑު ގެއެއް.\nމެއި 7, 2021 19:10\nއެންމެނަށްވެސް އެނގޭ ޑްރާމާ ކުއީންއަކީ ކޮބައިކަން. ބަފާ ކޮށައިދޭ މަގުން ދަރިވެސް ހިނގާނީ.\nމެއި 7, 2021 19:16\nމީނަ ހައްޔަރުކުރަން ޖެހޭ ތަންތާގައި ބޮން ގޮއްވަން ނުބުނެވޭނެ މިހާރުން މިހާރަށް ހައްޔަރުކޮށް ޓެރެރިޒަމްގެ ދައުވާ ކުރަންޖެހޭ\nމެއި 7, 2021 19:18\nޔާސިރައް ހެޔޮވިސްނުންދެއްވާ ނަޝީދާ އެއްތަން ކޮއްދެއްވާންދޭ..އަލިފް ހާ.\nމެއި 7, 2021 19:19\nދިވެހިރާއްޖޭގެ ޤާނުނުން ބޮޑު ކުށެއް އެކުރީ. އެއްވެސް މީހަކަށް މަރުހެ އިންޒާރެއް، ބިރު ދެއްކުމުގެ އިނޒާރެއް ނުދެވޭނެ. ޔާމީންކަސް، ނަޝީދަކަށްވެސް. މީނާގެ މައްސަލަ ނުބަލާ ދޫކޮށްފިއްޔާ އިންސާފުގެ މާނަ ވަރަށް ސާފު\nމެއި 7, 2021 19:40\nވަކި މީހަކަށް ވީމަ ކުށްވެރިވެފަ، މީކޮން ގޮތެެެއް. ޖަލަށް ލާ!\nމެއި 7, 2021 20:00\nނަމަނަމަ ރ. ޔާނުގައި އަތްލާން ނަހަދާތި! މިއީ އަލީ ޔަސިރަށްދޭ ޚައްސަ މެސެޖެކެވެ. ރައީސް ޔާމީނަކީ އަނިޔާވެރިއެއްނޫން އަނިޔާވެރިއަކީ ޙައްގުން ކަމަކާނުލައި މީހުންގެ ބޮލުގައި މަރުގެ ތުހުމަތު އަޅުވާ މީހުން ! އަލީ ޔާސިރު ހީކުރަނީ އަނިޔާވެރިކަމަށް ގޮވާލާގެން ސަލާމަތުން ހުރެހުރެވިދާނެކަމައްތަ! ގާނޫނު އަރާހަމަކުރާނެ!\nމެއި 7, 2021 20:48\nރައީސް ޔާމީނާ ކަލޯ ހިތާވިޔަސް ދެން ތީ ފުކެއް ބޮޑުވަރު. ކަލޯ ހައްޔަރުކޮށް ޖަލަށްވައްޓާލާނަން.2އަހަރު ބައި ދެން ތި ވަންނި ޖައްސަން ތިބެވޭނީ. އިންޝާﷲ\nމެއި 7, 2021 20:59\nތި ޔާސިރަކީ ބޯހަމަޖެހޭ ގޮލައެއްނޫން.\nމެއި 7, 2021 21:16\nވަކިމީހަކު ދިން ޙަމާއެއްކަން ސާބިތު ނުވާހާހިނދަކު ސާބިތެއް ނެތް ވާހަކަތަކުން ގައުމު ފިތުނަކު ރުމަކީ ފައިދާތަކެއް ހޯދުމުގެ ބޭނުމުގައިވެސް ކުރރ ރެވިގެންވާނެ ކަން\nކަމެއް ނޫނެވެ ފާޅުގައި، ތިޔަ ގޮވާލާ ގޮވާލުން ކުށްވެ ރި\nމެއި 7, 2021 21:47\nމެއި 8, 2021 00:07\nތިޔަވާނީ ތިޙަމަލާ ރޭވި އެކަކަށް\nމެއި 8, 2021 00:35\nބަލަ މިތާ މިތިބި ޕީޕީ ކުދިންކޮޅު އޭނަ ޔާމީނެކޭ ނުބުނޭ. މިހާރު މިސްކިތު ހުޅުޖެހި މީހާ އައަށް ވީ ގޮތް ތިވީ. ޖަލުން ނެރެފަ ހުރީ ޔާމީނު އެކަނި ތަ ބޮރޯ ވެސް އެހެރީ ގޭގަ\nމެއި 8, 2021 01:24\nރައީސް ޔާމީންގެ ބޮލުގަބޮޑެތި އިލްޒާމުތައް އަޅުވައިގެން އުޅޭނެކަމެއްނެތް ރައީސްޔާމީން ގޮއްވާލަންގޮވިމީހާ ވަގުތުން ހައްޔަ ރު ކު ރަން ޖެހޭ\nމެއި 8, 2021 02:05\nމިތާ ތިބިއްޔާތިބިހާ ލާދީނީ ބަޔަކައް ހަލާކު ހުރި.. އިސްލާމްދީން މަތީގައި ގައުމެއްގެ ގޮތުގައި ލައްވައިދެއްވިކަމައް ޝުކުރުނުކޮއް ގައުމުގައި ލާދީނީ އޮއިވަރު ފެތުރުވި އެންމެހާ ވެރީންނައްވެސް ހަލާކު ހުރި.\nހުރިހާ ލީޑަރުން ރައީސް ސޯލިހްގެ ކެމްޕޭނާ ގުޅެން ޖެހޭ: ރީކޯ މޫސަ


Suhana aai Khushi bollywood ah thahyaaru\nސުހާނާ އާއި ޚުޝީ ބޮލީވުޑަށް ތައްޔާރު\nޚުޝީ (ކ) އަދި ސުހާނާ\nފިލްމީ ތަރިންގެ ދަރިންގެ ތެރެއިން ސާރާ އަލީ ޚާން، ޖާންވީ ކަޕޫރު، އަނަންޔާ ޕާންޑޭ އަދި އާލިއާ ބަޓް މިހާރު ވަނީ ފިލްމު ކުޅެން ފަށައި ބޮލީވުޑްގައި އެމީހުންގެ މަގާމު ވަރުގަދަ ކުރަން މަސައްކަތް ފަށާފަ އެވެ. އަނަންޔާގެ "ގެހެރާއިޔާން" ޕާފޯމަންސް އާއި ސާރާގެ "އަތުރަންގީ ރޭ"ގެ ޕާފޯމަންސުން މި ތަރިންގެ ހުނަރު ސާބިތުކޮށްދީ އެމީހުންނަށް ފިލްމު އިންޑަސްޓްރީގައި ފައިތިލަ ސާބިތު ކުރެވިފައި ވަނީ ހަމައެކަނި އެމީހުންގެ މައިންބަފައިންގެ ނުފޫޒުން ނޫންކަން ވަނީ ސާބިތު ވެފައެވެ.\nޝާހް ރުކް ޚާންގެ ދަރިފުޅު ސުހާނާ އާއި ޝްރީދޭވީގެ ހަގު ދަރިފުޅު ޚުޝީ ކަޕޫރު އަދި ސަންޖޭ ކަޕޫރުގެ ދަރިފުޅު ޝަނާޔާ ކަޕޫރު ވެސް މިހާރު ވަނީ ބޮލީވުޑަށް ނުކުންނަން މުޅިން ތައްޔާރުވެފަ އެވެ.\nކުރިޔަށް އޮތް ދުވަސްތަކުގެ ތެރޭގައި ގިނަ މިހާރު ފިލްމު ކުޅޭ އެކްޓަރުންގެ ދަރިންގެ ތެރެއިން މި ތަރިން ބޮލީވުޑް ފިލްމުތަކުން ފެންނާނެކަމަށް ބެލެވެ އެވެ.\nސުހާނާ ޚާން: ސުހާނާ ފިލްމުކުޅެން ޝައުގުވެރިވާކަން ޝާހް ރުކް ވަނީ ބުނެފަ އެވެ. އަދި އޭނާ އެމެރިކާއިން މަތީ ތައުލީމު ހާސިލުކުރީ ވެސް ޕާފޯމަންސް އާޓްގެ ދާއިރާއިންނެވެ. ބައެއް ޚަބަރުތައް ބުނާ ގޮތުގައި ސުހާނާގެ ފުރަތަމަ ފިލްމަކީ "އާޗީޒް ކޮމިކް" ސީރީޒްގެ މައްޗަށް އުފައްދާ ޒޯހާ އަޚްތަރު ޑައިރެކްޓްކުރާ ހިންދީ ފިލްމެކެވެ.\nއާރްޔަން ޚާން: ޝާހް ރުކްގެ ދޮށީ ފިރިހެން ދަރިފުޅު އާރްޔަން ޚާން ވެސް މަތީ ތައުލީމު ހާސިލުކުރީ ޕާފޯމިން އާޓްސްގެ ރޮނގުންނެވެ. ނަމަވެސް އޭނާ ސްކްރީނުން ފެނިދާނެކަމާ މެދު ޝާހް ރުކް އަށް ޝައްކެވެ. ޝާހް ރުކްގެ ތަންކޮޅެއް ކުރީގެ އިންޓަވިއު އެއްގައި ބުނެފައިވަނީ އެކްޓަރަކަށް ވުމުގެ ވިސްނުން އާރްޔަން ނުގެންގުޅޭ ކަމަށެވެ. އޭނާ ބޮޑަށް ބޭނުންވަނީ ފިލްމު ޑައިރެކްޓްކުރުމަށް ކަމަށެވެ. ޝާހްރުކް ބުނި ގޮތުގައި އާރްޔަން ފިލްމު ކުޅެން ބޭނުން ނުވަނީ މީހުން އޭނާ އާއި އޭނާގެ ބައްޕަ އާ އަޅާ ކިޔާނެތީ އެވެ. އަދި ބައްޕަގެ ހިޔަނި އޭނާގެ އެކްޓިން ކެރިއަރަށް އެޅޭނެކަން ޔަގީން ވާތީ އެވެ.\nޚުޝީ ކަޕޫރު – ޚުޝީ އަކީ ޝްރީ ދޭވީ އާއި ޕްރޮޑިއުސަރު ބޯނީ ކަޕޫރުގެ ހަގު ދަރިފުޅެވެ. އަދި ޖާންވީ ކަޕޫރުގެ ކޮއްކޮ އެވެ. ޚުޝީގެ ފިލްމު ކުޅުމުގެ ޝައުގުވެރިކަން އޭނާ ވަނީ ހާމަކޮށްފަ އެވެ. ޚުޝީ ބުނެފައި ވަނީ އޭނާ ބޭނުން ވަނީ ކަރަން ޖޯހަރްގެ ފިލްމަކުން ބޮލީވުޑަށް ނުކުންނާށެވެ.\nޖުނައިދު ޚާން – އާމިރު ޚާންގެ ދަރިފުޅު ޖުނައިދު ވެސް މިހާރު ވަނީ ފިލްމީ މަސައްކަތް ފަށާފަ އެވެ. ޖުނައިދުގެ ކޮށް އައިރާ ޚާން ވަނީ ޖުނައިދުގެ ފުރަތަމަ ފިލްމުގެ ސެޓުގައި ހުރެ ނަގާފައިވާ ފޮޓޮއެއް ޝެއާކޮށް އޭނާގެ ބޭބެގެ ޕްރޮފެޝަނަލް ކަމަށް ތައުރީފުކޮށްފަ އެވެ. އައިރާ ބުނި ގޮތުގައި ބޭބެގެ ފުރަތަމަ ފިލްމުގެ އެއްވެސް ތަފްސީލެއް އޭނާއަކަށް ނުދިނެވެ. އަދި އެކަމާ ވަރަށް ހިތްހަމަނުޖެހިފައި ހުރުމުން ބޭބެގެ ފިލްމު ސެޓަށް އައިސް ކުޑަކޮށް ފިލްމުގެ ޚަބަރުތައް ހޯދާލަން މަސައްކަތް ކުރަނީކަމަށެވެ.\nސަންޖޭ ކަޕޫރުގެ ދަރިފުޅު ޝަނާޔާ އާއި ސައިފް އަލީ ޚާންގެ ހަގު ދަރިފުޅު އިބްރާހިމް އަލީ ޚާން ވެސް ބޮލީވުޑު ދަތުރު ވަނީ ފަށާފަ އެވެ. އެމީހުން އަދި ފިލްމެއް ކުޅެން ސޮއި ނުކުރިޔަސް ފިލްމު އިންޑަސްޓްރީއަށް ވަނުމުގެ ތައްޔާރީތައް ވަނީ ވަމުންނެވެ. އެގޮތުން ޝަނާޔާ ވަނީ ޕެރިސް ފެޝަން ވީކެއްގައި މޮޑެލް ކޮށްފަ އެވެ. އަދި ކަރަން ޖޯހަރް މިހާރު އުފައްދަމުންދާ ފިލްމެއްގައި އޭނާގެ އެސިސްޓެންޓް ޑައިރެކްޓަރެއްގެ ގޮތުގައި އިބްރާހިމް ދަނީ މަސައްކަތް ކުރަމުންނެވެ.\nޝާހްރުކް ހާން އާމިރު ޚާން ކުޑަކުދިން


Loan dhakkan ufeddhi backup plan beykaaru veetha? | Mihaaru\nލޯނުދައްކަން އުފެއްދި ބެކަޕް ޕްލޭން ބޭކާރުވީތަ؟\nފިނޭންސް މިނިސްޓަރު އިބްރާހިމް އަމީރު މަޖިލީސް ކޮމިޓީއެއްގައި ވާހަކަދައްކަވަނީ. އެސްޑީއެފް ފަންޑުގައި މިވަގުތު4ބިލިއަން ރުފިޔާ އެބަހުރި--ފޮޓޯ:މިހާރު\n23 ޖޫން 2022 - 07:07\nރައީސް އަބްދުﷲ ޔާމީންގެ ސަރުކާރުގައި، 2017 ގައި ސޮވެރިން ޑިވެލޮޕްމެންޓް ފަންޑް (އެސްޑީއެފް) އުފެއްދީ ވަރަށް މުހިންމު ބޭނުމެއްގަ އެވެ. އޭރު އެތައް ބައިވަރު ލޯނެއް ނަގައިގެން ތަރައްގީގެ ބިޔަ މަޝްރޫއުތައް ހިންގާތީ، އެ ލޯނުތައް ދައްކާނީ ކިހިނެއްތޯ އުފެއްދި ސުވާލަށް ޔާމީން ދެއްވި ޖަވާބަކީ ސޮވެރިން ފަންޑެވެ. ސަރުކާރުން އޭރު ބުނަމުން ދިޔައީ، ލޯނުތައް ދައްކަން ވާއިރަށް އެ ފަންޑުގައި ފައިސާ ހުންނާނެ ކަމަށެވެ. އަދި އެ ފަންޑަށް ފައިސާ ލިބޭނެ މަގެއް ހަމަޖައްސައި، އެ ފަންޑަކީ ރާއްޖޭގެ ރިޒާވް ފަދަ އިތުރު "ބެކްއަޕް ޕްލޭން" އަކަށް ހެދުމުގެ ވިސްނުން އުފެއްދި އެވެ.\nއެކަމަކު، އެ ފަންޑަށް ފަސް އަހަރުވީ އިރު، ނަތީޖާ އަކީ ކޮބައިހެއްޔެވެ؟ އެ ފަންޑު އުފެއްދި މަގުސަދު ހާސިލް ވާނެ ހެއްޔެވެ؟ އަދި އެންމެ ސުވާލަކީ މިއެވެ؛ ލޯނުތައް ދައްކަން ފަށަން ޖެހޭއިރަށް އެ ފަންޑުގައި ފައިސާ އެބަހުރި ހެއްޔެވެ؟\nމިހާރު އެމްއެމްއޭގެ ބާރުގެ ދަށުގައި އޮތް އެސްޑީއެފް މެނޭޖްކުރުމުގެ ބާރުތައް ރައީސާއި ފިނޭންސް މިނިސްޓަރަށް ލިބޭ ގޮތަށް ގާނޫނަށް އިހަކަށް ދުވަހު އިސްލާހެއް ހުށަހަޅުއްވުމުން ރައްޔިތުންގެ މަޖިލީހުގެ މެމްބަރުން ވެސް ކުރެއްވީ ހަަމަ މި ސުވާލުތަކެވެ.\nރައީސް އިބްރާހިމް މުހައްމަދު ސޯލިހު އެންމެ ފަހުން ނޫސްވެރިންނާ ބައްދަލު ކުރެއްވި އިރު ވެސް މި ފަންޑާ ބެހޭ ގޮތުން ވާހަކަފުޅު ދެއްކެވި އެވެ. ނޫސްވެރިއަކު ކުރި ސުވާލަކަށް ޖަވާބު ދެއްވަމުން އެމަނިކުފާނު ވިދާޅުވި ގޮތުގައި އެ ފަންޑުގައި ފައިސާ އެބަހުއްޓެވެ. އެކަމަކު ޑޮލަރުގެ އިތުރުން ރުފިޔާ ވެސް އެބަހުރި ކަމަށާއި އެއީ ބޭނުން އިރަކު ލިބޭނެ އެއްޗެއް ކަމަށް ވެސް އެމަނިކުފާނު ވިދާޅުވި އެވެ. އެ ޖަވާބު އެގޮތަށް ދެއްވީ، އެ ފަންޑުގައި ހުރި ޑޮލަރު މާރުކުރީތޯ ނޫސްވެރިޔާ އެހުމުންނެވެ.\n"އޭގައި ޑޮލަރު ވެސް އެބަހުރި އިނގޭތޯ. މުޅިން ހުރީ ރުފިޔާއެއް ނޫން. ޑޮލަރުން [ލޯނު] ދައްކާއިރު، ވާވަރަށް އޭގައި ޑޮލަރު ހުންނާނެ އިނގޭތޯ. އެއިން ބައެއް ހުރީ އިންވެސްޓް ކޮށްފައި. އެކަމަކު އިންވެސްޓް ކޮށްފައި ހުންނާނީ ބޭނުންވީމާ ނެގޭގޮތަށް. ބޭރުގައި އެބަހުރި އިންވެސްޓް ކޮށްފައި. އެހެންވީމާ، ދައްޗެއް ނެތި ލޯނެއް ދައްކަންޖެހޭ ގަޑީގައި އެ ހުންނާނެ،" ރައީސް ވިދާޅުވި އެވެ.\nމީޑިއާ ބްރީފިންގައި ރައީސް އިބްރާހިމް މުހައްމަދު ސޯލިހު، ނޫސްވެރިންގެ ސުވާލުތަކަށް ޖަވާބު ދެއްވަނީ.---ފޮޓޯ: ރައީސް އޮފީސް\nއެކަމަކު، އެސްޑީއެފްގައި ހުރި ފައިސާ މާރުކުރުމަކީ، ވަރަށް ގިނަ ބޭފުޅުން އިއްތިފާގުވާ ގޮތުގައި މައްސަލަ އެކެވެ. ފިނޭންސް މިނިސްޓްރީ އާއި އެމްއެމްއޭގެ އިސް މަގާމުތަކެއް ފުރުއްވި ބޭފުޅަކު ވިދާޅުވި ގޮތުގައި އެސްޑީއެފްގައި ހުރި ޑޮލަރު މާރު ކުރުމަކީ ވަރަށް ބޮޑު ގޯހެއް ކަމަށެވެ. އެ ފައިސާ މާރުކުރާ ހިސާބުން އެ ފަންޑުގެ މަގްސަދު ގެއްލުނީ ކަމަށް އޭނާ ވިދާޅުވި އެވެ.\n"ބޭރުން ނެގި ލޯނުތައް އަދާކުރަން ރައްކާ ކުރި ފައިސާ މާރުކުރީމަ ކިހިނެއް އެ ފައިސާ ލޯނު ދައްކަން ހޯދާނީ،" އޭނާ ވިދާޅުވި އެވެ.\nކުރީގެ އިކޮނޮމިިކް މިނިސްޓަރު އަދި މާވަރު ދާއިރާގެ މެންބަރު މުހައްމަދު ސައީދު ވެސް ވިދާޅުވީ، މުހިއްމު މަގްސަދުތަކެއް ހާސިލުކުރަން އުފެއްދި މި ފަންޑުގެ ޑޮލަރުތައް މާރު ކުރުމަކީ ވަރަށް ބޮޑު މައްސަލައެއް ކަމަށެވެ.\n"މިއީ ވަރަށް ނުރައްކާތެރި ކަމެއް. މި ފެންނަނީ ފަންޑު އުފެއްދި މަގްސަދާ ހިލާފަށް ފަންޑުގެ ބޭނުން ކުރަމުން އަންނަތަން،" އޭނާ ވިދާޅުވި އެވެ.\nފަންޑުގެ 90 ޕަސެންޓް ހުރީ ރުފިޔާއިން\n"މިހާރު" އަށް އެނގިފައިވާ ގޮތުގައި އެސްޑީއެފް ފަންޑުގައި ހުރި ޑޮލަރު މާރުކުރީ 2020 ވަނަ އަހަރު ޑޮލަރުގެ ތާށިކަން ބޮޑުވެ، އެމްއެމްއޭގެ އެދުމުގެ މަތިންނެވެ. އެ ފަންޑުގައި އޭރު ހުރި ޑޮލަރު ނެގީ ރާއްޖޭގެ ޑޮލަރުގެ ރިޒާވްގެ ހާލަތު ރަނގަޅުކޮށް، އެކްސްޗޭންޖް ރޭޓް ކޮންޓްރޯލް ކުރުމުގެ ބޭނުމުގަ އެވެ.\n"އެ ފައިސާ މިހާރު ހުންނާނީ ޑޮލަރުގެ ރިޒާވްގައި. އެސްޑީއެފް ފަންޑުގެ ފައިސާ އެމްއެމްއޭގެ ރިޒާވަށް ލުމުން، ރިޒާވް އެބަ 300 މިލިއަން ޑޮލަރު ވަރު އިތުރުވޭ،" މިކަން އެނގިވަޑައިގަންނަވާ ބޭފުޅަކު ވިދާޅުވި އެވެ.\nރިޒާވަށް ޑޮލަރު ލުމަށް ފަހު އެސްޑީއެފް ފަންޑުގައި ބަހައްޓަނީ ދިވެހި ރުފިޔާ އެވެ. އޭރުން ޑޮލަރު މާރު ނުކުރެވި ހުރީ ޑޮލަރުން އިންވެސްޓް ކުރި ފައިސާ އެކަންޏެވެ.\nއެމްއެމްއޭ: އެސްޑީއެފް ފަންޑުގައި ހުރި ޑޮލަރު މާރުކުރީ އެމްއެމްއޭގެ ލަފާގެ މަތިން -- މިހާރު ފޮޓޯ\nމިކަމުގައި އެމްއެމްއޭގެ ބަހެއް ވަނީ ލިބޭ ގޮތް ނުވެފަ އެވެ.\nހަތަރު ބިލިއަން ރުފިޔާގެ އެ ފަންޑުގައި މިވަގުތު ޑޮލަރުން ހުރީ 32 މިލިއަން ޑޮލަރު (490 މިލިއަން ރުފިޔާ) އެވެ. މިއީ ގާތްގަނޑަކަށް ފަންޑުގެ 10 ވަރަކަށް ޕަސެންޓެވެ. އެ ފައިސާ އޭރު ދިވެހި ރުފިޔާއަށް ބަދަލު ނުކުރެވުނީ ފިކްސްޑް ޑިޕޮސިޓްގެ ގޮތުގައި ބޭންކްގައި އިންވެސްޓްކޮށްފައި ހުރުމުންނެވެ.\nއެސްޑީއެފްއަށް ދައުލަތުން "ފޯސްޑް" ސޭވިންއެއް ގެ ގޮތުގައި ފައިސާ ޖަމާކުރަނީ މައިގަނޑު ތިން އާމްދަނީއަކުންނެވެ. އެއީ އެއާޕޯޓް ޑިވަލޮޕްމެންޓް ފީ އާއި ޓީޖީއެސްޓީ އާއި ގްރީން ޓެކްސް ފަދަ ޓެކްސް އިން ލިބޭ ޑޮލަރެވެ. މީގެ ތެރެއިން ފަންޑަށް ޖަމާކުރާ އަދަދު ކަނޑައެޅުމުގެ ބާރު ސަރުކާރަށް ލިބިފައިވެ އެވެ.\nއެސްޑީއެފް އިންވެސްޓް ކުރަނީ ކިހިނެއް؟\nމިކަމާ ގުޅޭ ގޮތުން ފިނޭންސް މިނިސްޓްރީގެ ރަސްމީ ތަފްސީލީ ޖަވާބެއް ނުލިބުނެވެ. އެ މިނިސްޓްރީން ބުނީ އެ ފައިސާ ބޭރުގެ މާކެޓުތަކުގައި އިންވެސްޓްކޮށްފައިވާ ކަމަށެވެ.\nއެކަމަކު، ލިބިފައިވާ މައުލޫމާތުތަކަށް ބަލާއިރު، އެސްޑީއެފް ފައިސާ ބޮޑަށް އިންވެސްޓް ކުރަނީ ރާއްޖޭގެ ބޭންކްތަކާއި ސަރުކާރުން ވިއްކާ ޓީބިލްގަ އެވެ. ބޭންކްތަކުގައި ފިކްސްޑް ޑިޕޮސިޓްގެ ގޮތުގައި ވެސް ފައިސާ އިންވެސްޓް ކުރެ އެވެ.\nނަން ހާމަކުރަން ބޭނުން ނުވާ ބޭފުޅަކު ވިދާޅުވީ، އެސްޑީއެފް ފައިސާ 2018 ގެ ކުރިން އާންމުކޮށް އިންވެސްޓް ކޮށްފައި ވަނީ ބޭރުގެ ޓީބިލާއި ބޮންޑުގައި ކަމަށެވެ. ކުރިން އެ ފަންޑުން އިންވެސްޓް ކުރި ގިނަ ފައިސާއަކީ އެއް އަހަރު ދުވަހަށް ވުރެ ކުރު މުއްދަތެއްގެ ތެރޭގައި ފައިސާ ލިބޭނެހެން ކުރި އިންވެސްޓްމެންޓްތަކެއް ކަމަށް އޭނާ ވިދާޅުވި އެވެ.\n"ކުރިން އެހާ ދިގު މުއްދަތެއްގެ އިންވެސްޓްތަކެއް ނުކުރޭ. އޭރު މި ފައިސާ އިންވެސްޓް ކުރަނީ އެންމެ ސޭފް އިންސްޓްރޫމެންޓްތަކުގައި،" އޭނާ ވިދާޅުވި އެވެ.\nމަޖިލީސް ކޮމިޓީއެއްގައި ފިނޭންސް މިނިސްޓަރު އިބްރާހިމް އަމީރު، މެންބަރުންގެ ސުވާލުތަކަށް ޖަވާބުދެއްވަނީ. އެސްޑީއެފް ފަންޑުގެ ބޮޑު ބައެއް މިހާރު ހުރީ ދިވެހި ރުފިޔާއިން-- ފޮޓޯ: މިހާރު\nއެހެން ނަމަވެސް މި ވަގުތު އެ ފަންޑުގައި ދެ އަހަރަށް އިންވެސްޓްކޮށްފައިވާ ފައިސާ ވެސް އެބަހުއްޓެވެ. އަދި މި ވަގުތު ރާއްޖޭން ބޭރުގެ އެއްވެސް އިންސްޓްރޫމަންޓަކަށް އިންވެސްޓްކޮށްފައި ނުވާ ކަމަށް "މިހާރު" އަށް ވަނީ އެނގިފަ އެވެ. އެސްޑީއެފްގެ ބޮޑުބައި އިންވެސްޓްކޮށްފައި ވަނީ ބޭންކްތަކުގެ ފިކްސްޑް ޑިޕޮސިޓްތަކަށެވެ. އަދި އެސްޑީއެފްގެ ގާތްގަނޑަކަށް 25 ޕަސެންޓް އިންވެސްކޮށްފައި ވަނީ ސަރުކާރުގެ ޓީބިލަށެވެ.\nއެސްޑީއެފް ފައިސާ އިންވެސްޓް ކުރަނީ ފިނޭންސް އާއި އެމްއެމްއޭއިން އެކުލަވައިލާފައިވާ އިންވެސްޓްމެންޓް ކޮމިޓީން އެކުލަވާލި އިންވެސްޓްމެންޓް އުސޫލުގެ މަތިންނެވެ. މި އުސޫލުގައިި އިންވެސްޓް ކުރެވޭނެ ގޮތްތަކާއި މުއްދަތުތައް ކަނޑައަޅާފައި އޮންނާނެ އެވެ.\nޓީބިލަށް އިންވެސްޓް ކުރުމަކީ މައްސަލައެއް\nމާލީ ދާއިރާގެ ތަޖުރިބާކާރަކު ވިދާޅުވީ، ސަރުކާރުގެ ފަންޑެއްގައި ފޮރުވާފައި ހުންނަ ފައިސާ ޑޮމެސްޓިކް މާކެޓުގައި ޓީބިލަށް އިންވެސްޓް ކުރުމަކީ "ބޮޑު ޖޯކެއް" ކަމަށެވެ. އޭނާ ވިދާޅުވީ، މިކަހަލަ ފަންޑުތައް އިންވެސްޓް ކުރަން ވަނީ ވަރަށް ބޮޑަށް ޑައިވާސިފައި ކުރެވިގެން، އެންމެ ރަނގަޅު އާމްދަނީ ލިބޭނެ ކަންކަމަށް ކަމަށެވެ.\n"މިހާރު ދައުލަތުގެ ހަރަދުތައް ހަމަޖައްސަން މި ފައިސާ ބޭނުން މި ކުރެވެނީ. ހަމައެކަނި ތަފާތު މިވަނީ ލިޔެކިޔުމުން،"\n"މިހާރު ދައުލަތުގެ ހަރަދުތައް ހަމަޖައްސަން މި ފައިސާ ބޭނުން މި ކުރެވެނީ. ހަމައެކަނި ތަފާތު މިވަނީ ލިޔެކިޔުމުން،" އޭނާ ވިދާޅުވި އެވެ.\nއޭނާ ވިދާޅުވީ، މިފަދަ މުހިއްމު ކަމަކަށް ހަދާފައިވާ ފަންޑުތައް އިންވެސްޓް ކުރާ ނަަމަ، އެކަން ކުރަން ޖެހޭނީ ބޮޑު ފައިދާއެެއް ލިބޭނެ، ރިސްކު ކުޑަ މާލީ އިންސްޓްރޫމަންޓްތަކަށް ކަމަށެވެ. މިހާރު މިކަން އޮތް ގޮތުން ފައިސާ އަނބުރާ ނުދެއްކޭ ހާލަތެއް އައުމުން ވެސް ޖަވާބުދާރީ ކުރެވޭނެ ގޮތެއް ވެސް ނެތް ކަން އޭނާ ފާހަގަކުރެއްވި އެވެ.\n"މިސާލަކަށް ލޯނު ދައްކަން ޖެހޭއިރު ސަރުކާރަށް ފައިސާ ނުދެއްކުނީޔޯ، ދެން ހަދާނީ ކިހިނެއް؟ ސަރުކާރުން ލޯނު ދިނީ ވެސް. ލޯނު ނެގީ ވެސް. މީގައި އޮތް ރިސްކަކީ އެއީ،" އޭނާ ވިދާޅުވި އެވެ.\nސަރުކާރުގެ އިސް ބޭފުޅަކު ވިދާޅުވީ، މި ފަންޑުގައި ދެ ބިލިއަން އިންވެސްޓް ނުކޮށް ހުރުމަކީ ވެސް މައްސަލައެއް ކަމަށެވެ. އެއީ ވެސް އިންވެސްޓްކޮށް، އޭގެއިން ފައިދާ ހޯދަންވީ ފައިސާ ކަމަށް އޭނާ ގަބޫލުކުރައްވަ އެވެ. އޭނާ ވިދާޅުވީ، ސަރުކާރުގެ ކޭޝްފްލޯ ރަނގަޅަށް ހަމަޖެއްސޭ ނަމަ އެސްޑީއެފް އިން ޓީބިލަށް އިންވެސްޓް ކުރަން ނުޖެހޭނެ ކަމަށެވެ.\n"އެބަ ޖެހޭ ކޭޝްފްލޯ ތާށިކަން ހަމަޖައްސަން. އެހެންވީމަ ޓީބިލަށް އިންވެސްޓް ކުރަނީ. މިގޮތަށް ޓީބިލަށް އިންވެސްޓްކޮށްފައި ވެސް އަނބުރާ ދައްކަން ޖެހޭ މުއްދަތުގައި އެބަ ފައިސާ ދައްކަން. އެހެންވީމަ މިއީ މައްސަލައެއް ކަމަކަށް ނުދެކެން،" އޭނާ ވިދާޅުވި އެވެ.\nފިނޭންސް މިނިސްޓްރީގެ އިސް މަގާމުތަކެއް ފުރުއްވި ބޭފުޅަކު ވިދާޅުވީ، ފިއުޗާ ސޭވިން އަކަށް، މި ފަންޑު ބޮޑު ކުރަން ޒިންމާދާރު އިންވެސްޓްމެންޓްތައް ކުރުން ވަރަށް މުހިއްމު ކަމަށެވެ. އަދި ހާއްސަކޮށް ބޭރުގެ ލޯނު ދޭ ފަރާތްތަކުގެ އިތުބާރު ހޯދަން މި ފަންޑު އިންވެސްޓް ކުރަން ރަނގަޅު ގޮތްތައް ހޯދަން ޖެހޭ ކަމަށް އޭނާ ވިދާޅުވި އެވެ.\n،"މިފަދަ ކަންކަމަށް އިންވެސްޓް ކުރާތީ މިދިޔަ އަހަރު [ސަނީ ސައިޑް] ބޮންޑް ފައިސާ ދައްކަން ސަރުކާރުން ސުކޫކެއް ނަގަން ޖެހުނީ. އެހެން ނޫން ނަމަ އެ ބޮންޑު ދައްކާފައި އިތުރު ފައިސާ ވެސް ފަންޑުގައި ހުންނާނެ،" އޭނާ ވިދާޅުވި އެވެ.\nމިދިޔަ އަހަރު ސަރުކާރުން ސަނީ ސައިޑް ބޮންޑަށް ދެއްކި 200 މިލިއަން ޑޮލަރު ދެއްކީ ސުކޫކެއް ނަގައިގެން އޭގެން ލިބުނު ފައިސާއިންނެވެ. މިގޮތަށް ކަންތައްތައް ކުރީ އެސްޑީއެފް ފަންޑު އިތުރަށް ބޮޑު ކުރުމަށް އޭގައި ހުރި ފައިސާ އިންވެސްޓް ކޮށްފައިވާތީ ކަމަށް ސަރުކާރުން އޭރު ބުންޏެވެ. އަދި އެ ފަންޑުގެ ފައިސާ ބޭނުން ކުރާނީ އެއްވެސް އިތުރު ގޮތެއް ނޯންނަ ހާލަތްތަކުގައި ކަމަށް ފިނޭންސް މިނިސްޓްރީން ބުނެފައިވެ އެވެ.\nއެސްޑީއެފް ފަންޑު ޒިންމާދާރު ކަމާ އެކު ހިންގަން، އެ ފަންޑަށް ގާނޫނީ ބާރު ދިރުން ވަރަށް މުހިއްމެވެ. މިފަދަ ގައުމުގެ މާލީ ޒިންމާތަކާ ގުޅިފައިވާ ފަންޑެއް ހިންގަން ހަމައެކަނި އޮންނަން ވާނީ ރައީސްގެ ސިޓީއަކުން އަންގާ އެންގުމެއް ނޫނެވެ. އަދި ފަންޑު މެނޭޖު ކުރުމުގައި ޖަވާބު ދާރީ ކުރެވޭނެ ނިޒާމެއް، މަޖިލީހުގެ ތެރެއިން އެކުލަވާލުން ވަރަށް މުހިއްމެވެ. އެހެން ނޫނީ މި ފަންޑުގެ މަގްސަދު ގެއްލި އޮންނާނީ ބޮޑު އޮޅުން ބޮޅުމެއްގެ ތެރޭގަ އެވެ.\nވަކި ބޭނުމެއްގައި ސަރުކާރުން ހެދި އެސްޑީއެފް މިހާރު އޮތީ މާލީ ދާއިރާގެ ބައެއް ބޭފުޅުންގެ ނަޒަރުގައި އޭގެ އަސްލު މަގުސަދާ އެއްގޮތަކަށް ނޫނެވެ. ލޯނުތައް ބޯމަތީގައި އޮތް އިރު، އެ ދައްކަން ވާއިރަށް ސަރުކާރަށް އޭގެ ދަރަނި އަދާކުރެވިދާނެތޯ އެއީ އެ ބޭފުޅުން ވެސް ކުރައްވާ ސުވާލެކެވެ.\nފިނޭންސް މިނިސްޓްރީ އެމްއެމްއޭ ސޮވަރިން ޑިވެލޮޕްމެންޓް ފަންޑު\n24 ކޮމެންޓް, 25 ރިއެކްޝަންސް\nވޯޓަކަށް ގޮސްގެނެއް ހިއެއް ނުވޭ އިބުރާހިމާ ހޮވޭނެހެހެނެއް .. އަވަހަށް އެހެން ގޮތެއް ހޯދާ މަވެސް އިބޫ އައް ވޯޓުދިނިން އެކަމަކު މިހާރު މޮޔަހީވެފާ މިހުރީ\nތަންދޮރު ނުދަންނަ ޖާހިލުން ވެރިކަމަށް އައީމާ ވާނީ މިހެން\nބަލާލި ކޮންމެ ދިމާލަކުން ފެންނަނީ ފޫގޮސްފައި ވާތަން. ޤައުމެއް ދަވާލެވޭނީ މިފެންވަރަށް.\nޢެއް މިލިއަނަށްވުރެ މަދުވިއަސް ގިނަވިއަސް އޯކޭ. ކާނެވަރަކަށް ކައި. ޢެއްމިލިއަން ވެއްޖެނަމަ ރައްޔިތުން ވަގަށްގޮވާވަރުން ނޮހޮރުއްޕާނާ ހަމަވާނެ.\nޔާމީނު ހަމަ ތަފާތީ. 2017 އަދި 2018 ގައި 1.6 ބިލިޔަން. 2020 އަދި 2021 ގައި 0.6 ބިލިޔަން. އިބޫއަށް ސޭވްކުރެވުނީ ޔާމީނުގެ 1/2 ވަރު. މިވަރުން ލޯނުތައް ނުދެއްކޭނެކަން އެބަ ޔަގީންވޭ. އަދިވެސް ލޯނުތައް އެ ނަގަނީ\nއެހެންވެގެންނޭ ބުނެ އުޅެނީ ނޭނގޭ މީހަކަށް ނޭނގޭނޭ ބުނެދިނަސް\nހިންވަރު ހިތްތިރި މަނިއްޕުޅު މޫނުގަ ފުރެންދެން ފުށް ޖަހައިގެން ޓިވީއަށް އަރާ ކަރާ ފެޅިޔަސް ގައުމުގެ އިގތިސާދުގެ މިސްރާބު ހުރީ ސީދާ ހަމަ ލަންކާއަށް ވީ ގޮތަށް. ހީވަނީ އޭނައާ އޭނަގެ އައުވާނުން ގައުމު ބަނގުރޫޓް ކޮށްފަ ބަޗަން އުޅޭހެން.\nތިޔަ ބުނާ ފަންޑަކީ މެލޭޝިއާގެ 1 އެމްޑީބީ ފަންޑު ފަދަ ފަންޑެއް. ދައުލަތުގެ ފަންޑެއްގެ ގޮތުގައި ބުންޏަސް، ނުބައި މަޤްސަދެއް ހާސިލު ކުރުމަށް ޔާމިން ކުރި ކަމެއް.\nދޮންކަލޯ އެފަންޑުން ނަގައިގެންކޮވިޑް ހާލަތު މެނޭޖް ކުރީ. އެފަންޑުން ނަގައިގެން ބިގަށާ ގާސިމަށަ ނޫމަޑިއަށް ލާރި ދިނީ ކޮންމެ ނުބައި މަގްސަދެއް އޮތަސް އެފަންޑު އޮތީ ދައުލަތުގެ އެއްޗެއްގެ ގޮތުގަވީމަ ނު އެފަންޑުން ނަގައި އެހުްކުރަނީ.\nލަންކާ އަށް މިއަދު ވީ ގޮތް ބަލާލަ ބަލާށެވެ. ރާއްޖެވެސް މިދަނީ އެމިސްރާބުންނެވެ. ސަރުކާރު ތަކުގެ ބައެއް ވެރީން ހިނގާ ބޮޑެތި ކޮރަޕްޝަންގެ މައްސަލަ ތައް ބަލާ ފިޔަވަޅު ނޭޅުމެވެ. ނޫނީ އެޅޭނެ ގޮތެއް ނެތީ އެވެ. ލޯން އަށް 1 ބިލިއަން ނަމަ ޖީބައް 300 މިލިއަން އެވެ.\nލަންކާ އަށްވަމުންދާ ގޮތް ފެނޭބާ މިޤަވްމުގެ ދުވެލިވެސް ހުރީ އެމިރާބަށް\nފަންޑު އެއްޗަކަށް ހެދޭނީ ކިންގ މޭކަރުންނަށް. މިހާރު ވެރިކަމުގާ ހުރީ ހުރިއެއްޗެއް ޖެހުނުތާކުން ހުސްކުރާ ވެރިއެއް.


Furathama Faharah Military In Anhenunnah Jaaga Dheyn Saudi In Nimmaifi - Vaguthu\nފުރަތަމަ ފަހަރަށް މިިލިޓަރީން އަންހެނުންނަށް ޖާގަ ދޭން ސައުދީން ނިންމައިފި\nސައުދީ އަރަބިއާގެ މިލިޓަރީގައި މަސައްކަތް ކުރުމުގެ ފުރުސަތު ފުރަތަމަ ފަހަރަށް އަންހެނުންނަށް ދޭން ނިންްމައިފިއެވެ.\nމީގެ ކުރިން ސައުދީ އަރަބިއާގައި އަންހެނުން މިލިޓަރީ، ނުވަތަ އާމީ އަދި މިސައިލް ފޯސް ފަދަ ތަންތަނުގައި މަސައްކަތް ކުރުން ވަނީ މަނާ ކޮއްފައެވެ. އެހެން ނަމަވެސް މިހާރު ވަނީ ސާޖެންޓް ރޭންކް އާއި ހިސާބަށް 40-21 އަހަރާއި ދެމެދުގެ އަންހެނުންނަށް މަސައްކަތް ކުރުމުގެ ހުއްދަ ދީފައެވެ. ހަމަ އެއާއި އެކު، ސައުދީ ނޫން އެހެން ގައުމެއްގެ މީހަކާ ކައިވެނި ކޮއްގެން އުޅޭނަމަ އެފުރުސަތު ގެއްލެއެވެ.\nސައުދީގައި މިހާރު އަންހެނުންނަށް ފިހާރަތަކާއި، ކެފޭތައް އަދި އެހެން ސާވިސް އިންޑަސްޓްރީ ތަކުގައި މަސައްކަތް ކުރުމުގެ ހުއްދަ ވަނީ ދީފައެވެ. މިހާރު ސައުދީގެ ކަނބަލުންނަށް އެއްގަމު އުޅަނދުތަށް ދުއްވައި، މަސައްކަތް ކުރެވި، މިނިވަންކަމާއި އެކު ދަތުރުކުރެވޭނެއެވެ.\nދެހާސް އަށާރަ ވަނަ އަހަރު، އަންހެނުންނަށް ޑްރައިވިންގް ލައިސަންސް ލިބެން ޖެހޭނެ ކަމަށް ބުނެ އަޑުއުފުލި ސައުދީގެ އަންހެނަކު ހައްޔަރު ކުރިއެވެ. އެ މައްސަލާގައި ހައްޔަރު ކޮއްފައި ވަނީ އަންހެނުންގެ ހައްގުތައް ހޯދުމަށް މަސައްކަތް ކުރަމުން އަންނަ ސައުދީގެ ރައްޔިތެއް ކަމަށްވާ ލުޖެއިން އަލް ހަތްލޫލް އެވެ.\nމިލިޓަރީ އިން އަންހެނުންނަށް ފުރުސަތު ދިނުމުގެ މަޝްވަރާތައް ފުރަތަމަ ކުރިޔަށް ގެންގޮސްފައި ވަނީ 2019 ވަނަ އަހަރުގައެވެ. ހަމަ އެ އަހަރުތެރޭގައި އަންހެނުންނަށް މަހުރަމަކާއި ނުލާ ގައުމުން ބޭރަށް ދެވޭނެ ގޮތަށް ހަމަޖެހުނެވެ.\nމިނިސްޓަރ އޮފް ޖަސްޓިސް އިންޓަވިއު އެއްގައި ވިދާޅުވެފައި ވަނީ ސައުދީގައި އަންހެނުންނަށް ކޯޓު ތަކުގައި ގާޒީކަން ކުރުމުގެ ފުރުސަތު ދޭން މަޝްވަރާ ކުރެވެމުން ދާ ކަމަށެވެ.\nފެބުރުއަރީ 23, 2021 14:24\nދެން އަވަހައް ތިކަމާބެހޭގޮތުން ރާއްޖޭގަ އުޅޭ ދީނީ ރޯނުއެދުރުންގެ ވައްހާބީ މަޖިލިހުން ސައުދީއައް ސިޓީއެއް ފޮނުވަންވީނު..\nފެބުރުއަރީ 23, 2021 23:47\nދޯ ގަ މާރު ގުރޫ÷ްޕް


Aadhayaa Hilaafah Hoonu Vaathy Samaalu Vaan Angaifi - Vaguthu\nއާދަޔާ ޚިލާފަށް ހޫނުވާތީ ސަމާލުވާން އަންގައިފި\n8 މަސް ކުރިން ( ޖުލައި 23, 2018 )\nއިނގިރޭސި ވިލާތުގައި އާދަޔާ ޚިލާފަށް ހޫނުވާތީ އެކަމަށް ސަމާލުވުމަށް ޕަބްލިކް ހެލްތް އިންގްލޭންޑް (ޕީ.އެޗް.އީ) އިން އަންގައިފިއެވެ. މިގޮތަށް އަންގާފައިވަނީ އާދަޔާ ޚީލާފަށް ހޫނުވުމުގެ ސަބަބުން އެތައް ބަޔަކު ފިހިގެން ޑޮކްޓަރަށް ދެއްކުމުގެ ސަބަބުންނެވެ.\nޕީ.އެޗް.އީ އިން ބުނެފައިވަނީ މިދިޔަ ދެ މަސް ދުވަސް ތެރޭގައި މިގޮތަށް ހޫނުގެ ސަބަބުން ފިހިގެން 220 މީހުނަށް އެޑްމިޓް ކުރެވިގެން ފަރުވާ ދެވިފައިވާ ކަމަށެވެ. އަދި މިއީ މެލިގަންޓް މެލާނޮމިޔާ ނަމަކަށް ކިޔާ ހަމުގެ ކެންސަރަށް މަގުފައިވެދާނެ ކަމެއް ކަމަށްވާތީ ސަމާލުވުމަށްވަނީ އަންގާފައެވެ.\nޕީ.އެޗް.އީ އިން ބުނެފައިވަނީ މިއަންނަ ހަފްތާގައިވެސް އާދަޔާ ޚިލާފަށް ހޫނުވާނެ ކަމަށް ލަފާ ކުރެވޭ ކަމަށާއި މިހެންކަމުން އިރުގެ ދޯދިން ހަންގަނޑު ރައްކާތެރި ކުރުމަށް ޚާއްސަ ސަމާލުކަމެއް ދިނުމަށް ގޮވާލާ ކަމަށެވެ. މިގޮތުން އަވިގަނޑުގައި ގިނަ އިރު ނުހުރުމަށާއި ބޭރަށް ދާއިރު ސަން ލޯސަން ބޭނުން ކުރުމަށްވަނީ ހަނދާކޮށްދީފައެވެ.\nޕީ.އެޗް.އީ އިތުރަށް ބުނެފައިވަނީ މިއަންނަ ހަފްތާގެ ތެރޭގައި މުޅި އިނގިރޭސި ވިލާތަށްވެސް އަންނަ އެންމެ ހޫނު ދުވަސް އަންނާނެ ކަމަށް ލަފާކޮށްފައިވާ ކަމަށާއި މިހެންކަމުން ޚާއްސަ ސަމާލުކަމެއް މިކަމަށް ދިނުމަށް އެދޭ ކަމަށެވެ. އަދި މިދުވަސްވަރު ހަށިގަނޑަށް އިތުރަށް ފެން ބޭނުންވާނެ ކަމަށާއި މިހެންކަމުން ދުވާލު ގަޑީގައި ވީހާވެސް ގިނައިން ފެންބުއިމަށްވަނީ ގޮވާލާފައެވެ.\nމިދުވަސްވަރާއި ދިމާކޮށް، ޑިމާޑް އިތުރުވާތީ، އިނގިރޭސިވިލާތުގައި ސަން ލޯޝަންގެ އަގު އަރައިގެން ދެއެވެ.\nޖުލައި 23, 2018 09:06\nއެޔޮތީ މަހެއްތަ އަޅެފަހެ އަވީގަލާފަ\nޖުލައި 23, 2018 13:29


SunOnline: #VAAHAKA: nirubaveriya 29\nއައިޝާ ނަސީމް 28 May 2020, 09:59\nއީދުވިލޭރޭ މާޒިންއާއި އާލިޔާގެ ކައިވެނި ކުރެވުނީ އެކުދިން ރޭވިގޮތަކަށް ނޫނެވެ. ދެފަރާތު އާއިލާއިން ސިއްރުން އެކައިވެނި ހީނުކުރާހަ ކުލަގަދަކޮށް ބޭއްވިއެވެ. އާލިއާއަކީ ދީނީ ކުއްޖަކަށްވީމަ އަންހެނުންނާއި ފިރިހެނުންނަށް ވަކިން ތިބެވޭގޮތަށް ރިޒޯޓްވެސް އޮތީ ތައްޔާރުކޮށްފައެވެ. އެންމެފަހު ވަގުތުގައި މިންކާ އާލިއާއަށް ގެނެސްދިން ހުދުކުލައިގެ ހެދުމުގައި އަގުބޮޑު ޖަވާހިރުތައް ދަޅައަރާވަރުން ލޯ ތަރަތަރަޖަހައިގެން ދާވަރުވިއެވެ. އެހެދުން އޮތީ އާލިޔާގެ ގަޔަށް އެހާ ހެޔޮވަރުކޮށެވެ. އިސްރާފުކުރުމުގެ ހައްދެއް އޭނަގެ ބައްޕަމެންގެ ނެތޭ ހިތަށް އަރާ އާލިއާ ދެރަވިއެވެ.\nއަރްސަން އެ ޕާޓީގައި ހުންނަ ހިތެއްވެސް ނުވިއެވެ. ފޫހިވީ އަޔާޒުއާއި އަދާ އެކީ އައިސް ލޯންޗުން ފޭބި މަންޒަރު ފެނިފައެވެ. އޭނަގެ ބަދަލުގައި އަދާގެ އަތުގައި ހިފައިލީ އަޔާޒު ކަމުގައި ވީތީއެވެ.\n"ޝިޓް. އެންމެން ހިތަށް އަރާނެ މަށަށް ކަމެއް ނުވިއޭ.." އަރްސަން ފަޓުލޫގެ ޖީބަށް އަތް ޖަހައިލިއެވެ.\n"ތިއީ ލޯތްބެއް ނޫން..." މަހުދީއަށް ހެވުނެވެ.\n"ތިހެން ބުނި ދެވަނަ މީހާ ތި..." އަރްސަން ސިހޭގޮތްވިއެވެ.\n"ލޯބިވަންޏާ ތިފާޑަކަށް ވާހަކަ ނުހުންނާނެ. އެހެން މީހުން ހިތަށްއަރާނެ އޭ ކަމެއް ނުވިއޭ. ލޯބިވާ މީހަކު އުޅޭގޮތަކަށް ސޭމް އުޅޭތަނެއް މަ ނުދެކެން. އަމިއްލަ ނަފުސާއި ސުވާލުކޮށްބަލަ. ތިއީ ހަގީގީ ލޯތްބެއްތަ؟އެހެންމީހުން ވިސްނާނެ ގޮތަކާމެދު ޚިޔާލުނުކޮށް ބީ ޔޯ ސެލްފް.އަމިއްލަ ޕްރޮޕަޓީއެއް ކަމަށް ހަދައިގެން އަދާ ގެންގުޅެން އުޅުނަސް އެ ގެއްލުނީ. އެހެން ޕާޓްނާއެއް ހޯދާ. އަދާއަށްވުރެ ރީތި ކުދިން ޚާންދާނުގައި އުޅެއެއްނު. ޖީން ކިހިނެއްވާނެ؟ "\n"ވަން މޯ ތިންގް ސޭމް. އާލިއާއަކީ މަގޭ ކޮއްކޮ. އެހާ އެޓޭޗްވެ އަދި މިންކާމެންވަރުގެ ލޯތްބެއް ހިތުގައި ނެތަސް އޭޒް އެ ބިގް ބްރަދާ އަހަރެން ބޭނުން އޭނައަށް ހިމާޔަތްދޭން. ޒިންއާއިއެކު ސޭމް ތި ގޭމްގައި ބައިވެރިނުވާތި. މިންކާ މަގޭ ކައިރީ ބުނި އާލިޔާ އިސްތިޚާރާކޮށްފައޭ މެރީކުރީ. އޭނަ ޒިންދެކެ ލައިކްވެސް ވެޔޯ...."\n"އިސްތިރިއޭ؟ ވަޓް ދަ ހެލް އިޒް ދެޓް..." އަރްސަން އެހިއެވެ.\n"އެއީ އަރަބި ލަފުޒެއް..........." މަހުދީ މިންކާ އޭނައަށް ކިޔާދިންގޮތަށް ބުނެދިނެވެ. އަރްސަން ވިސްނަމުން ދިޔައީ އޭނައާއި މާޒިން އެކުޅިގަނޑު ކުޅުމުގެ ނިޔަތެވެ. އަދާގެ ދިރިއުޅުމަށް ގޮސް ދަތިކުރަންވެގެންނެވެ. އާލިޔާއަށް ދެރަގޮތަށް ނަހަދާ އާލިޔާގެ ލޯބި ހޯދަން އޭނަ މަސައްކަތްކުރާނީއެވެ. މާޒިން އާލިއާއާއި ކައިވެނި ކުރީ އޭނައަށްޓަކައެވެ. މަޖުބޫރުވެގެންނެވެ.\n"މިއަށްވުރެ ފޫހި ޕާޓީއެއް ދެކުނިންތަ؟ ޔޯ އޯން ސިސްގެ ވެޑިން. ހަމަ އަސްލުގަވެސް ދިސް ސަކްސް.." އަރްސަން ގެ ތަބީއަތު ގޯސްވިއެވެ.\n"ނުދެކެން..." މަހުދީވެސް ބުނެލިއެވެ.\n"މައިކް ކޮއްކޮއަށް ވިސްނައިދީ...."\n"ސޭމް މަގޭ އަޑު އަހައިގެނެއްނު އެހެން މީހަކު ގަބޫލުކުރާނީ. ބީ ޔޯ ސެލްފް. ސޭމް..."\nމަހުދީއާ އެހެން އެކުވެރިންތަކެއް ވާހަކަދައްކަން ތިއްބާ އަރްސަން އޭނަގެ އިންސްޓަގްރާމަށް ލީ މުއްސަންޖެއްގެ ދަރިއެއްކަން އެނގޭފަދަ "ފޮނި" ފޮޓޯއެކެވެ. އަގުބޮޑު ޖެޓެއްގެ ތެރޭ އިނދެ ނަގާފައިވާ ރީތި ފޮޓޯއެކެވެ. ހިނދުކޮޅެއްގެ ތެރޭ އެތައް ގިނަ ލައިކްސްތަކާއި ކޮމެންޓްތަކުން ފުރުނެވެ. އަންހެންކުދިން ހަމަ މޮޔަވެފައެވެ. އަދިވެސް މީހުން މޮޔަވާފަދަ ފޮޓޯތައް މަދެއް ނޫނެވެ. އޭނަގެ ޕެންޓްހައުސް ޔޮޓް އަދި ޖެޓްގެ ފޮޓޯތަކެވެ. މިނިކާވަގަކާއި ބައްދާލައިގެން އިން ފޮޓޯއާއި ކޮންމެވެސް އެކަކު އޭނަގެ ގައިމައްޗަށް ޑޮލަރު އޮއްސަ ފޮޓޯއަކާއި ފިސްތޯލައެއް ހިފައިގެން ހުރި ފޮޓޯތައްވެސް އެހާ ރީއްޗެވެ. އޭނަ ދެން އުޅޭނީ އޭނަގެ ފެންވަރު އަންގާލައިގެންނެވެ. މުއްސަދި ޒުވާން ބިލިއަނަރެއްގެ ގޮތުގައެވެ.\nކައިވެންޏަށްފަހު އާއިލާގެ ފޮޓޯތައް ނެގިއިރު އާލިޔާވެސް މަހުދީމެންނާއެކު ފޮޓޯ ސެޝަނުގައި ބައިވެރިވިއެވެ. މަހުރަމުންނާއެކު އެކަނިއެވެ. އަރްސަންއަށް އާލިޔާ ފެނުމުގެ ނަސީބެއް ނުލިބުނެވެ. ކޮންމެހެން އޭނަ ހުރީ އާލިޔާ ފެންނާނެކަމުގެ އުއްމީދުގައެއް ނޫނެވެ. ނަމަވެސް އަދާއަށް ޖެއްސުމެއް ކޮށް އުދަގުލެއް ނުކުރެވިފައެވެ. ފިރިހެނުންގެ ބައިގާ އުޅުނުއިރު އަޔާޒްއާއި ޖިބްރީލް ގާތްކޮށް އުޅުނުތަން ފެނުމުން އޭނައަށް އުދަގޫވިއެވެ. ޖިބްރީލްވެސް އަޔާޒުއާއި ގާތްކަން ބާއްވަން ޖެހޭހެއްޔެވެ؟\n"އޭމް އައި ގެޓިން ޖެލަސް އޮފް ހިމް އޯ ސަމްތިން..." އަރްސަން ބުމަ ގޮށްޖަހައިލިއެވެ.\nކައިވެންޏަށްފަހު މާލެ އަންނަންވެގެން ފާލަން ކައިރީ ތިބިއިރު އަޔާޒް ހުރީ އަދާގެ އަތުގައި ހިފަހައްޓާލައިގެންނެވެ. އެ މަންޒަރު އަނދިރީގެ ތެރޭ ހުރެ އަރްސަން ބެލިއެވެ. އޭނަ ހީކުރީ އަޔާޒް އޭނައަށް ދައްކަންވެގެން ކުޅޭ ޑްރާމާ ކަމަށެވެ. ގަސްތުގައި އަޔާޒު އަމަލުކުރާގޮތް ކަމުގައެވެ. އަތްވެސް މުށްކަވައިލެވުނެވެ. އެދިޔަ ބާރުމިނުގައި ގޮސް އަޔާޒްގެ މޫނުގައި އެތިފަހަރެއް ޖަހަން ހިތަށް އަރާފައިވެސް ކެތްތެރިވެލިއެވެ.\nއަޔާޒްއާއި އަދާ ދައްކަމުން ދިޔައީ އަމިއްލަ ވާހަކައެކެވެ.\n"އަޔާ އެކްސްވައިފް ކޮންމެވެސް ސްޓޭޓަސް އެއް ޖަހައިފިއެއްނު. ނުސީދާކޮށްވެސް އަޔާ މެރީކުރީމައޭ އެކޮމެންޓްޖެހީ. އަދި ކޮމެންޓެއްގައި އޮތެއްނު ކޮން ކަމެއް ސާބިތުކޮށްދޭން ހެއްޔޭ ބައެއް މީހުން އުމުރުން ތިމާގެ ދަރިން ވަރު މީހުންނާއި އިންނަނީ...."\n"އަދާވެސް އޭނަގެ އެފްބީ ހާވަނީ؟ " އަޔާޒު ހައިރާންވިއެވެ.\n"ނޫން މިންކް ބުނީ..." އަދާ ހީގަތެވެ.\n"ހެހެ..." އަޔާޒްއަށް މަޖާވިއެވެ.\n"މިންކް އަދިވެސް ވަރަށް އެކަހަލަ ކަންތައް ކުރާ ހިތްވާނެ..." އަދާ ބުނެލިއެވެ.\n"އެމީހަކު ބޭނުން ގޮތަކަށް ވިސްނާނީ. އެއް އުމުރެއްގެ މީހުންނާއި އިނަސް ޚިޔާލު ތަފާތުވެ ނޫޅެވޭ. އެހެޔޮ ކިތަންމެ ލޯބިން ކައިވެނިކުރިޔަސް. މިންކްގާތު ބުނައްޗޭ މީހުންގެ ދިރިއުޅުމުގެ ތެރެއަށް ނުވަންނާށޭ، ކިޔާ އެއްޗެއް ކިޔަސް އެހެންމީހުންނަކަށް އޭގެ އަސަރެއް ނުކުރާނެ ދޯ...."\n"އަދި އެކަކު ކޮމެންޓްގައި ޖަހައިފިޔޭ ދަރިންކޮޅު ބޮލަށް ޖަހާލާށޭ. އޭރުން ދޮން އަ....ބޮލަށް އުދަގޫވެގެން ފިލާފާނެއޭ. ހަޑި ބަސްތައްވެސް ބޭނުންކޮށްފައި އެކުވެރިން އެތިބީ. ދެން އޭނަ ބުންޏޭ މިހާރު އެގޮތަށް ޕްލޭން ކޮށްފީމޭ....." އަދާ އެ ލަފުޒު ނުކިޔާ ފިލިތައް ޖަހާފައި ކިޔައިދިނެވެ.\n"ނަސީބެއްނު. ކުދިން އަނބުރާ ގެންނަން ކުރި މަސައްކަތް މާތްﷲ ދެނެވޮޑިގެންވަނީ. ކޮންމެ ކަމަކަށް ހިކުމަތެއްވާނެ. މިކައިވެނީގައި ހުރި އެންމެ ބޮޑު ނަސީބަކީ ކުދިން އަނބުރާ ލިބުންކަމަށްވެސް ވެދާނެ...."\nއަޔާޒުއާއި އަދާ އެކަނިމާ އެކަނި ދުރުގައި ހީހީފައި އެކަކު އަނެކަކަށް ބަލަން ތިބެ އެދައްކަނީ ކޮން ވާހަކައެއްކަން ނޭގި އެންމެ އުދަގޫވީ އަރްސަންއަށެވެ. ނަމަވެސް ފަހުން ވިސްނުން ހަމަޔަކަށް އަޅުވާލާފައި އޭނަ ވިސްނީ އަވަހަށް މާލެ ދިޔުމަށެވެ. މާދަމާއަށް ކުރަން ޖެހޭ ބައިވަރު ކަންތައް ހުރުމާއެކު އަދާއާއި ހިސާބުން ދިރިއުޅުން ހުއްޓުވާފައި ހަމައެކަނި އޭނައަށް ސަމާލުކަން ދިނުމަކީ މޮޔަކަމެއް ކަމަށް ވިސްނުނީއެވެ.\nމަންސޫރު މާޒިންއާއި އާލިޔާގެ ނިތުގައި ބޮސްދިނެވެ.\n"މާތްﷲ ދެކުދިންގެ ކައިވެނީގައި ބަރަކާތް ލައްވާށި......"\n"އާމީން.." އާލިޔާ ކިޔައިލިއެވެ.\n"ކައިވެނީގެ ހަދިޔާއަކަށް މިއޮތީ ހަނީމޫން ޓިކެޓް. އަދި އެޕާޓްމެންޓެއްގެ ތަޅުދަނޑި. އުމުރުގައި ދުވަހަކު އެއްޗެއް ނުދެވޭ ދަރިއަކަށް މިވަރު މަދުކަމުގައި ގަބޫލުކުރަން.." މަންސޫރު މިރޭ ހުރީ އުފަލުންނެވެ. ދަރިފުޅަށްޓަކާ އޭނައަށް ކުޑަނަމަވެސް ކަމެއް ކޮށްދެވިއްޖެއެވެ. ފެންވަރު ރަގަޅު ޕާޓީއެއް އިންތިޒާމް ކުރެވިއްޖެއެވެ. އާލިޔާގެ މޫނުމަތިން ފެނުނީ އުފާވެރިކަމެވެ. އެވަރު އޭނައަށް ފުދެއެވެ. އަދިވެސް އޭނައާއި އެހެންކުދިންނާއި އޮތް ގުޅުން ނެތަސް އެ ގުޅުން މަޑުމަޑުން ރަގަޅުވަމުން ދާނެކަމަށް އޭނަ އުއްމީދުކުރެއެވެ.\nއަރްސަންގެ އަގުބޮޑު ބީޗްގެއަށް ކާރު މަޑުކޮށްލުމުން އާލިޔާއަށް ބަލައިލެވުނީ މާޒިންގެ މޫނަށެވެ.\n"އާލިޔާ ހާސްނުވޭ. އަދި އާލިޔާގެ ގޭގައި ދިރިއުޅެން ނުދެވިފަ ނެތެއްނު. ފުރަތަމަ އަހަރެމެންގެ ހަނީމޫނެއްނު އޮންނާނީ...." މާޒިން ކާރުގެ ދޮރު ހުޅުވާލަދިނެވެ. އެދެމީހުން ފޭބުމުން ޑްރައިވަރު ކާރު ދުއްވާލައިފިއެވެ. މާޒިން އާލިޔާގެ އަތުގައި ހިފައިލާކަށްވެސް ނޫޅުނެވެ.\n"މިގެއަށް ވުރެ ހިތްގައިމު ތަނެއް މި ގައުމަކު ނެތް. އާލިޔާ ކަހަލަ ކުއްޖެއްގެ ހިތް ވެސް އަތުލާނެ..އޯ ނޯ. އަދި މިރެއަށްޓަކާ ހާދަ ވަަރަކަށް އުއްބައްތިތައް ދިއްލާލާފައި މިއޮތީ. ކިހާ ސަޅި....."\n"މިބޮޑު ގޭގައި ދެމީހުން އެކަނިތަ؟ "\n"ހޫމް އަނެއްހެން . އެކަމަކު ޑެވިލް އުޅޭނެއްނު...." މާޒިން ހީލީ މާނަވީ ގޮތަކަށެވެ.\n"ޑެވިލް ފޮނުވައިލާނެ ގޮތް މާޒިންއަށް ނޭގުނަސް އަހަރެން ދަންނަމޭ. ކިތަންމެ ރީއްޗަސް ބަގަރާ ސޫރަތް ނުކިޔަވާ ގެއެއްގައި ތިބުނާހެން ޖިންނި ޝައިތާނުން ދިރިއުޅޭނެ.. އައި ހޯޕް ނޯކަރެއްވެސް ނޫޅޭނެކަމަށް..."\n"ހޫމް. އާލިޔާ ބޭނުމިއްޔާ ހަނދުވަރުގެ އަލީގައި ޕޫލްގައިވެސް ފަތާލެވިދާނެ. ޕްރައިވެސީ އޮންނާނެ......" މާޒިންއަށް މަޖާވިއެވެ. އާލިޔާ އެގެއަށްވަނީ ބިސްމި ކިޔާ ސަލާމްވެސް ގޮވާލާފައެވެ. ދުޢާކުރިއެވެ.\nއުއްބައްތިތަކާއި ލެންޓަންގެ ރަންއަލިން ގޭތެރެ ވިދާ ބަބުޅާއިރު ގެވެސް ހީވަނީ ރަނުން ވިރުވާ އަޅާހެންނެވެ. ފައިދަށުގައި ޗިސްވަމުން ދިޔަ ރަތްފިނިފެންމަލުގެ ފިޔަތަކަށް އާލިޔާއަށް ބަލައިލެވުނެވެ. މަލެއްގެ ފިޔައަކަށްވެސް ގެއްލުމެއް ދޭން އޭނައަށް އުދަގޫވިއެވެ. މާޒިން ހުރީ ގެއަށް ނުވަދެވިފައެވެ. އޭނަ އަވަސްވެގަތީ ކައިވެންޏަށް ލާފައި ހުރި ހެދުން ބަދަލުކުރާށެވެ. ގެއަށް ވަދެފައި އައީ ކަޅުކުލައިގެ ޓީޝާޓަކާއި ދިގު ސޯޓެއްލައިގެންނެވެ.\n"އާލިޔާ ކީއްވެ މިތާ މިއިނީ...." މާޒިން ފޯނާއި ކުޅެމުން އައިސް އެހެންމީހަކަށް އިށީދެވޭނެ ޖާގައިގެ ދުރުގައި ސޯފާގައި އިށީނެވެ.\n"ވަރުބަލިވެފައި އިނީމަ..." އާލިޔާ ކަންބޮޑުވީ މާޒިން އެތާ އިށީނީމައެވެ. އަތްފައި ކުރިއަށްވުރެ ފިނިވެލިއެވެ.\n"ބަލާލަބަލަ މިހިރަ ފޮޓޯތައް...." މާޒިން ފޯނު ހުޅުވާލާފައި ދެއްކީ މުޅިންވެސް އަރްސަންގެ ފޮޓޯތަކެވެ. ވައިބާ ގްރޫޕެއްގެ ފޮޓޯތަކެވެ. އަރްސަންގެ މުއްސަދި ފޮނި ދިރިއުޅުމެވެ.\n"ރީއްޗެއް ނޫންތަ؟ "މާޒިން އެހިއެވެ.\n"ރީތި..." އާލިޔާ ބުނެލީ މާޒިންގެ ބޭބެއަށް ވީމައެވެ. އާލިޔާގެ ހިތުގައި އަރްސަންއަށް މަގާމެއް ލިބިދާނެކަމަށް އުއްމީދުކުރިއެވެ. އެހެން އަންހެންކުދިން އެހާ ދީވާނާވާއިރު އާލިޔާވެސް ޖާދޫގައި ޖެހޭނެއެވެ. މިގެއަކީވެސް އަރްސަންގެ ގެއެއްކަން ބުނެދޭން އުޅެފައިވެސް އަދި މާ އަވަހޭ ހިތަށް އެރިއެވެ. އާލިޔާވެސް ބޭރުފުށުން ދެއްކެން އުޅޭނީ އޭނަ އެއްޗެއް ބޭނުން ނޫންކަމުގައެވެ. ނަމަވެސް އުފާވެރި މުއްސަދި ދިރިއުޅުމެއް ބޭނުންނުވާނީ ކޮން އަންހެން ކުއްޖެއް ހެއްޔެވެ؟\n"ހެދުން ބަދަލުކޮށްލައިގެން ކޮފީއެއް ބޯލަން ޕޫލްކައިރިއަށް ދަމާ....." މާޒިން އެދުނެވެ. އޭނަ އާލިޔާ ގޮވައިގެން މާސްޓާ ބެޑްރޫމަށް ގެންގޮސް ދޮރު ހުޅުވާލަދިނެވެ. އެތަން ފެނިފައިވެސް އާލިޔާއަށް ސިހުމެއް ލިބުނެވެ. ހާދަ ފުރިހަމައެވެ. ހަޔާތުގައި އަދި އަލަށް ފެނުނު މަންޒަރެކެވެ. ތައްޔާރުކޮށްފައިވާލެއް އެހާ ރީތީއެވެ. އާލިޔާ ނިގާބު ބޭލުމަށްފަހު އެހެން ހެދުމެއް ނެތްކަން ހަދާންވެފައި ބޭރަށް ނުކުމެގެން މާޒިން ހޯދަމުން އައެވެ. އޭނައަށް އިންތިޒާރު ކުރުމެއްނެތި ޕޫލްކައިރިއަށް ދިޔައީތާއެވެ. މާޒިންގެ އަމަލު ހުރީ ހީކުރިގޮތަކަށް ނޫނެވެ. އެހާ އަޅާލާ ހެނެއް ހިޔެއްނުވެއެވެ. ހިތުގެ ކަނަކުން ކުޑަ މޮޅިވެރިކަމެއް އިހުސާސް ކުރެވުނަސް އޭނަ އެ އިހުސާސްތައް އޮއްބައިލިއެވެ. މި އުފާވެރިރޭ ޝައިތާނާ ހިތަށް ވައްދާ ވަސްވާސްތައް އޭނަގެ އުފާވެރިކަމަށް ހިޔަނި އެޅިޔަދޭކަށް ބޭނުމެއް ނޫނެވެ.\nމާޒިން ކޮފީގެ ވާހަކަ ބުނި ހަދާނެއްވެ އޭނަ ބަދިގެ ހުރި ދިމާލަށް ހިނގައިގަތެވެ. ސްވިޗް ޖައްސައިލުމުން ހުދު އަލިން މުޅި ތަން ދިއްލާ އަޅާލައިފިއެވެ. ހައިރާންވާހާ ރީތި ޑިޒައިންގެ ސީލިންގައި އެލުވާލާފައިވާ ސަމޭދާންތަކުގައި އެތައް އުށްބައްތިތަކުގެ ހުޅުކޮޅު ނަށާލަ ނަށާލާވެއެވެ. ފުރިހަމަ ތަނެކެވެ. ކޮފީ މެޝިނުން ޖަގަކަށް ކޮފީ އަޅައިގެން އެނބުރުނުތަނާ ދޮރުމަތީގައި އަރްސަން ހުރިތަން ފެނި ހަޅޭއްލަވައި ނުގަނެވުނީވެސް ކިރިޔާއެވެ. ބޮލުގައި ބުރުގާ ނެތްކަމެއްވެސް ހަދާނެއް ނެތެވެ.\n"އާނ މަށޭ. ތިއީ އާލިޔާ؟ ހަމަ ހައިރާންވެއްޖެ....." އަރްސަން އެއް ފިޔަވަޅު ކުރިއަށް އެޅިއެވެ.\n"ކީއްކުރަން މިގެއަށް ތިއައީ..." ފިލޭނެ ގޮތެއް ނެތުމާއެކު އާލިޔާއަކަށް ހަދާނެ އެހެން ގޮތެއް ނުވިސްނުނެވެ. މާޒިންގެ ބޭބެއަށް ވުމުން ގަދަރުކުރާންވެސް އެބަޖެހެއެވެ.\n"ޒިންއަށް ކޮންގްރާ ކިޔަންވެގެން. އަހަރެން އައިސްގެން ނުވަނީތަ؟ ހިތަކަށް ނާރާ މިހެން ދިމާވާނެއޭ. ކޮބާތަ ޒިން...." އަރްސަން އޭނަގެ ނުބައި މަގުސަދު ފޮރުވިއެވެ. އޮޅިގެން އާލިޔާ ހުރިތަނަށް އާދެވުނީކަމުގައި ހެދުނެވެ. އާލިޔާ ހެއްލުނެވެ.\n"ޒިން ޕޫލް ކައިރީ......." އާލިޔާ އަނެއް ފަރާތަށް އެނބުރުނެވެ.\n"ދެކުދިން ކޮފީ ބޯންތަ؟ އަހަންނަށްވެސް ޖޮއިން ކުރެވޭނެ ؟ " އަރްސަން އެތެރެ އެތެރެއިން ހީލި ނަމަވެސް މައުސޫމްކަމަށް ހެދުނެވެ.\n"ނޭގޭ... މާޒިންއަށް އެނގޭނީ.." އާލިޔާ ރުޅިއަންނަ ގޮތްވިއެވެ. އަރްސަން މިއޮތް ރީތި ރޭ ޚަރާބުކޮށްލަން ހަމަ މިގެއަށް އަންނަން ޖެހޭހެއްޔެވެ؟\nއެވަގުތު ފިޔަވަޅުތަކެއްގެ އަޑު އިވުނެވެ.\n"އަނހަ ތިއްތިވެސް އެބައުޅޭ. އާލިޔާ ދޭބަލަ ހެދުން ބަދަލުކޮށްލައިގެން އަންނަން.." މާޒިން ބުނެލީ ކޮންމެވެސް ވަރަކަށް ރުންކުރުވެފައިވާ ގޮތަކަށެވެ.\n"ހެދުމެއް މިގެއަކު ނެތް.."\n"ނޫނޭ ކްލޯޒެޓް ޗެކްކޮށްބަލަ. މިންކާމެން އާލިޔާގެ ހެދުންތައްވެސް ގެނެސް އެޅުވިކަން ނޭގޭ." މާޒިން ބުނެލިއެވެ. "އަހަރެމެން ބޭރުގައި އިންތިޒާރުކުރާނަން..."\nމާޒިންއާއި އަރްސަން ނުކުމެގެން ދިޔުމުން އާލިޔާ އެނބުރުނުއިރު ތުންފަތުގައި ހިނިތުންވުން ފިލާ ނުތަނަވަސްކަން ފެންނާން ހުއްޓެވެ. މާޒިން އަދި އަރްސަން ފޮނުވައިލާކަށްވެސް ނޫޅުނެވެ. ދެން އޭނަމި ޖެހުނީ ހަމަ ނިގާބު އަޅައިގެން ނުކުންނާށެވެ. ހެދުން ބަދަލުކޮށްލައިގެން އަންނަން އަދި ބުންޏަސް އަރްސަން ހުއްޓާ އޭނައަށް ބުރުގާ އަޅައިގެނެއްވެސް ނާދެވޭނެއެވެ. މާޒިންއަށް އެކަން ނޭގެނީހެއްޔެވެ؟\n"ނިގާބު އަޅަން ޖެހޭނީ." އާލިޔާ ބުނެލިއެވެ.\n"އަހަރެންގެ ފެމިލީއާއެކުވެސްތަ. މަޖާ ކަމެއްނު...."\n"އަރްސަން މަހުރަމަކަށް ނުވާނެ. އެހެންވެ..." އާލިޔާ ބުނެދިނެވެ.\n"ހެވޭ ދެން. މަތިމައްޗަށް ސަތޭކަ ނިގާބު ދެން ލިޔަސް އަހަންނަށް އާލިޔާ ނުފެންނަކަމަކަށް ނުވާނެ. ޔޫ ލުކް ބިއުޓިފުލް. އެހެންވީމަ އަސްލު ފިތުނައިން ސަލާމަތްވާން ފޮރުވިގެން ހުރުން ބުއްދިވެރިކަން ނޭގޭ. އެހެން ކުދިންވެސް އާލިޔާ ފަދައިން ވެއިލްއާ އެއްޗެހިލައިގެން ފޮރުވެން މަށަށް ފެނޭ ކީކޭ ޒިން ބުނަނީ...." އަރްސަން މާޒިންގެ ކޮނޑަށް އަތް ވައްޓާލީ ގާތްކޮށެވެ.\n"އައިމް އެގެއިންސްޓް ދެޓް..އެކަމަކު ތިއްތި ބުނާ އެއްޗެއް އާލިޔާގެ މައްސަލައިގާ ގަބޫލުކުރާނަން..." މާޒިން މާނައިން ފުރިގެންވާ ޖުމްލައެއް ބުނެލިއިރުވެސް އާލިޔާއަކަށް ރޭކާ ނުލިއެވެ.\nނިގާބު އަޅައިގެން އަރްސަންއާއި މާޒިންއާއެކު ކޮފީ ބޯން ތިބިއިރު އެދެމީހުން އާލިޔާ ނިދަން ފޮނުވައިލިއެވެ. އާލިޔާ ކޮޓަރިއަށްވަދެ އެކަނި ނަމާދުކުރިއެވެ. ދުޢާކުރިއެވެ. ތުނި ސަދުވާ ދަމާފައި ހުރި އަރާމު ތަންމަތީގެ މަޑުކަމުގެ ތެރެއަށް އެ ތުނި ހަށިގަނޑު ދޫކޮށްލަމުން ފިނިން ހިމާޔަތް ހޯދަން ކުއިލްޓް ދަށަށްވަނެވެ. ކަފަގަނޑެއްހެން އޮތް މަޑު ކުއިލްޓު ހީކުރިވަރަށް އަރާމު ހޫނުކަމެއް ހަށިގަނޑަށް ލިއްބާދިނެވެ. ވެފައި ހުރި ވަރުބަލިކަމުން އިރުކޮޅެއްގެ ތެރޭގައި ނިދީގެ ފޮނި އާލަމަކަށް އޭނައަށް ދެވުނެެވެ.\nއާލިޔާ ފޯނު އެލާމް ކޮށްގެން ދަމުނަމާދުވެސް ކުރިއެވެ. ރަމަޟާން މަސް ނިމުނަސް އެ މާތް މައްސަރުގައި އަޅުކަންކުރި ގޮތަށް އަމަލުކުރަން ޖެހޭނެއެވެ. ދުނިޔެ ދޫކޮށް ދާނެ އިރެއް އިންސާނަކަަށް އެނގޭނީއެއް ނޫނެވެ.\nއީދު ދުވަހު ރައީސް އާއްމު ރައްޔިތުންނާއި ބައްދަލުކޮށް ހެދުނު ސައިގާ ބައިވެެރިވިއެވެ. އޭނައާއި އެކު ނާއިބު ރައީސްއާއި އަނބިންނާއި ބައެއް ދަރިންތައްވެސް ބައިވެރިވިއެވެ. މައިމޫންގެ ދަރިންނާއިއެކު ތައިމޫރުގެ ޒުބްނާން ޝައުން ޖުއާން އަދި ކައިދަން ބައިވެރިވިއެވެ. އަނބިންތައް ދިވެހި ހެދުން އަޅައިގެން ތިއްބަސް މުއްސަދިކަމާއި ޝާހީކަން ފެނެއެވެ. އެ ހަފްލާ އިދިކޮޅު ފަރާތްތަކަށްވެސް ކަމުދިޔައެވެ. ދީނީ މީހުންވެސް ހައިރާންވީ ރައީސްގެ ދަރިފުޅު މާޒިންއާއެކު ހުރި ނިގާބީ ކުއްޖާ ފެނިފައެވެ.\n"ކީއްވެ ލިލީ ނުގެނައީ؟ " އާލިޔާ ހަދާންވިއެވެ.\n"މީޑިއާތަކަށް ނާރުވަންވެގެން. މީހުންގެ ގޮތް އެނގެއެއްނު. ލިލީއަށް ހުރިހާ ސަމާލުކަމެއް ހުއްޓޭނީ. ލިލީގެ ޕޭރެންޓުން އެގޮތް ބޭނުމެއްނުވޭ..." މާޒިން ބުނެދިނެވެ،\nއޭރުވެސް ލިލީގެ ބައްޕައަކީ ތައިމޫރުގެ ކޮން ދަރިއެއްގެ ކުއްޖެއްކަމެއް އާލިއާއަކަށް ޔަގީނެއް ނުވިއެވެ.\nލިލީގެ ބައްޕައާއި މަންމަވެސް ނާންނަނީހެއްޔެވެ؟ އެމީހުން ނޯމަލްހެއްޔެވެ؟ "ޑްވާފުން"ނަށް ވުމަކީ މައްސަލައެއްކަމަކަށް އާލިޔާ ނުދެކެއެވެ. ތަފާތުކޮށް ދުނިޔެއަށް އުފަންވުމަކީ މައްސަލައެއް ނޫނެވެ. އެއިން ކޮންމެ މީހަކީ މާތްﷲ ގެ މަޚުލޫގެކެވެ. އިންސާނާ ޚަލުގުކުރައްވާފައިވަނީ އެންމެ ރީތި ސޫރައިގައެވެ. ބޭރުފުށުގެ ސިފައަށްވުރެ ރީތިވާނީ އެތެރެފުށެވެ. ފުރާނައިގެ ރީތިކަމެވެ. ތަގުވާވެރިކަމެވެ. އާލިޔާގެ ނަޒަރުގައި ރީތީ ތަގުވާވެރިންނެވެ.\nމައިމޫން އެދުވަހު ރާހިލްގެ އިސްލާމިކް ރިޒޯޓް ހުޅުވާދެއްވިއެވެ. އަމިއްލަ ދަރިފުޅު އެފަދަ ޚިޔާލެއް ކޮށް އެ ހުވަފެން ހަގީގަތަކަށް ހެދުމަކީ ލިބުނު ފަޚުރެއްކަމުގައި ބުނުއްވިއެވެ. އޭނަގެ ދަރިންނާމެދު މީޑިއާގައި ދެކެވޭ ވާހަކަތައް ދޮގުކަމުގައި ބުނީ ސަމާސާ ކުރައްވާފަދަ ގޮތަކަށެވެ. އޭނަގެ މުއްސަދިކަމުގައި އުޅޭ ކުދިން ނޫންކަމަށާއި ބުރަ މަސައްކަތް ކުރާ ހަރުދަނާ ކުދިންކަމުގައި އަދި މީޑިއާއަށް ނޭގެނީ ކަމުގައި ބުނުއްވިއެވެ. ޖިބްރީލް ފަދައިން އަރްސަންވެސް އެ އުމުރުގައި ބިލިއަނަރަކަށް ވެ ހަތިޔާރާއި ކެމިކަލް ކުންފުނިތަކެއްގެ ސީއީއޯ އެއްކަމަށާއި އެ ގައުމަށް ބޭނުންވާ ހުރިހާ ހަތިޔާރެއް އެތެރެކުރާނީ އެ ކުންފުނިންކަމުގައި ހާމަކުރެއްވިއެވެ. އެ ވާހަކައިން މީޑިއާތައް ކެކިއަރައިގަތެވެ. މިއިން ޒަމާނެއްގައި ނުލިބޭފަދަ ހޫނު ޚަބަރެކެވެ. އެތައް ސުވާލެއް މައިމޫންއާއި އަމާޒުވިއެވެ. އަމިއްލަ ދަރިފުޅުގެ ކުންފުނި ހޮވުމަކީ ކޮރަޕްޝަންގެ އަމަލަކަށް ނުވާނެހެއްޔޭވެސް އެހިއެވެ. މައިމޫން އެހެން ރައީސުންނާއި ތަފާތެވެ. އެކުވެރިގޮތެއް ހުރެއެވެ. އަދި އެހެން ސިޔާސީ ވާދަވެރި ޕާޓީތަކާއި އެހާ ދެކޮޅުވެރިކަމެއް ނުހުރެއެވެ. އެންމެންގެ ޚިޔާލުވެސް ހޯދައެވެ. ގައުމީ އެއްބައިވަންތަކަމަކީ އޭނަގެ މޮޓޯއެވެ. ވަކި ކުލައެއްގެ ހެދުމެއް ނޫނީ ޓައީއެއް ނާޅައެވެ. ވާދަވެރި ޕާޓީތަކުގެ ލީޑަރުންނާއެކު ގާތްކޮށް ވާހަކަދައްކަވާ އުޅުއްވައެވެ. އެހެންވުމުގެ ސަބަބުން އޭނަގެ މަގުބޫލުކަން ދުވަހަކަށްވުރެ ދުވަހެއް އަންނަނީވެސް މަތިވަމުންނެވެ. އޭނަގެ ޚާރިޖީ އަދި ދީނީ ސިޔާސަތާއިވެސް މީހުން ރުހެއެވެ.\nހަފްލާ ނިންމާލާފައި އަރްސަން ކާރަށް އެރިއިރު އޭނަގެ ހަށިފާރަވެރިން ތިބިތަން ފެނުމުން އާލިޔާވެސް ހައިރާންވިއެވެ.\n"އަރްސަން ކުއްލިއަކަށް ކުންފުންޏެއްގެ ސީއީއޯއަކަށް ވީ ކިހިނެއް؟ " އާލިޔާ އެހިއެވެ.\n"ހެހެ. އެހެން މީހުންގެ ވާހަކަ ނާހާ ހަމައެކަނި އަރްސަންގެ ވާހަކަ އެހީ..ޚާއްސަ ކަމެއް ހުރީތަ؟ " މާޒިން ހިތްހަމަޖެހުނެވެ.\n"މާޒިން....." އާލިއާ ހައިރާންވިއެވެ.\n"އަރްސަންގެ ކުންފުނިތައް ދުނިޔޭގެ އެތަނުން ގަނެ އިންވެސްޓްކޮށް އޭނަ ވަރަށް ކުރިއަރައިފި. އެހާ ޅައިރު. އަހަރެމެންހެން ހޮސްޕިޓަލެއްގެ މެނޭޖަރަކަށް ނޫން. އެއަށްވުރެ އަރްސަން މާ ކުޅަދާނަ. މިފޮޓޯތައް ބަލައިލަބަލަ...." މާޒިން ކެމެރާގެ ގެލެރީ ހުޅުވާފައި އަރްސަންގެ ފޮޓޯތަކެއް ދެއްކިއެވެ.\n"މުއްސަދިކަމާއި ބާރަކީ ހުރިހާ އެއްޗެއް ނޫން..." އާލިއާ ދުރަށް ބަލަން ފެށިއެވެ.\n"ދުނިޔޭގައި ފައިސާއަށްވުރެ ބާރުގަދަ އެއްޗެއް ނެތްކަން އާލިއާއަށް އެނގޭތަ؟ "\n"ގިނަމީހުން ދުވަނީ ފައިސާގެ ފަހަތުން އެހެން ތިއްބާ އަޖަލު ޖެހެނީ"\n"އާލިއާ އަހަންނާއި މެރީ ކުރީވެސް ފައިސާ ހުރީމައެއްނު...." މާޒިން އެހެން ހިތަށް އަރާފައި ހިނި އަންނަގޮތްވިއެވެ. ގައިމު އޭނަ އަދި އާލިޔާވެސް އެކަކު އަނެކަކާއިހެދި އުޅެނީއެއް ނޫނެވެ. ލޯބީގެ ކުލައެއް މި ގުޅުމަކު ނެތެވެ. އޭނަވެސް މިހިރީ މި ނިގާބީ ކުއްޖާގެ ފަރާތުން ވީހާވެސް އަވަހަށް ސަލާމަތްވާން ބޭނުންވެފައެވެ. އަރްސަންއާއި ގުޅުވާފައި މިނިވަންވާން އޭނަ ބޭނުމެވެ. އޭނަގެ އެކުވެރިން މިކަމަކާއި ހެދި އޭނައަށް މަލާމާތްކޮށް އެފްބީގައި އެއޮތް ކުރާ ނުސީދާ ޖެއްސުންތައްވެސް އެނގޭނީ އާލިއާއަކަށް ނޫނެވެ.\nއެތައް ކެމެރާތަކެއް އަމާޒުވެފައިވިޔަސް އާލިޔާއަކަށް އުދަގުލެއްނުވިއެވެ. އޭނަގެ ހަށިގަނޑުން އެންމެ ތަނެއްވެސް ފެންނާނީއެއް ނޫނެވެ. ނަމަވެސް އޭނަގެ ނުތަނަވަސްކަން ގުޅިފައިވަނީ ހަމައެކަނި މާޒިންގެ އަމަލާއި ވާހަކަ ހުރިގޮތުންނެވެ. މިކައިވެނީގެ މަގުސަދަކީ ކޮބާހެއްޔޭ ހިތަށް އެރިއެވެ. ސަބަބަކީ މާޒިން އަބަދު އޭނަ ގާތު އަރްސަންގެ ވާހަކަ ދައްކާތީއެވެ. އެހެންވެދާނެއެވެ. ބޭބެ އެހާ މޮޅުވީމަ މާޒިންވެސް ފަޚުރުވެރިވާނެތާއެވެ. ހަތިޔާރޭ އެބުނަނީ ހަމަ އެކަނި ފިސްތޯލަ ވާހަކައެއް ނޫނެވެ. ކެމިކަލް ބައިލޮޖިކަލް އަދި ނިއުކްލިއާ ހަތިޔާރުތައްވެސް ހިމެނޭނެ ނޫންހެއްޔެވެ؟ ކޮންމެވެސް ހަގުރާމައެއްގައި ދުނިޔޭގެ ކޮންމެވެސް ބިތެއް އަނދަމުން ނުދާއިރެއް އޭނަގެ ކުރު ހަޔާތުގައިވެސް ނުދެކެއެވެ. ވީއިރު ހަތިޔާރުތަކުން ކުންފުނިތައް ކިހާ މުއްސަދިވާނެހެއްޔެވެ؟ މާޒިންވެސް އެހާވަރަށް އަރްސަންގެ ވާހަކަ އެދައްކަނީ އެހެންވީމަކަން ނޭގެއެވެ. އޭނަގެ "އައިޑޮލް"އަކީ އަރްސަން އެވެ.\nއަރްސަންގެ ސިއްރުތައް ހާމަވެ އޭނަގެ މުއްސަދިކަމާއި މަޝްހޫރުކަން ފެނި މިންކާގެ ހިތުގައިވި ލޯބި ކުރިއަށްވުރެ އިތުރުވެ މެސެޖްތައް ގިނަކޮށްލެވުނެވެ. އަރްސަން ކޮންމެވެސް ފޮޓޯއެއްގެ ކެޕްޝަނުގައި ފ* ލަވް ޖަހާފައިވާ ތަން ފެނުމުން އޭނަ އަވަހަށް ވައިބާއިން މެސެޖްކޮށްލިއެވެ.\n"ސޭމް. ލޯތްބަކީ ތިހާ އަގެއްނެތް އެއްޗަކަށް ނަހަދާ."\nއާދައިގެ މަތިން ހުސް ޖަވާބެކެވެ. އޭނަ މި މަސައްކަތްކުރާތާ ކޮން ދުވަހެއް ހެއްޔެވެ؟ އަރްސަންގެ އިންބޮކްސް އޭނަގެ މެސެޖްތަކުން ފުރިއަރައިގެން ދާ ވަރު ކުރާއިރުވެސް އޭނަގެ ފަރާތުން އެންމެ އިޝާރާތެއްވެސް ނުލިބެއެވެ. މިހާރު އެއޮތް ލާ ފޮނި ފޮޓޯތަކުން ހައްތާ ހިތަށް ބާރުކުރަނީއެވެ. ނިދިވެސް ނަގާލައިފިއެވެ. އެފަދަ ހިތްދަތި ވަގުތުތަކުގައި އޭނަ ގޮސް މުސައްލަމަތީ ދުޢާކޮށް ނަމާދުކުރަން އިނުމުން ހިތަށް ކޮންމެވެސް ވަރެއްގެ ލުޔެއް ލިބެއެވެ. އެހެންނޫންނަމަ ހިތްދަތިކަމުގައި އޭނަ ނިމިދާނެކަން ނޭގެއެވެ. އަދިވެސް ދުޢާކުރަނީ ކޮންމެެވެސް ދުވަހަކުން އަރްސަންގެ ހަޔާތުގެ ބައިވެރިޔަކަށް ވުމަށެވެ.\nއާލިއާ ބުނާގޮތުން ދުޢާ އިޖާބަވުމުގައި ޝަރުތުތަކެއް ވެއެވެ. އަދި ހާލަތްތަކާއި އިޖާބަ ނުވާ ސަބަބުތައްވެސް ހިމެނެއެވެ. ދީނީ ހުރިހާ ކަމަކަށްވުރެ އޭނަ އެންމެ ދަސްކުރަނީ ދުޢާއާއި ބެހޭގޮތުންނެވެ. ސަބަބަކީ އެކަމާ އަރްސަން ގުޅިފައިވާތީއެވެ. އެއީ އޭނަ ދުނިޔެއިން ހާސިލުކުރަން ބޭނުންވާ ހަމައެކަނި އުފާކަމުގައި ވީތީއެވެ.\nއަޔާޒު އޭނަގެ މަންމައާއި އަދާ ގޮވައިގެން ރެސްޓޯރެންޓަކަށް ދިޔައީ މަންމަ އުފާކުރުވުމަށެވެ. ޑިމެންޝިއާގެ ސަބަބުން މަންމަ ވާހަކަދައްކަމުންގޮސް ރޯން ފަށައެވެ. ހީ ހަދާފާނެއެވެ. ހަމަނުޖެހޭ ވާހަކަތައް ދައްކަން ފަށާނެއެވެ. އެކަންތައް ދުވަސްވާ ވަރަކަށްދަނީ ބޮޑުވަމުންނެވެ. ބުނަން ބޭނުންވާހަކައެއް ބުނަން ނުކުޅެދިގެން މުޅިން އެހެން ވާހަކަތައް ވެސް ދައްކަން ފަށާފާނެއެވެ. އޭނައަކީ ކާކުކަމެއްވެސް މިހާރު މަންމައަކަށް ނޭގެއެވެ. އެހުރިހާ ކަމަކާވެސް އަޔާޒު ދެރަވެއެވެ. މަންމައާއިއެކު ވީހާވެސް ގިނަވަގުތު ހޭދަކުރަން އޭނަ މަސައްކަތް ކުރެއެވެ. މަންމަ އުޅޭގޮތުން ލަދުން ގޭތެރޭގައި ހިފަހައްޓައިގެން އިނުމުގެ ބަދަލުގައި ހިތްހަމަޖައްސާދޭން ބީޗާއި ތަންތަނަށް ގެންދާން ފެށިއެވެ.\nއަޔާޒު ޕާން ގެނެސް ޓޯސްޓްކޮށްފައި ސައި ތައްޔާރުކޮށްލިއެވެ.\n"އަޔާ ކޮންމެވެސް ކަމެއް ފޮރުވަން މަސައްކަތް ކުރާކަން އެނގޭ. ކޮންކަމަކާ ދެރަވެފައި ތިހުންނަނީ؟ އާލިޔާ ދިޔައީމަތަ؟ ނޫނީ އެހެން ކަމަކާ؟ " އަދާ އަހައިލިއެވެ.\n"ތެދަށް ބުނަންޏާ ކޮއްކޮގެ ޕްރެޒެންސް މިސްވޭ. އެކަމަކު މިހާރު ވިސްނަނީ ޖޮބާއިމެދު. އަދާއަށް ތިހީވަނީ ރަގަޅަށް. ޖޮބުން ވަކިކޮށްފި. އެކަމަކު އަދި ކީއްވެހެއްޔޭ ނޭހިއްޔާ ރަގަޅީ. ސަބަބަކީ އެކަމުގެ ހަގީގަތް ދެނެވޮޑިގެންވަނީ މާތްﷲ...." އަޔާޒު ހިތިގޮތަކަށް ހިނިތުންވެލިއެވެ.\n"އައި ތިންކް.. އައި ނޯ...އެވާނީ އަރްސަންގެ ނުފޫޒުކަމަށް. އޭނަ ސިޔާސީ މީހުންވެސް ގަނެފައިވާކަމަށް ޚަބަރު ލިބޭ. އަދި ދީނީމީހުންނަށް ފުރައްސާރަކޮށް ހިފާ ހައްޔަރުކޮށް ތުނބުޅި ބާލުވާ ހުރިހާކަމެއް އެކުރުވަނީ ދެން ނުފޫޒު ނެތިއެކޭ ނުބުނެވޭނެ. އެކަމަކު މިއީ ބޮޑުވަރު. އަޔާގެ ކުށެއްނެތި ޖަސްޓް ލައިކް ދެޓް އެ ވަކިކޮށްލީ. ސުބުހާނަﷲ. އެނީވޭސް އަހަރެންގެ އެކައުންޓުގައި ނަސީބަކުން އެބަހުރި ފައިސާ....."\n"ނޫން އަދާ. އަހަރެން އަމިއްލަގޮތުން ހަލާލު ފައިސާ ހޯދައިގެން އަހަރެންގެ އަންހެނުން ބަލަހައްޓާނީ...." އަޔާޒުގެ އަޑުގައި ސާބިތުކަން ވިއެވެ.\nއަދާގެ ހިތުގައި އަރްސަންއާއިމެދު ޝަކުވާ އުފެދުނެވެ.\nއަދާ ހުރީ ފުރުސަތަކަށް ބަލަބަލައެވެ. އަޔާޒު އޭނަގެ މަންމައާއި ވާހަކަދައްކަން އިން ދަނޑިވަޅު ބަލާފައި އަދާ ބޭރަށް ޖެހިލިއެވެ.\nސްކައިޕެލެސްއަށް އެތައް ފަހަރުވަދެ އަމިއްލަގެއަށް ވުރެ ފަރިތަވެފައިވިޔަސް މިއަދު އެހެން ކަހަލަ އިހުސާސެއް އަދާއަށް ކުރެވުނެވެ. ބީރައްޓެހިކަމެވެ. ފޫހިކަމެވެ. ވަށައިގެންވާ ކޮންމެ އެއްޗަކުން ފެންނަނީ ދެއްކުން ތެރިކަމެވެ. ބޮޑާކަމެވެ. މުއްސަދިކަމާއި ނިއުމަތްތައް ވަށާލައިގެން ގެއްލިފައި ތިއްބާ ލޯ ހުޅުވި ހަގީގީ އާލަމަށް ހޭލެވިދާނެއެވެ. ޚާދިމާއަކު ބިއްލޫރިތައް ސާފުކުރަން ސްޕްރޭއެއް ޖަހައިގެން އުޅެއެވެ.\nއަދާ އެކުއްޖާއާއި ހީލިއެވެ.\n"ކޮބާ މެޑަމްމެން؟ "\n"މެޑަމް ގެއަކު ނޫޅުއްވާ......"\n"އީދު ބަންދުގައި ޗުއްޓީއަަކަށް ހުރިހާ ބޭފުޅުން ވަޑައިގެންނެވީކަން ނޭގޭ. އަރްސަން ދެކުނިންތަ؟ " އަދާގެ އެ ސުވާލުގެ ޖަވާބު ލިބުނީ ހައިރާންވާފަދަ ގޮތަކަށެވެ. ގެއަށް ވަނީ އަރްސަންއާއި އޭނަގެ ދެހަށި ފާރަވެރިންނެވެ.\n"ކަމަނާ އަޅުގަނޑު ނުފެނިގެން ހޯދާކަން އެނގިގެން ހާޟިރުވީ. ވަޓް ކެން އައި ޑޫ ފޯ ޔޫ މައި ލޭޑީ....."އަރްސަންގެ ވާހަކަތަކުން ވެސް މިއަދު އޭނައަށް ފައުޅުވީ ކިބުރުވެރިކަމެވެ.\n"އިންސާނާއަށް ވުރެ ޝައިތާނާވެސް މޮޅެއްނުވާނެ. ޑެވިލްކަމަށް ހެދެން އުޅުމުގެ މާނައެއް ނެތް އަރްސަން. އަހަރެން މިއައީ ވާހަކައެއް ބުނަން. މުއްސަދިވެފައި ހުރިހާ ނިއުމަތްތައް ލެއްވުމުން ބޮޑާވެ ކިބުރުވެރިވެ އެހެންމީހުންނަށް ދަތިކުރާން އުޅޭނެކަމެއްނެތް. އިބުލީހަށް ޖެހުނު ދަތުރުން އިބުރަތް ހާސިލުކުރޭ. ބޮޑާވާ ވަރަށްވުރެ އިންސާނާއަކީ ބަލިކަށި އެއްޗެއް. ބާރުހުރި ވެރިފަރާތަކީ ހަމައެކަނި މާތްﷲ. އަރްސަންގެ ނުފޫޒު ބޭނުންކޮށްގެން އަހަރެންގެ ފިރިމީހާ ވަޒީފާއިން ވަކިކުރިޔަސް އަދި ރިޒުގަކަށް ހުރަހެއް ނޭޅޭނެ. އަހަރެމެންވެސް ތިބޭނީ އިރާދަކުރެއްވިއްޔާ ކައިގެން ބޮއިގެން. ޔޫ އާ ޑިސްގަސްޓިން..." އަދާ ރުޅިގަދަވެފައި ލޯ އަޅާލިއެވެ.\nއަރްސަން ސޯފާގައި އިށީދެ މާބްލް މޭޒަށް ދެފައި އެރުވިއެވެ.\nއަގުބޮޑު އަވިއައިނާއި އަތުކުރީ އަޅާފައިވާ އައިނު އައދި ޑިޒައިނާ ހެދުމުން ފެށިގެން ބޫޓަކީވެސް މިލިއަނުން އަގު ނުކުރެވޭނެއެވެ. އަދި އަތުގައިވާ ޖަވާހިރުން ގަތާފައިވާ ފަށްވެސް އަދާގެ ލޮލުގައި އަޅައިގަތެވެ. މިއީ އޭނަ ކުރިން ދަންނަ އަރްސަން އެެއް ނޫނެވެ. ނާކާމިޔާބުވުމުން އޭނަ ކުރިން ގައިގާ ނެތް ނުބައި ސިފަތައް ވެސް ހަރުލެއްވީއެވެ.\n"މަ މިއުޅެނީ ހަމަ ޑެވިލްއާއި ވާދައަށް. ތިބުނާހެން އިބިލީހަށްވެސް މަ ވައްޓާލާފައި ނުދެވޭނެ. އޭނަވެސް ޖެހޭނީ މަގޭ ދަށުން އުޅެން......."\n"ކުފުރު ވޭ ފޮނި ފިރިހެނާ....." އަދާ ރުޅިގަވަދެފައި ދަތްތައް ކާރުވައިގަތެވެ.\n"ދެން މަ ކީއްކުރަންވީ؟ އަހަންނަކީ ބޮޑު ކުންފުންޏެއްގެ ވެރިޔާ. ތިހެން އެޕޮއިންޓްމެންޓް ނަހަދާ ވަގުތު ދެވޭވަރަށް ވުރެ މަ މާ ބިޒީކޮށް އުޅެނީ.....މަގޭ ބޮޑީގާޑުން ނެރެލާނެ ތިހެން އުޅެނިކޮށް..." އަރްސަން އިންޒާރުދިނެވެ. "މަށަށް ހީވާގޮތުން އަޔާޒުގެ އަތް ހުސްވެ ސަލާމް ޖަހަަންވީމަ އަނެއްކާ ކުރީގެ ލޯބިވެރިޔާ ގެ ގާތަށް އަންނަން އުޒުރެއް ހޯދީ؟ ހަހް؟ ސީރިޔަސްކޮށް އެހެންތަ މިވީ؟އެކަމަކު މަގޭ ހުރޭ ލޯބިވެރިޔެއް. މީހުންގެ ޕްރޮޕަޓީސްތައް މަ ބޭނުމެއް ނުކުރާނަން............................." އަރްސަން ނިކަން ހަމަޖެހިލާފައި ބުނެލިއެވެ.\n"އަހަރެންގެ ފިރިމީހާއަކީ އަރްސަންއާއި ބަލާއިރު ޖަވާހިރެއް. އެކަހަލަ ފިރިޔަކު ލިބޭނީ ނަސީބުވެރި އަންހެންކުއްޖަކަށް. އެހެންވެ މާތްﷲ އަށް ހަމްދުކުރަން. އެންމެ އެއްޗެއް އަތުގައި ނެތަސް ހިތް އެހާ މުއްސަދި. އަތުގައި ކިތަންމެ ބައިވަރެއް ފުނިޖެހިފައި ހުއްޓަސް ތި ހިތް ދެލިގަނޑެއްހާ ކަޅު......" އަދާ ބުނެލިއެވެ.\n"އެކަމެއް ނޭގުނު. ބެގްކުރަން ތިއައީ. ޑޯންޓް ވޮރީ. ޖޮބް ލިބޭނެ....." އަރްސަންއަށް މަޖާވިއެވެ.\n"އިޑިއަޓް.." އިތުރަށް އެތާ މަޑުކުރަން ވެއްޖެއްޔާ އޭނަ ލޭމަތިވެ ސްޓްރޯކެއް ނޫނީ ހާޓްއެޓޭކެއް ޖެހިދާނެއެވެ.\nއޭނަގެ ކުރީގެ ލޯބިވެރިޔަކަށް އަރްސަން ވީ ކިހިނެއް ހެއްޔެވެ؟ މިހާ ފޮނި ބޮޑާ ފިރިހެނަކާއި ހެދި އުޅެވުނުކަމުގެ މޮޔަ ހީވިއެވެ. އަދާ ބާރު ބާރަށް ނުކުތްއިރު ލޮލަށް ކަރުނަ އަތުވެއްޖެއެވެ. އޭނަ މިގެއަށް އައިކަަން އެނގިއްޖެއްޔާ އަޔާޒު މާފެއް ނުކުރާނެއެވެ. ގެއާއި ހަމަޔަށް ފޯރިއިރު އަޔާޒް އޭނަ ގެނެސް މޭގައި ޖައްސަލިއެވެ.\n"އެ ކޭސް އަލުން ހުޅުވާފައި އަހަރެންގެ ކުށެއްނެތްކަން ސާބިތުވެއްޖެ. އަލުން ޖޮބަށް ނިކުންނަން އަންގައިފި..." އަޔާޒު ބުނެލިއެވެ. އަދާގެ ހިތަށް އިންތިހާ ދަރަޖައިގެ ބިރުވެރިކަން ވަނެވެ. އަރްސަންގެ ނުފޫޒު ހީކުރިވަރަށް ވުރެ ގަދައެވެ. މުޅި ގައުމު މުށުތެރޭ ލައިފިއެވެ. އެންމެނަކީ އޭނަގެ ގޮނޑި ކޮއްކޮއިންނެވެ. އަދާއަށް ހުރެވުނީ އަޔާޒްގެ އުފަލާއި ބައިވެރިވެ ހީލަންވެސް ނޭގިފައެވެ. އެހާވެސް ބޮޑަށް ކުށްވެރިކަމުގެ އިހުސާސް އެބަކުރެވެއެވެ. އެގެއަށް ކުރި ޒިޔާރަތުން އެނގުނީ ކިތަންމެ ނުބައި ނުލަފާވިޔަސް އޭނަގެ ހިތުގައި އަދިވެސް އަރްސަންއަށްޓަކާ އިހުސާސްތައް ވާ ކަމެވެ. އޭނައަށް ދެރަގޮތެއްވާން ހިތް ނޭދޭކަމެވެ. ނަމަވެސް ފެންނަގޮތުން ހިތި ނިމުމެއް އަންނާނެއެވެ.\n"އަދިވެސް ފީލިންގްސް ކޮންމެވެސް ވަރަކަށް އެބަހުރި. ސަޕްރެސް ކުރަން އެބަޖެހޭ...." އަދާއަށް ވިސްނުނީ ކުރީގެ ލޯބިވެރިޔަކާ އެއްވެސް ކަހަލަ ގުޅުމެއް ބޭއްވުމަކީ ދީނީގޮތުން ހުއްދަވާނެ ކަމެއް ނޫންކަމެވެ. ނޫނީ ޝައިތާނާ ފާޑުފާޑަށް ވަސްވާސްދީ ހިތް އަނބުރުވާލާނެއެވެ.\nމާޒިން ހަނީމޫނަށް ފުރާވާހަކަ ބުނުމުން އާލިޔާ ކަންބޮޑުވިއެވެ. މާމަމެންނާ ވަކިވެގެން ދުރަށް ދިޔުމަކީ ބޮޑު ހިތާމައެކެވެ. ނަމަވެސް ފިރިމީހާ ބުނާގޮތަށް ހަދަންވެސް މަޖުބޫރެވެ. ގެއަށް އައިސް އެންމެނާއި ވަދާއުގެ ސަލާމްކޮށްލުމަށްފަހު އަދާގެ ގާތު އެދުނީ ދިހަދުވަސްވާންދެން މާމަ ރަގަޅަށް ބަލާދިނުމަށެވެ. ދޮންބެ ވަޒީފާގައި ހުރުމުން އަދާ އެކަނި މާމަ ބަލާނެގޮތެއްވެސް އާލިޔާގެ ވިސްނުމަކަށް ނައެވެ. އަނެއްކޮޅުން ޒިކުރާ އުޅެނީ ކުދިން އަޔާޒުގާތަށް ފޮނުވުމުގެ މަސައްކަތުގައެވެ. އާލިޔާވެސް ހީކުރީ މާޒިން ހަނީމޫން ހަދާނީ ރިޒޯޓެއްގައި ކަމަށެވެ. އެއާޕޯޓަށް ދިޔުމުން އާލިޔާ ހައިރާންވިއެވެ.\n"ކޮންތާކަށް ދާން؟ "އާލިޔާ ސުވާލުކުރިއެވެ.\n"ކަންބޮޑުނުވޭ. ޔަގީނުންވެސް ހިތްހަމަޖެހޭވަރުގެ ތަނަކަށް ގެންދާނީ....." މާޒިން އާލިޔާގެ ދަބަސް ޓްރޯލީއަށް ލިއެވެ.\n"ތަފާތެއް ނެތެއްނު. ރިޒޯޓެކޭ ޔޫރަޕެކޭ ތަފާތަކީ ކޮބާ؟" މާޒިން ހީލިއެވެ.\n"ލޫސިފާ"ގެ ޓްރެއިލާ ދައްކާލައިފި


އީއެފްލް: 7:2 ގެ ނަތީޖާއަކުން ލިވަޕޫލްއިން ލިންކޮން ބަލިކޮށްފި! | Sandhaanu\nއީއެފްލް: 7:2 ގެ ނަތީޖާއަކުން ލިވަޕޫލްއިން ލިންކޮން ބަލިކޮށްފި!\nއިންގިރޭސި ފުޓުބޯޅަ ލީގުގައި މިރޭ ލިވަޕޫލްއާއި ލިންކޮން ބައްދަލުކުރި މެޗް 7:2ގެ ނަތީޖާއިން ފަސޭހަކަމާއިއެކު ލިވަޕޫލުން ކާމިޔާބު ކޮށްފިއެވެ. މިމެޗުގައި ލިވަޕޫލްގެ ފަރާތުން ތަފާތު ކުޅުމެއް ފެނިގެން ގޮސްފައިވެއެވެ.\nރޭ ކުޅެވުނު މިމެޗުގެ ގޯލްތައް ހުޅުވާލަދިނީ މެޗުގެ9ވަނަ މިނިޓުގައި ލިވަޕޫލްގެ މިޑްފީލްޑަރ ޝަކީރީއެވެ. އޭގެ ފަހުން މާގިނައިރު ތަކެއް ނުވެ މެޗްގެ 18 ވަނަ މިނިޓުގައި މ.ޓަކުމީ ކާމިޔާބު ކޮށްދިން ގޯލުން ލިވަޕޫލްގެ ލީޑް ފުޅާކޮށްދިނެވެ. އެއަށްފަހު ލިވަޕޫލްގެ 17 ނަންބަރު ޖޯންސް ވަނީ މެޗްގެ 32 އަދި 35 ވަނަ މިނިޓުގައި ޖެހިޖެހިގެން ދެގޯލް ކާމިޔާބު ކޮށްދީ، 4-0 އަކަށް ނަތީޖާ ބަދަލު ކޮށްދީފައެވެ. ފުރަތަމަ ހާފް ނިމިގެންދިޔައީ މިނަތީޖާއާއި އެކީއެވެ.\nލިވަޕޫލުން ދެވަނަ ހާފް ފެށީ އެޓީމުގެ އިތުބާރު ޑިފެންޑަރ ވެންޑައިކްގެ ބަދަލުގައި ފަބީނިއޯ ކުޅުމުގެ ތެރެއަށް ނުކުތުމަށް ފަހުގައެެވެ. ދެވަަނަ ހާފް ފެށިގެން ފުރަތަމަ މިނިޓުގައި ޓަކުމީގެ ދެވަނަ ގޯލް ކާމިޔާބުކޮށްދީ 5-0 އަކަށް ނަތީޖާ ބަދަލު ކޮށްދިނެވެ. ލިންކޮންއަށް މެޗްގެ ފުރަތަމަ ގޯލް ކާމިޔާބު ކޮށްދިނީ މެޗްގެ 60 ވަނަ މިނިޓުގައި ޓ.އެޑުން އެވެ. އެއަށްފަހު 65 މިނިޓުގައި އަނެއްކާވެސް ލިވަޕޫލްގެ ގްރުޖިޗް ކާމިޔާބު ކުރި ގޯލާއިއެކު މެޗްގެ ނަތީޖާ 6-1 އަކަށް ބަދަލު ކޮށްލިއެވެ. ޖެހިގެން އައި މިނިޓުގައި ލިންކޮންގެ ޑިފެންޑަރ މޮންޓްސްމާ ކާމިޔާބު ކޮށްދީ، ފަރަޤު ކުޑަ ކޮށްދިނެވެ. ލިވަޕޫލްގެ7ވަނަ ގޯލް ކާމިޔާބުކޮށްދިނީ އެޓީމުގެ ފޯވަރޑް އޮރިޖީއެވެ. މިލަނޑު ކާމިޔާބު ކޮށްދިނީ 89 ވަނަ މިނިޓުގައި ޓަކުމީގެ އެސިސްޓަކުންނެވެ.\nމިމެޗުގައި ދެޓީމުންވެސްވަނީ ގިނަ ބަދަލުތަކެއް ކޮށްފައެވެ. ލިވަޕޫލްގެ ފަރާތުން މިމެޗުގައި ފެނުނު މޮޅު ކުޅުމަށް ގިނަބަޔަކު ތަޢުރީފްކޮށްފައި ވެއެވެ.


vnews - Kureege kulhuntheringe haassa Cricket match thakeh Fuvahmulakugai\nކުރީގެ ކުޅުންތެރިންގެ ޚާއްސަ ކްރިކެޓް މެޗުތަކެއް ފުވައްމުލަކުގައި\nކުރީގެ ކުޅުންތެރިންގެ ކްރިކެޓް ޓީމު ---\nކުރީގެ ކުޅުންތެރިންގެ ޚާއްސަ ކްރިކެޓް މެޗުތަކެއް ކުޅުމަށް މިއަދު ފުވައްމުލަކަށް ފުރައިފިއެވެ.\nފުވައްމުލަކަށް ކުރާ ދަތުރުގައި 23 ކުޅުންތެރިން ބައިވެރިވެއެވެ.\nކްރިކެޓް އާލާކޮށް މަގްބޫލު ކުޅިވަރަކަށް ހެދުމަށްޓަކައި ކުރީގެ ކުޅުންތެރިންނާއެކު ހާއްސަ މެޗެއް ކުޅެން ނިންމުމާއިއެކު ވަރަށް ގިނަ ކުޅުންތެރިންގެ ތަރުހީބު ލިބިގެންދިޔަ ކަމަށް އެ ކުޅުންތެރިން މައުލޫމާތުދެއެވެ. ކުރީގެ ކުޅުންތެރިންގެ ހާއްސަ މެޗުތައް ފުވައްމުލަކުގައި ކުޅެން ނިންމީ އެރަށަކީ ކްރިކެޓްގެ ހަރަކާތްތައް ވަރަށް ފުޅާދާއިރާއެއްގައި ކުރިޔަށްގެންދާ ރަށަކަށް ވުމާއެކު އެކަމަށް ހިތްވަރު ދިނުމަށް ކަމަށްވެސް މައުލޫމާތުދެއެވެ.\nމިދިޔަ އަހަރުވެސް މިހަރަކާތް ވަނީ ފުވައްމުލަކުގައި ކުރިއަށް ގެންގޮސްފައެވެ.\nވީސްޕޯޓްސްއަށް މައުލޫމާތު ދެއްވަމުން ޓީމުގެ މެނޭޖަރ އަލީ މުހައްމަދު މަނިކު ވިދާޅުވީ ކްރިކެޓްގެ އާއިލާއަކީ އަބަދުވެސް ބޮޑު އެއް އާއިލާއެއްގެ ގޮތުގައި އުޅޭ ބަޔެއް ކަމަށާއި މީގެ ތެރޭގައި 10 އަހަރާއި 15 އަހަރު ގައުމީ ޓީމަށް ކުޅެފައިވާ ކުޅުންތެރިން ތިބުމުން މިމެޗުތަކުގެ ހާއްސަކަން ވެސް ބޮޑުވެފައިވާ ކަމަށެވެ.\nމިދަތުރުގައި2މެޗު ކުޅުމަށް ނިންމާފައިވާއިރު، ފުރަތަމަ މެޗު ކުޅޭނީ މާލެއިންދާ ކުޅުންތެރިން ދެބަޔަކަށް ބަހާލައިގެންނެވެ. އަދި ދެވަނަ މެޗުގައި ބައްދަލުކުރާނީ މާލެއިންދާ ޓީމާއި ފުވައްމުލަކުން ހޮވާލެވޭ ޓީމެކެވެ.\nމި ހާއްސަ މެޗުގައި 35 އަހަރުން ފެށިގެން 50 އަހަރުގެ ކްރިކެޓް ކުޅުންތެރިން ހިމެނިގެންދާއިރު 1980 ގެ އަހަރުތަކުގައި ކުޅެފައިވާ ކުޅުންތެރިންނާއި އޭގެ ފަހުގެ ކުޅުންތެރިންވެސް ހިމެނެއެވެ.


United ge aslu kulhun fennan fashaifi: Solskjaer - Vaguthu\nޔުނައިޓެޑުގެ އަސްލު ކުޅުން ފެންނަން ފަށައިފި : ސޯލްޝެއާ\nމެންޗެސްޓަރ ޔުނައިޓެޑަށް ސީޒަން ފެށުނީ އަދި ކިރިޔާ ކަމަށާއި، ޓީމުގެ ހަގީގީ ކުޅުން މަޑުމަޑުން ފެންނަން ފަށާފައިވާ ކަމަށް ކޯޗު އޮލެ ގުނަ ސޯލްޝެއާ ބުނެފިއެވެ.\nނިއުކާސަލް އަތުން 4-1 އިން މޮޅުވި މެޗަށްފަހު ނޫސްވެރިންނާއި ވާހަކަދައްކަމުން ސޯލްޝެއާ ބުނީ ޔުނައިޓެޑަކީ ހުނަރުވެރި ކުޅުންތެރިންތަކެއް ތިބި ޓީމެއް ކަމަށާއި ވަކި ވަކި ކުޅުންތެރިންގެ ހުނަރާއެކު ޓީމެއްގެ ސިފައިގައި ރަނގަޅަށް ކުޅެން ފަށަން ދުވަސް ނަގާނެ ކަމަށެވެ.\nސޯލްޝެއާ ބުނީ ޔުނައިޓެޑުގައި ހަލުވި، ހުނަރުވެރި ކުޅުންތެެރިންތަކެއް އެބަތިބި ކަމަށާއި ލީގުގައި މިހާތަނަށް ކުޅުނު މެޗުތަކުން އެ ކުޅުންތެރިންގެ ހަގީގީ ފެންވަރު ނުފެންނަ ކަމަށެވެ.\nމެޗަށްފަހު ސޯލްޝެއާ ވަނީ މެގުއާގެ ކުޅުމަށް ތައުރީފުކޮށްފައެވެ. އަދި ކެޕްޓަނެއްގެ ހައިސިއްޔަތުން އޭނާގެ ޒިންމާ ފުރިހަމައަށް އަދާކުރާ ކަމަށްވެސް ކޯޗު ބުންޏެވެ.\n" ވަރަށް ހިތްހަމަޖެހޭ މެގުއާ ގެ ކުޅުމަށް، ގޯލެއްވެސް ޖަހައިފި، އެއީ ބޮޑު އުފަލެއް ، މިހާ އުނދަގޫ ދުވަސްކޮޅުގައި ވެސް އޭނާގެ ފަރާތުން ފެންނަ ހިތްވަރަށް އަހަރެން ސާބަސް ދެން، އެއީ އެހެން ކުޅުންތެރިންނަށް ހުރި ނަމޫނާއެއް" ސޯލްޝެއާ ބުންޏެވެ.\nމި މެޗުގައި ޔުނައިޓެޑަށް ގޯލުތައް ޖަހައިދިނީ ކެޕްޓަން މެގުއާ، ބްރޫނޯ ފެނާންޑޭސް، ބިސާކާ، އަދި ރަޝްފޯޑެވެ. މިއީ މި ސީޒަނުގައި ޔުނައިޓެޑުގެ ފަރާތުން އެންމެ ރަނގަޅު ކުޅުމެއް ފެނިގެންދިޔަ މެޗެވެ.\nމި ނަތީޖާއާއެކު ކުޅުނު ހަތަރު މެޗުން ހަ ޕޮއިންޓާއެކު މެންޗަސްޓަރ ޔުނައިޓެޑު އޮތީ ތާވަލުގެ 14 ވަނައިގައެވެ. އަދި ނިއުކާސަލް އޮތީ ފަސް މެޗުން ހަތް ޕޮއިންޓު ހޯދާ ތާވަލުގެ 11 ވަނައިގައެވެ.\nޔުނައިޓެޑަށް ކުރިއަށް ދެން އޮތީ ޔުއެފާ ޗެމްޕިއަންސް ލީގުގައި މިމަހުގެ 21 ވަނަ ދުވަހު ފްރާންސްގެ ޗެމްޕިއަން ޕީއެސްޖީއާ ދެކޮޅަށް ކުޅެން އޮތް މެޗެވެ. އަދި ލީގުގައި މިމަހު 24 ވަނަ ދުވަހު ޔުނައިޓެޑު ނުކުންނާނީ ވާދަވެރި ޗެލްސީއާ ދެކޮޅަށެވެ.\nވަރުގަދަ ކުރިމަތިލުމަކަށްފަހު ޔުނައިޓެޑުން ޕީއެސްޖީ ބަލިކޮށްފި\nޓޮޓެންހަމާއެކު ސޮން ހަދާފައިވާ އެއްބަސްވުން އާކުރަނީ\nމި ސީޒަނުގެ ޕްރިމިއަރ ލީގަށް ޗެލްސީން އެކުލަވާލި ސްކޮޑުގައި ޕީޓާ ޗެކް


މާދަމާ، 22 މެއިް 2021 ވާ ހޮނިހިރު ދުވަހު ހަވީރު 4:00 އިން ފެށިގެން ކުރިޔަށް އޮތް5ދުވަހަށް ފުވައްމުލައް ސިޓީގެ ފިހާރަތައް ބަންދު ކުރަން ނިންމައިފިއެވެ. އެގޮތުން ފިހާރަތަކާއި ގާޑިޔާފަދަ ތަންތަނުން\nފުވައްމުލައް ސިޓީގެ ފިހާރަތައް ވަރަށް އަވަހަށް ހުޅުވަން ހުއްދަ ދެއްވާނެ ކަމަށް ފުވައްމުލައް ސިޓީ ކައުންސިލުން މިއަދު ހާމަކުރައްވައިފިއެވެ. ކޮވިޑް-19 އާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ފުވައްމުލައް ސިޓީގެ ފިހާރަތައް އާއްމު ވިޔަފާރިއަށް\n‘ބިޒިނެސް އިންނޮވޭޝަން ވީކް’ ގެ ނަމުގައި ވިޔަފާރިއާއި ގުޅުން ހުރި ކަންތައްތަކުގެ ފޯރަމެއް އަންނަ ސެޕްޓެމްބަރު މަހު 1-5ށް ފުވައްމުލައް ސިޓީގައި ބާއްވަނީ ތައްޔާރުވަމުން އެބަދެއެވެ. މި އިވެންޓް އިންތިޒާމު ކުރަނީ އައިބޭ އާއި\nރޯދަ ހަދިޔާގެ ނަމުގައި ސިތާނާ ސްޓޯރ އިން ޙާއްސަ ބޮޑު ޕްރޮމޯޝަނެއް!\nރޯދަ ހަދިޔާގެ ނަމުގައި ސިތާނާ ސްޓޯރ އިން ޙާއްސަ ބޮޑު ޕްރޮމޯޝަނެއް ފަށައިފިއެވެ.މި ޕްރޮމޯޝަން ކުރިއަށް ދާނީ މިއަދުން ފެށިގެން. ރަމަޟާންމަހުގެ ނިޔަަލަކަމަށް ސިތަނާ ސްޓޯރުން ހާމަކުރައްވައެވެ މި ޕްރޮމޯޝަނުގެ ދަށުން ސިތާނާ ސްޓޯރުން


Aadhayaai Hilaaf Baareh Libumun Meehaku Kuhveri Vehjje - Vaguthu\nރައީސް ޔާމީން އާއި ދެކޮޅަށް ހުށަހެޅި ދެ ހެއްކެއް ކޯޓުން ބޭރުކޮށްލައިފި - 1 ގަޑިއިރު ކުރިން\n"އާދަޔާއި ހިލާފު ބާރެއް" މީހަަކަށް ލިބުމުން ކުށްވެރިވެއްޖެ\nސްޕަހީރޯ އިން ވާހަކަ އަހަރެމެން އަޑުއަހަނީ ވާހަކަ ފޮތްތަކުންނެވެ. އެމަންޒަރު އަހަރެމެން ބަލަނީ ފިލްމްތަކުންނެވެ. ނަމަވެސް ކަންތައްތައް ބަދަލުވެ މިހާރު ބައެއް ފަހަރު ސްޕަހީރޯ އިން ހަމަ ހަޤީޤަތައް ވެސް އެބަފެނެއެވެ.\nމިއީ ވެސް އެފަދަ "ސްޕަ ހީރޯ" އެކެވެ. ނުވަތަ "އާދަޔާއި ހިލާފު ބާރެއް" ލިބިފައިވާ ކަމަށް މީހުންނަށް ގަބޫލު ކުރެވިފައިވާ މީހެކެވެ. އުމުރުން 34 އަހަރުގެ މިއޯ ލޫޑޯ ވަނީ "މޮޅު ކަމެއް" ކޮށްފައެވެ. އޭނާ ވަނީ އެނާގެ އަތްތިލައިގެ ހަންގަނޑުގެ ތެރެއަށް "އޯޕަލް" ޓްރެވަލް ކާޑެއް ލައްވާފައެވެ.\nއެމެރިކާގެ ކުންފުންޏަކުން ދޫކުރާ މިކާޑަކީ ދުނިޔޭގެ ވަރަށް ގިނަ ގައުމުތަކުގައި ދަތުރު ކުރަން ބޭނުން ކުރެވޭ ކާޑެކެވެ. މިކާޑުން އެކި ޚިދުމަތްތައް ހޯދުމަށް ފައިސާ ދެއްކެއެވެ. މިއޯ ކުރާ ކަމަކީ އޭނާގެ އަތްތިލަ ކާޑު ރީޑަރުގައި ޖައްސާލައިގެން ޚިދުމަތް ހޯދުމެވެ. ބަލަން ހުންނަ މީހަކަށް އޭނާގެ އަތުގެ ތެރޭގައި ކާޑެއް އޮންނަ ކަމެއް ނޭނގޭނެއެވެ.\nމިއޯ މިކަން ކުރަން ފެށީ މިދިޔަ އަހަރުން ފެށިގެންނެވެ. އެމެރިކާގެ އިތުރުން ލަންޑަނަށް ވެސް ދަތުރުކޮށް އޭނާ ވަނީ މިގޮތައް އެތައް ޚިދުމަތެއް ހޯދާފައެވެ. ނަމަވެސް އެންމެ ފަހުން އޮސްޓްރޭލިއާ އިން މިވަނީ އޭނާ ކުށްވެރިޔަކަށް ހަދާފައެވެ.\nމިއޯ ޓިކެޓް ނުނަގާ ތަނަކަށް ވަން ކަމަށް ތުހުމަތުކޮށް އޭނާ އާއި ސުވާލު ކުރުމުން މިއޯ ވަނީ އޭނާގެ އަތުގެ ހަންގަނޑުގެ ތެރެއަށް ކާޑެއް ލައްވާފައިވާ ކަމަށް ބުނެފައެވެ. ނަމަވެސް އޭނާ ސަލާމަތްވާ ގޮތެއް ނުވިއެވެ. އެންމެ ފަހުން މިއޯ އަށް މިވަނީ 1000 ޑޮލަރުގެ ޖޫރިމަނާ އަކާއި ކުރިމަތިލާން ޖެހިފައެވެ.\nޖިންސު ބަދަލުކޮށް އަންހެނަކަށް ވެގެން ނިކުތް ފުރަތަމަ ރޭ، ހިތުން ނުފިލާވަރުގެ ފިލާވަޅެއް\nމާޗް 19, 2018 08:22\nރީތި ބޮނޑިއެއް ބޮވިއްޖެ އެއްނު؟\nމާޗް 19, 2018 17:36\nއޮސްޓްރޭލިއާއަކީ ތަފާތު ގައުމެއް. އެހެން ފާޑު ފާދު ގޮތްގޮތަކަށް ނޫޅެވޭނެ


Male' sarahadhuge 39 miskithehgai Eid namaadhu kuraane\nއީދު ނަމާދު، މާލެ ސަރަހައްދުގެ 39 މިސްކިތެއްގައި\nއީދު ނަމާދަށް މިސްކިތަށް އަރަނީ: މާލެ ސަރަހައްދުގެ 39 މިސްކިތަކު އީދު ނަމާދު ކުރާނެ -- ފޮޓޯ: އަވަސް އާކައިވް\nމާލެ ސަރަހައްދުގެ 39 މިސްކިތެއްގައި ބޮޑު އީދު ނަމާދު ކުރާނެ ކަމަށް އިސްލާމިކް މިނިސްޓްރީން ބުނެފި އެވެ.\nމިނިސްޓްރީން ރޭ ވަނީ އެ މިސްކިތްތަކުގެ ލިސްޓް އާންމު ވެސް ކޮށްފަ އެވެ. މިއަހަރު ބޮޑު ޖަމާއަތުގައި އީދު ނަމާދު ނުކުރާނެ ކަމަށާއި ނަމަވެސް މިނިސްކިތްތަކުގައި އީދު ނަމާދު ކުރާނެ ކަމަށް މިނިސްޓްރީއިން ވަނީ ބުނެފަ އެވެ. އެ ބަދަލު ގެނައީ އެޗްޕީއޭގެ ގައިޑްލައިންތަކަށް ތަބާވުމުގެ ގޮތުން ގިނަ ބަޔަކު އެއްފަހަރާ އެއް ސަރަހައްދެއްގައި ތޮށްޖެހުން ކުޑަ ކުރުމަށް ކަމަށެވެ.\nކޮވިޑްގެ ހާލަތާ ގުޅިގެން މިދިޔަ އަހަރުވެސް މާލޭ ސަރަހައްދުގައި ބޮޑު އީދާއި ކުޑަ އީދު ނަމާދު ބޮޑު ޖަމާއަތުގައި ކޮށްފައެއް ނުވެ އެވެ. މި އަހަރުގެ ފިތުރު އީދު ނަމާދު ވެސް މާލޭ ސަރަހައްދުގައި އެގޮތަށް ކޮށްފައެއް ނުވެއެވެ.\nނަމަވެސް ކޮވިޑް ހާލަތު ކުރިއަށްވުރެ ރަނގަޅުވުމާ ގުޅިގެން އެޗްޕީއޭއިން މިހާރު ވަނީ ލުއިތަކެއް ދީފަ އެވެ. އެ ލުއިތަކަށް ބިނާކޮށް މި އަހަރުގެ ބޮޑު އީދު ނަމާދު ކުރަން އިސްލާމިން މިނިސްޓްރީން ވަނީ ނިންމާފަ އެވެ.\nކޮވިޑުގެ ހާލަތު ގޯސްވެ، މޮނިޓަރިންގައިވާ ރަށްރަށް ނޫން އެހެން ރަށްރަށުގައި އީދު ނަމާދު ޖަމާއަތުގައި ކުރެވޭނެ ކަމަށް މިނިސްޓްރީއިން ކުރިން ވަނީ ބުނެފަ އެވެ. ކޮވިޑު ނެތް ރަށްރަށުން ބޮޑު ޖަމާއަތަށް އެދެފި ނަމަ ހުއްދަ ދޭނެ ކަމަށް ވެސް ވަނީ ބުނެފަ އެވެ.\nބޮޑު އީދު ނަމާދު ކުރުމުގައި އެޗްޕީއޭން ކަނޑައަޅަފައިވާ އުސޫލާ އެއްގޮތަށް އަމަލުކޮށް ޖަމާއަތުގައި ނަމާދު ކުރުމުގައި ގައިދުރުކަން ބެހެއްޓުމަށާއި މިސްކިތަށް ދާއިރު މާސްކް އަޅައިގެން ތިބުމަށާއި އަމިއްލަ މުސައްލަ ގެންދިއުމަށް އިސްލާމިކް މިނިސްޓްރީން އެދެ އެވެ.\nހުޅުމާލެ ވިލިމާލެ މާލޭ ސިޓީ + އީދު ފާހަގަ ކުރުން\nވެރިރަށް މާލެ، ވައިފައި ކުރަނީ\nމާލޭގެ ޑެޕިއުޓީ މޭޔަރަކަށް ނަރީޝް ހޮވައިފި\nމާލެތެރެ ފޮގް ކުރަން ފަށައިފި


ދިހަ ކުޅުންތެރިންނާއެކު މާޒިޔާ އިން މޯހަން ބަގާން ބަލިކޮށްފި - Maldives Football\nމޯހަން ބަގާން ކޮޅަށް ޖެހި ހަމައެކަނި ލަނޑު ކާމިޔާބުކުރީ އުމެއިރު (ފޮޓޯ: އިބްރާހިމް ފާއިދު)\nދިހަ ކުޅުންތެރިންނާއެކު މާޒިޔާ އިން މޯހަން ބަގާން ބަލިކޮށްފި\nޝިމާޒް ޢަލީ19 އެޕްރީލް 2017 22:24\nކޮލްކަޓާ، އިންޑިޔާ - އޭއެފްސީ ކަޕް ފުޓްބޯޅަ މުބާރާތުގައި އިންޑިޔާގެ މޯހަން ބަގާން އާއި ދެކޮޅަށް މާޒިޔާ މިއަދު ކުޅުނު މެޗް 1-0 ގެ ނަތީޖާއަކުން ކާމިޔާބުކޮށް ގްރޫޕް އީ ގެ ދެވަނަ މަގާމް ހޯދައިފިއެވެ.\nމި މެޗުން މޮޅުވުމާއެކު މާޒިޔާއަށް ވަނީ ގްރޫޕްގައި މިހާތަނަށް ކުޅުނު ތިން މެޗުން ހަ ޕޮއިންޓާއެކު ގްރޫޕްގެ ދެވަނަ ލިބިފައެވެ. އެއްވަނައިގައި އޮތް ބެންގަލޫރު އެފްސީއަށް ތިން މެޗުން ވަނީ ނުވަ ޕޮއިންޓް ލިބިފައެވެ. މުބާރާތުގެ ދެވަނަ ބުރަށް ހޮވޭނީ ކޮންމެ ގްރޫޕަކުންވެސް އެއްވަނައަށް ދާ ޓީމެކެވެ.\nމޯހަން ބަގާން އާއި ދެކޮޅަށް މާޒިޔާ ކުޅުނު މެޗްގައި ފެނިގެން ދިޔަ ހަމައެކަނި ލަނޑު މެޗްގެ 34 ވަނަ މިނިޓްގައި މާޒިޔާއަށް ކާމިޔާބުކޮށްދީފައިވަނީ މުހައްމަދު އުމެއިރު އެވެ. އުމެއިރު މި ލަނޑު ކާމިޔާބު ކުރުމުގެ ކުރިންވެސް އުމެއިރު އާއި ޔަސްފާދުގެ އިތުރުން ރަކިޗް އަށް ވަނީ ލަނޑު ޖަހާނެ ރަގަޅު ފުރުސަތުތަކެއް ލިބި ބޭކާރު ވެފައެވެ.\nމި މެޗުގެ ފަހު ހަތަރު މިނިޓް މާޒިޔާއިން ކުޅެފައިވަނީ އެއް ކުޅުންތެރިއަކު މަދުކޮށެވެ. މޯހަން ބަގާންގެ އަޒުހަރުއްދީން އަށް ފައުލް ކުރުމުން ދެއްކި ދެވަނަ ރީނދޫ ކާޑާއެކު މިލޮސް ކޮވަސެވިޗް އަށް ރެފްރީ ވަނީ ރަތް ކާޑެއް ދައްކާ ދަނޑުން ފޮނުވާލާފައެވެ.\nމި މެޗުގައި މޯހަން ބަގާންއަށްވެސް ލަނޑު ޖަހާނެ ފުރުސަތުތަކެއް ލިބުނު ނަމަވެސް އޭގެ ބޭނުން އެންމެ އެދެވޭ ގޮތުގައި އެޓީމަށް މިއަދު ހިފޭ ގޮތް ވަނީ ނުވެފައެވެ.\nއޭއެފްސީ ކަޕްގައި މާޒިޔާ ދެން މެޗެއް ކުޅޭނީ އަންނަ މަހުގެ ތިންވަނަ ދުވަހު މާލޭގައި މޯހަން ބަގާން އާއި ދެކޮޅަށެވެ.


ދެޖިންސުގެ ދަރިންގެ މެދުގައި ގެންގުޅޭ ތަފާތުކުރުން – ރަނގަޅުކުރަން ޖެހިފައިވާ އާދައެއް - DhiDaily\nދެޖިންސުގެ ދަރިންގެ މެދުގައި ގެންގުޅޭ ތަފާތުކުރުން – ރަނގަޅުކުރަން ޖެހިފައިވާ އާދައެއް\nފެބްރުއަރީ 8, 2022\nގޭތެރޭގެ ޒިންމާތައް ވަކި ޖިންސަކަށް ޚާއްސަކުރެވުން މިއީ ޒަމާނުއްސުރެ ދިވެހިންގެ ތެރޭގައި އަށަގެންފައިވާ ނުރަނގަޅު އާދައެކެވެ. ދިރިއުޅުމުގެ ވައްޓަފާޅިއަށް އައިސްފައިވާ ބޮޑެތި ބަދަލުތަކާއި އެކު މި އާދަތައްވެސް ބަލުވާންޖެހެއެވެ. ދިރިއުޅުމުގައި އެންމެންވެސް ހިއްސާވެ އެހީތެރިކަން ފޯރުކޮށްދޭންޖެހެއެވެ.\nކުރިއާއި އަޅަބަލާއިރު މި ކަންކަމަށް ކޮންމެވެސް ވަރެއްގެ ހެޔޮބަދަލެއް އައިސްފައިވީނަމަވެސް އަދިވެސް ރާއްޖޭގެ ބައެއް ސަރަހައްދު ތަކުގައި މިއާދަ ވަރަށް ބޮޑަށް ހަރުލާފައިވާކަން ފާހަގަކުރެވެއެވެ.\nގޭތެރޭގެ ޒިންމާތައް އެއްފަރާތް ކޮށްލަމާހެއްޔެވެ. ފުރަތަމަ ކުއްޖާގެ އަމިއްލަ ކަންތަކެވެ. ކައިފައި ތަށި ދޮވުމާއި، ނިދާ ހޭލާ ތަންމަތި ރީތިކުރުމާއި އުޅޭ ކޮޓަރި ފޮޅާ ސާފުކުރުމަކީ ވަކި އުމުރަކަށް ދިއުމުން ކޮންމެ ޖިންސެއްގެ ކުއްޖަކަށްވިޔަސް އަމިއްލައަށް ކުރެވެންވާނެ ކަންތަކެވެ.\nނަމަވެސް މިފަދަ ކަންކަން ހާއްސަވެފައި އޮންނަނީ ގޭގައި އުޅޭ އަންހެނުންނަށެވެ. އަންހެން ކުދިންނެކޭ އެއްގޮތަށް ފިރިހެން ކުދިންނަށްވެސް އެކުދިންގެ އުމުރާއި ގުޅޭގޮތަށް ޒިންމާތަށް ހަވާލް ކުރަންޖެހެވެ. ޅަ އުމުރުގައި އެކުދިންގެ ޒިންމާތައް އެކުދިންނަށް ދަސްކޮށްދޭން މަސައްކަތްކުރަންޖެހެއެވެ.\nކުދިން ބޮޑުވެ އަމިއްލަ ދިރިއުޅުމެއް ފަށަން ތައްޔާރުވުމުން އަންހެން ކުއްޖާއަށް ދިރިއުޅުމުގެ ކަންކަން ދަސްވެފައި ހުރި މިންވަރާއި މެދު ސުވާލު އުފެދޭ ފަހަރު އާދެވެ. ނަމަވެސް ގޭތެރޭގެ ކަންކަމުގައި ފިރިހެން ކުއްޖާއަށް އެހީވެވޭނެ މިނަވަރާއި މެދު ސުވާލު އުފެދޭނީ މަދު ފަހަރަކުއެވެ.\nމި އާދަ އަޅުގަނޑުމެންގެ މުޖްތަމައުގައި އަށަގެންފައިވާ މިންވަރުގެ ސަބަބުން، މިކަން އިސްލާހް ކުރަން ބޭނުންވެ، އެކަމަކު ކުރަން ޖެހިލުންވާ ފަހަރުވެސް އާދެއެވެ. މީހުން ކިޔާފާނެ އެއްޗަކަށް ވިސްނާލާފައެވެ. ފިރިހެން ދަރިއަކު ގޭތެރޭގެ ކަމެއްގައި އުޅެލައިފި ނަމަ އަންހެން ދުޅާ ވީއެވެ. ގޭތެރޭ ކަމެއްގައި އަނބި މީހާއަށް އެހީތެރިވާން ވަގުތު ހުސްކޮށްފި ނަމަ އަނބި ދަށުވީއެވެ. މި ބޯދާ ވިސްނުން ބަލަލުކުރަން ޖެހެއެވެ.\nތަންމަތީގައި ބަލިވެ އޮންނަ މައިން ބަފައިންނަށް އަޅާލުމަކީވެސް މި ފަދަ ޒިންމާއެކެވެ. މި ޒިންމާވެސް ހާއްސަވެފައިވަނީ ގޭގައި އުޅޭ އަންހެނުންނަށެވެ. އަންހުނުންނަށް ނޫނީ އަދާ ނުކުރެވޭ ޒިންމާތައްވެސް ހުރެއެވެ. ހަމަ އެގޮތަށް ފިރިހެނުންނަށް ހާއްސަ މަސައްކަތްތައްވެސް ހުރެއެވެ.\nއެހެންނަމަވެސް މުސްކުޅިވެ ގައިބާރު ދެރަވެފައިވާ މައިން ބަފައިންނަށް އަޅާލުމުގައި ދެޖިންސުގެ މީހުންވެސް އެސްވަރަކަށް ޝާމިލްވާން ޖެހެއެވެ. ކާންދިނުމާއި އަތާއި ފައިގެ ނިޔަފަތި ކަނޑާދިނުމާއި ގޮވާގެން ބޭރަށްގޮސްލުމަކީ ފިރިހެނުންނަށްވެސް ކުރެވިދާނެ ކަންކަމެވެ.\nމިފަދަ ކަންކަން އިސްލާހްކުރުމަށް އެންމެބޮޑަށް ބާރު އަޅައިދޭ އެއް ކަމަކީ ކުދިންނަށް އެކުދިންގެ ޅަ އުމުރުގައި ދައްކުވައިދެވޭ ރިވެތި ނަމޫނާއެވެ.\nކުދިންނަށް ރަނގަޅުގޮތް ކިޔައި ދިނުމުގެ އިތުރުން އަމަލުންވެސް އެކަން ދައްކުވައިދޭން ޖެހެއެވެ. ކައިފައި ތަށިދޮވުމަކީ މަންމައަށް ފަސޭހަކޮށޮދިނުންކަމުގައި ބުނެދިނުމުގެ ބަދަލުގައި އެއީ އެކުދިން އަދާކުރަންޖެހޭ ޒިންމާއެއްކަން ވިސްނައިދީ، އެކަމުގެ މުހިންމުކަން ބުނެދޭންޖެހެއެވެ. އަދުގެ ވަޒިފާގެ މާހައުލުގައި އަންހެނުންގެ ބައިވެރިވުން އިތުރުވެފައިވާ ފަދައިން، ގޭތެރޭގެ ޒިންމާ ތަކުގައި ފިރިހެނުންގެ ބައިވެރިވުން އިތުރުވާން ޖެހެއެވެ.\nދައުލަތަށް ޚިދުމަތްކުރެއްވުމުގެ އިނާމް ހޯދެއްވި ޢަބްދުﷲ ރަމީޒްގެ ޚިދުމަތުގެ ވާހަކަ\nދެގެރި ތަޅަންޏާ ކަށްގަލަ ބާރު ކުރާނެ!\nޑިސެމްބަރ 9, 2021\nސަރުކާރަށް ”ތިނެއް“ : ”ބާޠިލަކީ ޙައްޤުކަމަށް“ އިމްރާނަށް ފެނިވަޑައިގެންފި


މެންބަރުންގެ ޚިޔާލު: އަދާލަތުގެ ކުސްތެޅުންތައް ނިމޭނީ ކޮންއިރަކުން؟ – Maldivian Democratic Party\nމެންބަރުންގެ ޚިޔާލު: އަދާލަތުގެ ކުސްތެޅުންތައް ނިމޭނީ ކޮންއިރަކުން؟\nވަކިބަޔަކާ އިއްތިހާދު ވެގެން ވެރިކަމަށް އައުމަށް ފުރަތަމަވެސް ނުކުތް ” އަދާލަތު ޕާޓީ “ އިން މިއަދު މިވަނީ މިސަރުކާރުގެ ކޯލިޝަނުގައި ހިމެނޭ ޕާޓީއެއްގެ ގޮތުގައި ނަންކުރެވިފައެވެ. ވެރިކަން ބަދަލު ކުރަން އިސްލާހީ ބައިވެރީން ނުކުތްއިރު އަދާލަތު ޕާޓީ އެމީހުންގެ ނަން އޮތީ ޖުމްހޫރީ އިއްތިހާދުގެ ގޮތުގައި ފޮރުވާފައިކަން މިއަދު އެމީހުންގެ ބަސްކިޔާ މީހުން ހަނދާނެއް ނެތެވެ. އަދާލަތު ޕާޓީއަކީ ޖުމްހޫރީ ޕާޓީން ކަންކުރާ ގޮތެއް ބަލައިގެން ފަހަތުން ހިނގަމުން ގެންދިޔަ ބައެކެވެ. މިއަދުވެސް އެދުވަހުވެސް އެމީހުންނަކީ އަމިއްލައަށް ނުކުމެ ކަންކަން ކުރުމުގެ ހިތްވަރެއް ނުފޫޒެއް އޮތް ބައެއް ނޫނެވެ. އެމީހުންގެ ތެރެއިން ގިނައިން ފެންނަންތިބީ ކުރީގެ ސަރުކާރުން ބޮޑެތި އަނިޔާތަކެއް ދީފައިތިބީތީވެ އެކަމާ ބިރުން ބަހެއްބުނަން ނުކެރިފައި ތިބި ބައެކެވެ.\nވެރިކަމަށް ޖުމްހޫރީ ޕާޓީން އަދާލަތާއި ، ކޮންގްރެސް ޕާޓީއާއި އެކު ނުކުމެ ތިންޕާޓީން ކުރި މަސައްކަތުން އެމީހުންގެ ކެންޑިޑޭޓަށް ފުރަތަމަ ބުރުން ހަތަރުވަނަ ލިބި ވެރިކަން ކަށަވަރު ނުވުމުން ދެން ސިއްރު އެޖެންޑާއެއްގެ ދަށުން އުޅުނީ ޑީއާރުޕީއާއި އިއްތިހާދުވާށެވެ. ޑީއާރުޕީ ވެރިކަން ހޯދަން އެއިރުވެސް ނުކުމެ އުޅުނީ އެތައް ސިޔާސީ ޕާޓީއެއް ނަގުލުގައި އެލުވައިގެންނެވެ. ފުރަތަމަ ބުރުގައި އެމްޑީޕީ ވެރިކަމަށް ވާދަކުރީ ނާއިބު ރައީސްގެ ގައުމީ އިއްތިހާދާ އެކުގައެވެ. ނަމަވެސް އެބުރުން ދެވަނަ ލިބުނުއިރު ޑީއާރުޕީގެ ގިނަޕާޓީ އިއްތިހާދަށް ވެރިކަން ލިބޭވަރުގެ ވޯޓެއް ނުހޯދުނެވެ. ޖުމްހޫރީ ޕާޓީއިން އެމްޑީޕީއާއި އެކުގައި އިއްތިހާދުވީ ޑީއާރުޕީއިން އެމީހުންނާ އާނ ބަސް ނުބުނީމައެވެ. ފުރަތަމަ ބުރުގެ ނަތީޖާ ދެއްކިގޮތުން ދެން ވާދަކުރާންޖެހޭ ލިސްޓުގައި މައުމޫނާއި ނަޝީދުގެ ނަން މެނުވީ ނެތްކަން ދެންތިބި ހުރިހާ މީހުންނަށްވެސް އެނގޭނެއެވެ. އެހެން ކަމުން ސިޔާސީ ޕާޓީތަކެއް އެމްޑީޕީއާއި ގުޅި އިއްތިހާދުވުމާ އަދި ، ޖުމްހޫރީ އިއްތިހާދުގެ އެތަކެއް އާދޭހަށް ޑީއާރުޕީއިން ނޫނެކޭ ބުނުމުން އިތުރު ގޮތެއް ނެތިގެން ޖުމްހޫރީ އިއްތިހާދު އެމްޑީޕީއާއި ގުޅިގެން ވެރިކަން ހޯދާން ނުކުތް މީހުންގެ ތެރޭގައި ބޯގިނަކުރީއެވެ.\nދިވެހިރާއްޖޭގެ ގާނޫނުއަސާސީގެ އެއްވެސް ތަނެއްގައި ވެރިކަން ކުރުމުގައި އިއްތިހާދުވާ ބައެއްގެ ބާރުވެރިކަން ކަނޑައަޅާ މާނަކޮށްފައި ނުވުމާ ރާއްޖޭގެ ރައްޔިތުން އެއްބަސްވެ ނިންމާފައިވަނީ ރިޔާސީ ނިޒާމެއް ރާއްޖޭގައި އޮތުމަށް ކަމުގައި ވުމާއެކު ބަރުލަމާނީ ނިޒާމެއްގައި އޮންނަހެން ކޯލިޝަން ރޫޅުމުން ވެރިކަން ގެއްލެން ޖެހޭނެ ކަމުގައި މޮޔަޔަކުނޫނީ ގަބޫލެއް ނުކުރާނެއެވެ. ގާނޫނު ބުނާގޮތުން ރާއްޖޭގެ ވެރިކަމަށް ކުރިމަތިލީ ކެންޑިޑޭޓުންގެ ތެރެއިން ފުރަތަމަ ބުރުގައި ވާދަކުރި އެއްކެންޑިޑޭޓަކަށްވެސް ވޯޓުގެ ފަންސާސް އިންސައްތަ ނުލިބުމުން ދެވަނަބުރަށް ދިޔައީ މައުމޫނާއި ނަޝީދެވެ. އެހެންކަމުން ދެވަނަ ބުރުގައި ނެރެވުނު ނަތީޖާއިން ވަރަށް ސާފުކޮށް ވެރިކަން ކުރުމަށް ރައްޔިތުން ފުރުސަތު ދިނީ ރައީސް ނަޝީދަށެވެ. ފުރަތަމަ ބުރުން އެހެންހުރިހާ ކެންޑިޑޭޓުން ފެއިލްވެ ދިޔަގޮތަށް ދެވަނަބުރުން މައުމޫނުވެސް ފެއިލްވެ ދިޔައީއެވެ. އެހެންކަމުން ކޯލިޝަނޭ ، މޯޅި ލުނބޮއޭ ގޮވަމުން އަދާލަތު ޕާޓީއިން މިއަދު އަރާ އެދައްކާ ވާހަކަ ތަކަކީ އެމީހުންގެ ލަދެއް ހަޔާތެއް އަމުދުން ނެތަތީވެ، ނުވަތަ ދިވެހި ރައްޔިތުންގެ ތެރޭގައި ތިބި ތާކުން ތާކުނުޖެހޭ މޮޔައިންތަކަކަށް މިއަދު އެޕާޓީގައި ބަސްކިޔަން ލިބިފައި އޮތަތީވެ އަނގަމަޑުން ލައިގެން ނުތިބެވިގެން ދައްކާ ވާހަކަތަކެކޭ ނޫނީ ބުނެވޭކަށް ނެތެވެ. އަދި މިމީހުންގެ ތެރެއަށް އަމިއްލަ ފަރާތަކުން ހިންގާ ކޮލެޖެއްގެ ޑީންއަކު އަރައިގެން ސިޔާސީ ވާހަކަ ދައްކާތީވެ އަނެއްކާ ދިވެހިރާއްޖޭގައިވެސް މުއްލާ އުމަރެއް އުފެދެން އުޅެނީ ބާވައޭ ބައެއްމީހުން ސުވާލުކުރެއެވެ.\nފެށުނީއްސުރެވެސް އަދާލަތު ޕާޓީގެ ތެރޭގައި އުޅޭ ބައެއް ދޫދިގު މީހުން ނުކުމެ މިސަރުކާރަށް ހަޖޫޖަހަމުން ، އާޑަގޮވަމުން ގެންދާކަމީ އެންމެންނަށްވެސް އެނގޭ ކަމެކެވެ. މީގެ ކުރީން އެޕާޓީގެ ގިނަބަޔަކަށް މާބޮޑު އަނިޔާތަކެއް ދިންކަމުގައި ބުނެއުޅޭ މީހަކު ދޮންފުތުވެގެން ދެކޮޅަށް ދުވާތަންވެސް ދަނީ ފެންނަމުންނެވެ. މިއީ މިފަދަ މީހުންގެ ބަހާ އަމަލާ އެއްގޮތްނުވާ މުނާފިގުކަން ހާމަކޮށްދޭ ހެއްކެއް ކަމުގައިވެސް ބަޔަކު ބުނެއުޅެއެވެ.\nދީނޭ ބަނގުރަލޭ ކިޔައިގެން އިރުއިރުކޮޅުން ކޮންމެވެސް ކަމެއްގައި ހިފައި ދަމައި ނަގައިގެން އަދާލަތުން ކުރަމުންގެންދާ މަސައްކަތަކީވެސް މިގައުމުގެ އިގްތިސާދު ހަލާކުކުރުމާ ރައްޔިތުންގެ މެދުގައި ފިތުނަ އުފެއްދުމެވެ. ރަނގަޅު ނިޔަތެއްގައި ގުޅިގެންއުޅޭ ސަރުކާރާ އެކުގައި ކަންކަން ކުރިޔަށް ގެންދިއުމަށް އެމީހުންގެ ހިތުގެ ނުސާފުކަމުން މަސައްކަތް ކުރުމަކީ ކުރެވެން އޮތް ކަމެއް ކަމުގައެއް ނުފެނެއެވެ. އަދި އެޕާޓީގައި ތިއްބެވި ބޮޑެތި ބޮޑެތި ދީނީ އިލްމުވެރީންގެ އެންމެ ފުރިހަމަ ބޭނުން މިގައުމަށް ހިފުނަކަވެސް ނުދޭނެއެވެ. މިއަދު ޕާޓީގެ އިސްސަފުގައި މިތިބީ ޖިހާދީ ވެގެން އިސްލާމުންގެ ނަން ޚަރާބުކުރުމުގެ އާދަ ކަށީގައި ހިފައިފައިވާ ހަރުކަށި ހައްދުފަހަނަ އަޅާފައިވާ ބަޔަކަށް ވާތީވެ މިއުޅެނީ މަޑުން ނުތިބެވިގެންނޭ ބުނެގޮވިއްޔާ މިއައްވުރެ ބޮޑަށް މީހުންނަށް އެމީހުންގެ އަސްލު މަގުސަދު ސާފުވާނެ ކަމުގައި ބުނެ އުޅޭތީ އަޑުއަހަމެވެ. ވެރިކަމަށް އައިއިރު ގާނޫނާ އިދިކޮޅަށް ހަތިޔާރު އެތެރެކުރި އަދި އޭނާގެ ވެރިކަމުގައި ހަތިޔާރެއްނެތް ބައެއްގެ ގަޔަށް ބަޑިޖަހައި މަރާފައިވާ މީހެއްގެ ސިކުނޑިއާއި އެއްގޮތަށް ރާއްޖެއަށް ވަގަށް ހަތިޔާރު އެތެރެ ކުރުމަށް ފަސޭހަވާނެ ގޮތަށް ބަނދަރެއް ހަދަންއުޅޭ ކޮންމެވެސް މީހަކު ފެނިއްޖެނަމަ އެމީހެއްގެ ފަހަތުގައި އެލިގެން އެބުނާ އަލަށްހަދާ ޕޮރަސް ޕޮރަހާ ގުޅިގެން މާދުރުނޫން ހިސާބެއްގައި އަދާލަތުޕާޓީ ފެނިދާނެ ކަމުގައި މިހާރުވެސް ބަޔަކު ގަބޫލުކުރެއެވެ. އެކަމަކު އެވެރިންގެ ކުސްތެޅުންތައް ނިމޭނީ އެނޫންވެސް އެފަދަ މީހުން އުޅޭހެން ހަތިޔާރު އަޅައިގެން ނުކުމެ މުސްލިމުން މަރާ ހުސްކުރެވޭނެ ދުވަހެއް ފެނުނީމާ ކަމުގައިވެސް ބައެއް މީހުން މާކުރީންވެސް ބުނެއުޅެއެވެ


Shakuvaa eh nukuraanan, miee faseyha match eh noon: Mourinho | Mihaaru\nޝަކުވާއެއް ނުކުރާނަން، މިއީ ފަސޭހަ މެޗެއް ނޫން: މޮރީނިއޯ\n17 އޮކްޓޯބަރ 2016 - 10:01\nމޮރީނިއޯ ވަނީ މީގެ ކުރިން ލީގުގެ މެޗުތައް ހަމަޖައްސާފައިވާ ގޮތާ މެދު ފާޑުކިޔައިފަ އެވެ. އެކަމަކު މޮރީނިއޯ މި ފަހަރު ބުނީ އޭނާ ވިސްނަމުން އަންނަނީ ހަމައެކަނި މި މެޗަށް ކަމަށެވެ.\n"ލިވަޕޫލް މެޗަށް ވިސްނުން ހުރީ. މިއީ އާދައިގެ މެޗެއް ނޫން. އިނގިރޭސި ވިލާތުގެ އެންމެ ކާމިޔާބު ދެ ކްލަބް މިއީ. އަހަރެން ކުރިން ހަވާލުވެގެން ހުރި ޓީމުތައް ގޮވައިގެން ލިވަޕޫލް ދަނޑުގައި ކުޅެފިން. ބޮޑެތި މެޗުތަކުން އަހަރެން ބަލިވެފައި އެބަހުރި. އެކަމަކު މޮޅުވި މެޗުތަކެއް ވެސް އެބަހުރި. އަހަރެންގެ ތަޖުރިބާ އަށް ބަލާއިރު މިއީ އެންމެ އުނދަގޫ އެއް މެޗު،" ޔުނައިޓެޑްގެ ކޯޗު މޮރީނިއޯ ބުންޏެވެ.\nޔުނައިޓެޑް މި ވަގުތު ލީގުގެ ހަތް ވަނައިގައި އޮތީ ހަތް މެޗުން 13 ޕޮއިންޓާ އެކު އެވެ. އެ ޓީމު އޮތީ ލިވަޕޫލަށް ވުރެން ތިން ޕޮއިންޓް ފަހަތުގަ އެވެ. ލިވަޕޫލް ލީގުގެ ހަތަރު ވަނައިގައި އޮތީ ހަތް މެޗުން 16 ޕޮއިންޓް ހޯދައިގެންނެވެ.\nމޮރީނިއޯ ބުނީ މިއީ ހާއްސަ މެޗެއް ނަމަވެސް މި މެޗުން މޮޅުވެގެން ލީގަށް މާބޮޑު އަސަރެއް ނުކުރާނެ ކަމަށެވެ.\n"ލީގުގެ ގިނަ މެޗުތައް އަދި ކުރިއަށް އޮތީ. މި މެޗަކީ ހާއްސަ މެޗެއް. އެކަމަކު ލީގަށް ބަލާއިރު ކުރިއަށް އެބަހުރި މާ އުނދަގޫ މެޗުތަކެއް. މި މެޗުން މޮޅުވެގެން އަހަރެމެންނަށް ލީގު ލިބޭނެ ކަމުގެ ޔަގީންކަމެއް އޮތް ހެނެއް އަހަންނަށް ހިއެއް ނުވޭ،" މޮރީނިއޯ ބުންޏެވެ.\nޔުނައިޓެޑް އެންމެ ފަހުން ކުޅުނު މެޗުތަކުގައި އެ ޓީމުގެ ކެޕްޓަން ވޭން ރޫނީ ހުރީ ބެންޗުގަ އެވެ. ލީގުގައި މިދިޔަ ސީޒަނުގައި ލިވަޕޫލް ދަނޑުގައި ޔުނައިޓެޑް މޮޅުކޮށްދިން ލަނޑު ޖެހީ ރޫނީ އެވެ.\nމޮރީނިއޯ ބުނީ ރޫނީ ކުޅުވުމާ މެދު ވެސް އަދި ޓީމުގެ ފުރަތަމަ އެގާރަ ކަނޑައެޅުމުގައި ވަކިގޮތެއް ނިންމާނީ ފަހު ވަގުތު ކަމަށެވެ.\nލީގުގައި އެންމެ ފަހުން ލިވަޕޫލާ ދެކޮޅަށް ކުޅުނު ހަތަރު މެޗުން ވެސް ޔުނައިޓެޑް ވަނީ މޮޅުވެފަ އެވެ. ލިވަޕޫލްގެ އެންފީލްޑް ސްޓޭޑިއަމްގައި ޔުނައިޓެޑާ ދެކޮޅަށް ކުޅޭ މެޗު ފަށާނީ މިރޭ ރާއްޖެ ގަޑިން 12 ޖަހާއިރު އެވެ.


SunOnline: Bulgaria in ingireysivilaathah dhiya lorry akun 39 meehegge hashigandu fenijje\nބަލްގޭރިއާއިން އިނގިރޭސިވިލާތަށް ދިޔަ ލޮރީއަކުން 39 މީހެއްގެ ހަށިގަނޑު ފެނިއްޖެ\nރުގިއްޔާ މުހައްމަދު މޫސާ 23 Oct 2019, 23:35\n39 މީހުންގެ ހަށިގަނޑު ފެނުނު ކޮންޓެއިނާ ލޮރީ ކައިރީ އިނގިރޭސި ފުލުހުން ހަރަކާތްތެރިވަނީ -- ފޮޓޯ: ޕީއޭ\nލަންޑަން (އޮކްޓޯބަރު 23): ބަލްގޭރިއަން އިނގިރޭސިވިލާތަށް ދިޔަ ކޮންޓެއިނާ ލޮރީއަކުން މަރުވެފައިވާ 39 މީހެއްގެ ހަށިގަނޑު ފެނިއްޖެއެވެ.\nއިނގިރޭސިވިލާތުގެ އެސެކްސްގެ އިންޑަސްޓްރިއަލް ޕާކެއްގައި އޮތް އެ ލޮރީގެ ޑްރައިވަރަކީ ނޮދަން އަޔަލޭންޑަށް ނިސްބަތްވާ، 25 އަހަރުގެ މީހެއް ކަމަށް ފުލުހުން ބުންޏެވެ. އަދި މީހަކު މެރުމުގެ ތުހުމަތުގައި އެޑްރައިވަރު މިހާރު ހައްޔަރުކޮށްފައިވާ ކަމަށްވެސް ފުލުހުން ބުންޏެވެ.\nއެސެކްސްގެ ފުލުހުންގެ ޗީފް ސުޕްރިންޓެންޑެންޓް ވިދާޅުވި ގޮތުގައި މަރުވި މީހުންގެ ތެރޭގައި ފުރާވަރު އުމުރުގެ ކުއްޖެއްވެސް ހިމެނެއެވެ. އަދި އެއީ ކޮން ގައުމެއްގެ ކޮން ބަޔެއްކަން ދެނެގަތުމުގެ މަސައްކަތް މިހާރު ދަނީ ކުރަމުންނެވެ.\nފުލުހުން ބުނި ގޮތުގައި އެ ލޮރީ އިނގިރޭސިވިލާތަށް ވަދެފައި ވަނީ މިއަދެވެ. އަދި ގަވާއިދާ ހިލާފަށް ގައުމަށް މީހުން އެތެރެ ކުރުމާއި އިންސާނީ ވަގުފާރީގެ މައްސަލަތައް ބަލާ ނެޝަނަލް ކްރައިމް އޭޖެންސީން ދަނީ އެ ހާދިސާގެ ތަހުގީގުގައި ބައިވެރިވަމުންނެވެ.\nދެހާސް ސާދަވަނަ އަހަރުގެ ފަހުން، އިނގިރޭސިވިލާތަށް ހިޖުރަކުރަން އުޅުނު ކަމަށް ބެލެވޭ ފަސް މީހެއްގެ މަރުވެފައިވާ ހަށިގަނޑު ލޮރީތަކާއި ކޮންޓެއިނާތަކުން ފެނިފައިވެއެވެ.


Covid baleega raajje in anekkaa ve meehaku maruve, adhadhu 115 ah araifi - vNews.mv\nކޮވިޑްބަލީގައި ރާއްޖެއިން އަނެއްކާވެސް މީހަކު މަރުވެ، އަދަދު 115 އަށް އަރައިފި\nސައިފް އަޒްހަރު 20 May 2021, 23:58\nކޮވިޑް-19 ބަލީގައި ރާއްޖެއިން އަނެއްކާވެސް އިތުރު މީހަކު މަރުވެއްޖެއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން މިރޭ ބުނީ، ހުޅުމާލޭ މެޑިކަލް ފެސިލިޓީގައި އެޑްމިޓްކޮށްގެން ފަރުވާދެމުން ގެންދަނިކޮށް މިރޭ 9:00 ގައި ނިޔާވެފައިވަނީ އުމުރުން 72 އަހަރުގެ ދިވެހި ފިރިހެނެއް ކަމަށެވެ.\nމިއީ، ކޮވިޑްބަލީގައި ރާއްޖެއިން މަރުވި 115 ވަނަ މީހާއެވެ. އަދި މިއީ، ކޮވިޑްބަލީގައި ރާއްޖެއިން މިއަދު މަރުވި3ވަނަ މީހާއެވެ.\nކޮވިޑްބަލީގައި ރާއްޖެއިން މިއަދު4މީހުން މަރުވެފައިވާ ކަމަށް ބައެއް ފަރާތްތަކުން ހަބަރު ފެތުރި ނަމަވެސް އެޗްޕީއޭއިން އެކަން ކަށަވަރު ކޮށެއް ނުދެއެވެ.\nކޮވިޑްބަލީގައި މިއަދު ހަވީރުވެސް ރައްޖެއިން މީހަކު މަރުވެފައި ވެއެވެ. އޭޑީކޭ ހޮސްޕިޓަލުގެ އިމަރޖެންސީ ރޫމަށް ގެންދިޔަ އުމުރުން 62 އަހަރުގެ ދިވެހި ފިރިހެނަކު އިރުއޮއްސި 06:52 ގައި ނިޔާވެފައިވަނީ ކަމަށް އެޗްޕީއޭއިން ބުނެފައި ވެއެވެ.\nމިބަލީގައި މިއަދު އެންމެ ފުރަތަމަ މަރުވީ ލ. ގަމުގައި ހުންނަ ލާމު ކޮވިޑް ފެސިލިޓީން ކޮވިޑަށް ފަރުވާ ހޯދަމުންދިޔަ މީހެކެވެ. އޭނާ މަރުވީ ރޭ މެންދަމު 2:00 ގައެވެ. އެއީ އުމުރުން 36 އަހަރުގެ ނޭޕާލް ފިރިހެނެއް ކަމަށް އެޗްޕީއޭއިން ބުނެފައި ވެއެވެ.\nކޮވިޑް ބަލީގައި، ވޭތުވެ މިދާ ހަފްތާ ތެރޭގައި ރާއްޖެއިން މަރުވާ މީހުންގެ އަދަދު ރެކޯޑު އަދަދަކަށް މައްޗަށް ގޮސްފައިވާއިރު، އެޗްޕީއޭއިން މިރޭ އާންމުކުރި މައުލޫމާތުގައި ބުނެފައިވަނީ، އެކްޓިވް ކޭސްގެ ގޮތުގައި ތިބި މީހުންގެ އަދަދު 20،276 އަށް މައްޗަށް ގޮސްފައިވާ ކަމަށެވެ.\nއަދި އޭގެ ތެރެއިން 280 މީހަކަށް ހޮސްޕިޓަލްތަކުގައި އެޑްމިޓް ކޮށްގެން ފަރުވާދެމުން ގެންދާ ކަމަށްވެސް ބުނެފައި ވެއެވެ.


Hurihaa Muvahzafunge Musaara Mirey Jamaakoh Nimeyne: Finance - Vaguthu\n1 މަސް ކުރިން ( އޮކްޓޯބަރ 3, 2021 )\nއަތޮޅުތަކުގައި މަސައްކަތް ކުރާ ސިއްހީ ދާއިރާގެ ބައެއް މުވައްޒަފުންނަށް މުސާރަ ޖަމާވެފައިނުވާތީ، އެކަމުގެ ޝަކުވާތައް ބޮޑުވެފައި ވަނިކޮށް މިރޭ ސިއްހީ ދާއިރާގައި މަސައްކަތްކުރާ ހުރިހާ މުވައްޒަފުންގެ މުސާރަ ޖަމާކޮށް ނިމޭނެ ކަމަށް ފިނޭންސް މިނިސްޓްރީއިން ބުނެފިއެވެ.\nފިނޭންސް މިނިސްޓްރީގެ މީޑިއާ އޮފިޝަލަކު "ވަގުތު" އަށް ވިދާޅުވީ މި މަހުގެ މުސާރަ ލަސްވެެގެން ދިޔައީ ސިސްޓަމަށް މުވައްޒަފުންގެ މައުލޫމާތު އެޅުމުގައި ދިމާވެގެންދިޔަ ދަތިކަމެއްގެ ސަބަބުން ކަމަށެވެ.\n"މި ހުރިހާ ދުވަހުވެސް އަތޮޅުތެރޭގެ މުވައްޒަފުންގެ މުސާރަތައް އެކްސެލް ޝީޓުގައި އެ ފަރާތްތަކުން ފޮނުވަނީ. މި މަހުން ފެށިގެން މިނިސްޓްރީއިން ނިންމީ ސިސްޓަމެއްގެ ތެރެއިން އެކަންކަން ކުރިޔަށް ގެންދަން. ދެން މުސާރަތައް ލަސްވެގެން ދިޔައީ އެ ސިސްޓަމަށް މުވައްޒަފުންގެ މައުލޫމާތު އެޅުމުގައި ދިމާވި ލަސްކަމެއްގެ ސަބަބުން" އޮފިޝަލް ވިދާޅުވިއެވެ.\nއޮފިޝަލް ވިދާޅުވީ މި ނިންމުން ނިންމާފައިވަނީ އެކްސެލް ޝީޓުގައި މުސާރަތައް ފޮނުވުމުގެ ސަބަބުން ބައެއް މައްސަލަތައް ކުރިމަތިވަމުންދާ ކަމަށެވެ. އެގޮތުން މިދިޔަ މަހު ބައެއް މުވައްޒަފުންނަށް އޮޅިގެން ބޮޑު މުސާރަ ޖަމާވެފައިވާކަން ފާހަގަ ކުރެއްްވިއެވެ.\nސިއްހީ ދާއިރާގައި މަސައްކަތްކުރާ ބައެއް މުވައްޒަފުންނަށް އޮޅިގެން ބޮޑު މުސާރަ ޖަމާވުމާ ގުޅިގެން އޭރު ނެރުނު ބަޔާނެއްގައި ފިނޭންސް މިނިސްޓްރީން ބުނެފައި ވަނީ ސިއްހީ ދާއިރާގައި މަސައްކަތްކުރާ 1،796 މުވައްޒަފަކަށް އޮޅިގެން ފައިސާ ޖަމާކުރެވުނު ކަމަށެވެ. އެ މިނިސްޓްރީން ބުނީ އޮޅިގެން މުސާރަ ޖަމާކުރެވުނީ މުސާރަ ޝީޓުގެ އަދަދުތައް އިސްފަސް ވުމުން ކަމަށެވެ. މިފަދަ ކަމެއް ތަކުރާރުވިޔަ ނުދިނުމަށް މުސާރައިގެ ކަންކަން މިހާރަށްވުރެ ހަރުދަނާ އުސޫލެއްގެ ތެރެއިން ރާވާފައިވާ ކަމަށްވެސް އެ މިނިސްޓްރީން މީގެ ކުރިން ނެރުނު ބަޔާނެއްގައި ބުނެފައިވެއެވެ.\nއޮޅިގެން ގިނަ ބަޔަކަށް މުސާރައަށްވުރެ ބޮޑު އަދަދުތަކެއް ފައިސާ ޖަމާވިކަން ފިނޭންސް މިނިސްޓްރީގެ ސަމާލުކަމަށް އައީ އެކަން ހިނގިތާ އެއް ދުވަސް ފަހުންނެވެ. އޮޅުމަކުން މުސާރަ ޖަމާކުރެވުނު މީހުންގެ ތެރެއިން ބައެއް މީހުންނަށް 70،000 ރުފިޔާ ޖަމާކުރެވިފައިވާކަން ފާހަގަ ކޮށްލެވެއެވެ.\nލިބެން ޖެހޭ މުސާރައަށް ވުރެ އެތައް ގުނައެއް ބޮޑުކޮށް މުސާރަ ޖަމާވެފައިވާ ސަރުކާރު މުވައްޒަފުންގެ ތެރެއިން 32 މުވައްޒަފަކު އެ ފައިސާ ދީފައިނުވާ ކަމަށާއި، މި ފައިސާ އަނބުރާ ނުދައްކާ ފަރާތްތަކަށް ދެން މުސާރަ ޖަމާވާއިރަށް އެބައިއުނިކޮށްފައި ޖަމާކުރާ ގޮތަށް ނިންމާފައިވާ ކަމަށް ވެސް އެ މިނިސްޓްރީން ބުނެފައިވެއެވެ.\nފައިސާ ޗާޕް ކުރުމަކީ ބޮޑު ނުރައްކަލެއް: ސައީދު\nއިންޓެރެސްޓް ބޮޑުކޮށް ފައިސާ ޗާޕްކުރަން އެމްއެމްއޭއިން ލަފާ ދީފި\nއޮކްޓޯބަރ 3, 2021 18:03\nދޮގު، ސިޔާސީ މަގާމްތައް އަދިވެސް އުފައްދަނީ، ސިވިލްސާވިސް އޮޔާދިޔަސް ކިބުލައް އޯކޭ... މިދެން ބޑ ނުހޮރުއްޕާނެއް.\nއޮކްޓޯބަރ 3, 2021 18:39\nތިޔަގޮތައް ތިޔަބުނީ މީގެ ކުރިން 1 ގައި މުސާރަ ޖަމާކުރޭ! މިސަރުކާރުގެ ފިނޭންސް މިނިސްޓަރ ތިޔަ ދައްކަނީ މުސާރަ ދޭނެ ފައިސާ ދައުލަތުގައި ނެތީތޯ؟\nއޮކްޓޯބަރ 3, 2021 20:03\nއަހަރެންގެ އެކައުންޓަށްވެސް މުސާރަ ޖަމާކޮށްލަދޭތި! އެކަމް އަހަރެންމީ ސަރުކާރު ވަޒީފާއަކު އުޅޭމީހެއްނޫން..\nއޮކްޓޯބަރ 3, 2021 21:19\nއާމިރޫ ކަލޭމެންގެ މުސާރަ މަސްނުނިމެނީސް ލިބެއެއްނު އެހެންވީމަ ހާސްވާނެ ކަމެއްނެތް ، އަދި މުސާރަ ބޮޑުވޭތޯ ތަންކޮޅެއް ގާތްކޮއް އުޅެވޭތޯބަލާ ރޯޔަލް ބޭފުޅުންނާ.\nއޮކްޓޯބަރ 4, 2021 07:57\nމިއަދަކީ4އޮކްޓޫބަރ އަދިވެސް ޖަމާނުވޭ ، މިރެއަކީ ކޮބާބާ


Thilafushi nuhikkunu, ekamaku Heavy Load ah libunu badhalu ge agu 162 million rufiyaa! | Mihaaru\nހެވީލޯޑު ކުންފުނީގެ ވެރިޔާ އަދި ހުޅުހެންވޭރު ދާއިރާގެ މެންބަރު ރީކޯ މޫސާ މަނިކު ކުރީގެ ރައީސް އަބްދުﷲ ޔާމީނާ އެކު\nތިލަފުށި ނުހިއްކުނު، އެކަމަކު ހެވީލޯޑަށް ލިބުނު ބަދަލުގެ އަގު 162 މިލިއަން ރުފިޔާ!\n27 ޑިސެމްބަރ 2018 - 19:11 96 comments\nހެވީ ލޯޑު މުއްސަނދިވާ ވަރުގެ ބޮޑު ބަދަލެއް ކުރީގެ ރައީސް އަބްދުﷲ ޔާމީންގެ ސަރުކާރުން އޭނާއަށް ދިން އިރު، އެމްޑީޕީގެ ފިކުރު ބަދަލުކޮށް، ސަރުކާރަށް ތާއީދުކުރެއްވި މެމްބަރަކަށް މޫސަ ވެވަޑައިގަތެވެ. އަދި އޭގެ ފަހުން ޔާމީންގެ ވެރިކަން ނިމުމާ ހަމައަށް ވެސް އޭނާ ހުންނެވީ އެމަނިކުފާނު ދިފާކުރެއްވުމުގަ އެވެ.\nއެމްޑީޕީގެ ސަރުކާރުން އޭރު އެ ޕާޓީގެ އެންމެ އަޑުގަދަ އެއް މެމްބަރުގެ މަސްލަހަތު ހިމެނޭ ހެވީ ލޯޑަށް ތިލަފުށީގެ ދެ ވަނަ ފޭސް ހިއްކުމުގެ މަޝްރޫއު 21 މިލިއަން ޑޮލަރު (323 މިލިއަން ރުފިޔާ) އަށް ދިނީ 156 ހެކްޓަރުގެ ބިން ހިއްކާށެވެ. ސެޕްޓެމްބަރު 30، 2010 ގައި ކުރި އެގްރިމެންޓްގައި އޮތް ގޮތުން ނަމަ ބިން ހިއްކާ ނިންމަން ޖެހެނީ ހަތް މަސްދުވަހުގެ ތެރޭގައި، އެޕްރީލް 25، 2011 އަށެވެ. އެކަމަކު އެވަރުގެ މަސައްކަތެއް ކުރެވޭ ވަރަށް ވުރެ މާ ކުޑަ ކުންފުންޏަކަށް ވުމުން، ހެވީ ލޯޑަށް ހިއްކޭވަރުވީ މުޅި މަޝްރޫއުގެ 13 ޕަސެންޓް ނުވަތަ 24 ހެކްޓަރުގެ ބިމެވެ.\nއެމްޑީޕީ ސަރުކާރު އޮތް އިރު ވެސް ހެވީ ލޯޑަށް ބިން ހިއްކޭ ގޮތެއް ނުވި އެވެ. އެންމެ ފަހުން އޮކްޓޯބަރު 13، 2011 ގައި އެ މަސައްކަތް ވަގުތީ ގޮތުން ހުއްޓާކަން ޓީސީއެލް އާއި ހެވީ ލޯޑާ ދެމެދު އެއްބަސްވުމެއް ހެދި އެވެ. އޭގެ ފަހުން މަސައްކަތް ފަށައިފައެއް ނުވެ އެވެ. އަދި މިހާރު އެނގޭ ގޮތުގައި، އެޑްވާންސަށް3މިލިއަން ޑޮލަރު (38 މިލިއަން ރުފިޔާ) ޓީސީއެލުން ހޯދައިގެން ފެށި މަސައްކަތް މެދުކަނޑާލައިފައި ހެވީ ލޯޑުން ދިޔައީ އެހެން މަޝްރޫއުއެއްގެ މަސައްކަތަށެވެ.\nމޫސަ ވަނީ ހެވީ ލޯޑުގެ ހިއްސާ ދޫކުރައްވައި، އޭނާގެ ދަރިންގެ މައްޗަށް ބަދަލުކުރައްވައިފަ އެވެ.\nހާއްސަ އޮޑިޓް ރިޕޯޓް\nމިއަދު އާންމުކުރި ތިލަފުށި ހިއްކުމުގެ ހާއްސަ އޮޑިޓް ރިޕޯޓުން އެނގެނީ އެމްޑީޕީގެ ސަރުކާރުންނާއި ޔާމީންގެ ސަރުކާރުން ވެސް ހެވީ ލޯޑަށް ނާޖާއިޒު ގޮތުގައި ފައިދާތަކެއް ހޯދައިދީފައިވާ ކަމެވެ. އެގޮތުން އޮޑިޓް ރިޕޯޓްގައި ބުނެފައިވާ ގޮތުގައި މަޝްރޫއުއަށް ބިޑް ކުރި ފަރާތްތަކުގެ ތެރެއިން ތިލަފުށީ ކޯޕަރޭޝަން ލިމިޓެޑްގެ މާލީ ހާލަތަށް ބަލާއިރު ވެސް އެންމެ ފައިދާ ބޮޑީ އެމްޓީސީސީން ހުށައެޅި ބިޑްކަން އެނގެ އެވެ.\nރިޕޯޓްގައި ވަނީ އެ މަޝްރޫއުއަށް އަގު ހުށައެޅި ތިން ކުންފުނީގެ އަގާއި އެހެނިހެން މައުލޫމާތު ވެސް ހާމަކޮށްފަ އެވެ. އެގޮތުން ސަރުކާރާއި ރައްޔިތުންގެ ކުންފުނި، އެމްޓީސީސީއަށް ދިން ނަމަ ޓީސީއެލްއަށް ފައިދާ ބޮޑުވާނެ ކަންކަމުގެ ތެރޭގައި ހެވީ ލޯޑަށް ވުރެ އަގު ހެޔޮވުމާއި ޓީސީއެލުން ދައްކަން ޖެހޭ ފައިސާއަށް ދީފައިވާ މުއްދަތު އިތުރުވުން ހިމެނެ އެވެ.\nމި ދެ ކުންފުނީގެ އިތުރުން ބިން ހިއްކުމުގެ މަސައްކަތްތަކަށް ކުޅަދާނެ ބޮސްކާލިސް ވެސް އަގު ހުށަހެޅި އެވެ. އެކަމަކު އަގު ހުށައަޅާފައި އޮތީ ބޮސްކާލިސް އިން 100 ހެކްޓަރު، އެމްޓީސީސީ އާއި ހެވީ ލޯޑުން 130 ހެކްޓަރުގެ ބިން ހިއްކާށެވެ. އެހެންކަމުން އޭރު އަގު ދީފައި އޮތީ ވެސް އެ ވަރަށް ހިއްކާ ބިމަށެވެ.\nއެމްޓީސީސީން ހުށައެޅި ބިޑްގައި، 130 ހެކްޓަރުގެ ބިން ހިއްކަން ކަނޑައެޅީ 167 މިލިއަން ރުފިޔާ އެވެ. ފައިސާ ދައްކަން ޓީސީއެލްއަށް ހަތަރު އަހަރުގެ މުއްދަތެއް ދޭ އިރު، މަހަކު ދައްކަން ޖެހެނީ 3.7 މިލިއަން ރުފިޔާ އެވެ.\nހެވީ ލޯޑުން ހުށައެޅީ 270 މިލިއަން ރުފިޔާ އެވެ. ޓީސީއެލް އިން އެ ފައިސާ ދައްކަން ދެ އަހަރުގެ މުއްދަތެއް ދިން އިރު އެއީ މަހަކަށް 10 މިލިއަން ރުފިޔާ އެވެ.\nއެ ބިޑްގައި ބިން ހިއްކަން ހޭދަވާނެ މުއްދަތެއް ހެވީ ލޯޑުން ދީފައެއް ނުވެ އެވެ. އެކަމަކު އެމްޓީސީސީން ދިނީ ތިން އަހަރާއި ދެ މަހުގެ މުއްދަތެކެވެ.\nމަޝްރޫއު ހުޅުވާލީ މަސައްކަތް ކުރާ ފަރާތުގެ އަމިއްލަ ފައިސާގައި ބިން ހިއްކަން ކަމަށް ވިޔަސް ހެވީ ލޯޑަށް މަޝްރޫއު ހަވާލުކުރުމަށް ފަހު ޓީސީއެލުން ވަނީ އެކަން ބަދަލުކޮށް، ހެވީ ލޯޑަށް ފައިސާ ވެސް ދީފަ އެވެ.\nއޯޑިޓްގައި ފާހަގަކުރި އެހެން ބައެއް ކަންކަން\n- އެޑްވާންސަށް ތިން މިލިއަން ޑޮލަރު (38 މިލިއަން ރުފިޔާ) ދީފައިވޭ\n- އެވަރުގެ ބޮޑު އަދަދެއް ދިނީ އެގްރިމެންޓްގައި ވާ ގޮތަށް އެވަރުގެ ގެރެންޓީއެއް ހެވީ ލޯޑުން ބެހެއްޓުމެއް ނެތި\n- ހެވީ ލޯޑުން ގެރެންޓީއެއްގެ ގޮތުގައި ދިނީ 1.8 މިލިއަން ޑޮލަރު ޖެހޭ ކަމަށް އަގުކޮށްފައިވާ އެ ކުންފުނީގެ ތިން އުޅަނދު. އެކަމަކު އެއީ އެގްރިމެންޓާ ހިލާފު ކަމެއް.\n- ފިއުލް ސަޕްލައި މޯލްޑިވްސް (އެފްއެސްއެމް) މެދުވެރިކޮށް ހެވީ ލޯޑަށް ކްރެޑިޓަށް5މިލިއަން ރުފިޔާގެ ތެޔޮ ދީފައިވޭ. އެކަމަކު އެއީ ޓީސީއެލްގެ ބޯޑުން ނިންމާފައިވާ ނިންމުމެއް ނޫން.\n- ތިލަފުށީ ހިއްކަން ކްރެޑިޓަށް ދިން ތެލުގެ 85 ޕަސެންޓް ހެވީ ލޯޑްގެ އެހެން މަޝްރޫއުއަކަށް ބޭނުންކުރި\nހާއްސަ އޮޑިޓުން އެނގެނީ ޔާމީން ސަރުކާރުން ވެސް ހެވީ ލޯޑަށް ނާޖާއިޒު ފައިދާތަކެއް ހޯދައިދިން ކަމެވެ. އެގޮތުން އޮކްޓޯބަރު 2011 ގައި މަޝްރޫއު ވަގުތީ ގޮތުން ހުއްޓާލީ ޓީސީއެލް އާއި ހެވީ ލޯޑާ އެކު އެއްބަސްވުމެއްގެ ދަށުން ކަމަށް ވެފައި، އެއްވެސް ބަދަލެއް ހޯދަން ޓީސީއެލްގެ މައްޗަށް ދައުވާނުކުރޭނެ ކަމަށް އެއްބަސްވުމުގައި ބުނެފައިވާ ކަމަށް، އޮޑިޓް ރިޕޯޓްގައިވެ އެވެ. އަދި މަސައްކަތް އަލުން ނުފަށައި ހާލަތެއްގައި، އެއްވެސް ބަދަލެއް ދިނުމެއް ނެތި އެއްބަސްވުން އުވާލުމުގެ ޖާގަ ޓީސީއެލް އަށް ލިބިފައި އޮތް ކަމަށް ވެސް އޮޑިޓް ރިޕޯޓްގައި ފާހަގަކޮށްފައިވެ އެވެ.\nއެކަމަކު ކުރީގެ ސަރުކާރުން ކަން ކުރީ އެހެންނެއް ނޫނެވެ. ޑިސެމްބަރު 30، 2014 ގައި، ބިން ހިއްކުމުގެ އެއްބަސްވުން ރަސްމީކޮށް އުވާލީ، ހެވީ ލޯޑަށް ބަދަލުގެ ގޮތުގައި ލ. އަތޮޅުން ތިން ރަށާއި 35 މިލިއަން ރުފިޔާ ވެސް ދީފަ އެވެ. އޮޑިޓް ރިޕޯޓްގައި ބުނެފައިވާ ގޮތުގައި ލ. ބޮޑުހުރާ އާއި އެރަށާ ޖެހިގެން އޮންނަ ދެ ރަށް ކަމަށް ވާ ފަރެސް އާއި ކުޑަ ފަރެސް ބަލާފައި ވަނީ 62 މިލިއަން ރުފިޔާގެ އަގުހުރި ތަންތަނުގެ ގޮތުގަ އެވެ.\nއެކަމަކު އޮޑިޓް ރިޕޯޓްގައި ބުނެފައި ވަނީ ބަދަލުގެ ގޮތުގައި އެރަށްތައް ދޭކަށް، ސުލްހަވެރި ގޮތުގައި އެއްބަސްވުން އުވާލަން އޭރުގެ އިކޮނޮމިކް މިނިސްޓްރީގައި ބޭއްވި ބައްދަލުވުމުގައި ވާހަކަ ދެކެވިފައި ނުވާ ކަމަށެވެ.\nހެވީ ލޯޑަށް "އެއްވެސް ބަދަލެއް ދިނުމަކާ ނުލައި އެއްބަސްވުން އުވާލުމުގެ ފުރުސަތު ޓީސީއެލް އަށް ލިބިފައިވީ ނަމަވެސް މަޝްރޫއުގެ މަސައްކަތް މެދުކަނޑާލި ފަހުން އެތައް އަހަރެއް ފާއިތުވީ ފަހުން 30 ޑިސެމްބަރު 2014 ގައި އެއްބަސްވުން އުވާލައި ހެވީ ލޯޑަށް ބަދަލު ދިނުމަށް ނިންމުމަކީ އެންމެ ޒިންމާދާރުކޮށް އަދި ޓީސީއެލް އަށް އެންމެ މަންފާ ހުރި ގޮތަށް ނިންމާފައިވާ ނިންމުމެއް ކަމުގައި ނުބެލެވޭ" ކަމަށް އޮޑިޓްގައި ބުނެފައިވެ އެވެ.\nބެލެވޭ ގޮތުގައި ޔާމީންގެ ސަރުކާރުން ހެވީ ލޯޑަށް އެހާ ބޮޑު ބަދަލެއް ދިނީ އެމްޑީޕީން މޫސަ ބޭރުކޮށް، ކުރީގެ ސަރުކާރަށް ތާއީދުކުރާ މެމްބަރެއްގެ ގޮތުގައި ބެހެއްޓުމަށެވެ. ކަން ވީ ވެސް އެހެންނެވެ. އެމްޑީޕީގައި ހުންނެވި އިރު މޫސަ އަކީ ޔާމީނަށް އެންމެ ބޮޑަށް ފާޑުވިދާޅުވި އެއް މެމްބަރެވެ. އެކަމަކު ނާޖާއިޒު ގޮތުގައި ހެވީ ލޯޑަށް ފައިސާ އާއި ތިން ރަށް ލިބުމާ އެކު މޫސަގެ ފިކުރު ވެސް ބަދަލުކުރައްވައި، ޔާމީނަށް ތައުރީފްކުރައްވަން ފެއްޓެވި އެވެ.\nއިތުރު ލިޔުންތައް މޫސާ މަނިކު (ރީކޯ) ހެވީ ލޯޑް އޮޑިޓާ ޖެނެރަލް އޮޑިޓާ ޖެނެރަލް އޮފީސް ހަސަން ޒިޔަތު، އޮޑިޓަ ޖެނެރަލް ކޮރަޕްޝަން ދިވެހި ސަރުކާރު


COVID-19: Raajje in ithuru meehaku maru vejje - AO News\nކޮވިޑް-19: ރާއްޖެއިން އިތުރު މީހަކު މަރުވެއްޖެ\nރާއްޖެއިން ކޮވިޑް-19 ޖެހިފައިވާ މީހުންގެ ތެރެއިން ފަރުވާ ހޯދަމުންދިޔަ އިތުރު މީހަކު މަރުވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި އައިޖީއެމްއެޗްގެ އިމަޖެންސީ ރޫމަށް ގެންދިޔަ އުމުރުން 79 އަހަރުގެ މީހަކު ވަނީ މަރުވެފަ އެވެ. އެއީ ދިވެހި ފިރިހެނެއް ކަމަށާއި، އޭނާ މަރުވެފައި ވަނީ ރޭ މެންދަމު 02:58 ގައި ކަމަށްވެސް އެޗްޕީއޭ އިން ހާމަކުރެއެވެ.\nމިއާއެކު ރާއްޖެއިން ކޮވިޑް-19 ޖެހިގެން މަރުވި މީހުންގެ އަދަދު ވަނީ 27 އަށް އަރައިފަ އެވެ. މި ބަލީގައި ރާއްޖެއިން މިހާތަނަށް މަރުވެފައި ވަނީ 20 ދިވެހިންނާއި ހަތް ބިދޭސީންނެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 6,779 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ޕޮޒިޓިވްވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nމީގެ އިތުރުން ރާއްޖެއިން މި ބަލި ޖެހުނު މީހުންގެ ތެރެއިން މިހާތަނަށް 4,216 މީހުން ވަނީ ރަނގަޅުވެފައެވެ.\nމިހާތަނަށް ކޮވިޑް-19 އަށް ޓެސްޓްކުރުމަށް ޖުމްލަ 103,654 ސާމްޕަލް ނަގާފައިވާއިރު، މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 1,457 މީހުން އެބަތިއްބެވެ. އަދި ހޮސްޕިޓަލްތަކުގައި 162 މީހަކު ދަނީ ފަރުވާ ހޯދަމުންނެވެ.\nޢީދުއުފާ ގޭގައިތިބެގެން ކޮށްލާމާ!\nގދ.ތިނަދޫ މޮނިޓަރިންގ ހާލަތުގެ ފިޔަވަޅުތައް އިތުރަށް ވަރުގަދަ ކޮށްފި!\nގއ. ވިލިނގިލިން އިތުރު މީހަކު ކޮވިޑަށް ޕޮޒިޓިވްވެއްޖެ


16 Team aai eku WSA handball battle fashaifi\nމީގެ ކުރިން ޑަބްލިއުއެސްއޭއިން ބޭއްވި ބީޗް ހޭންޑްބޯލް މުބާރާތުގެ ތެރެއިން---\n16 ޓީމާއެކު ހޭންޑްބޯޅަ މުބާރާތް ފަށައިފި\nކުޅުދުއްފުށީ ސިޓީ ޒޯން ސްޓޭޑިއަމް އާއި ޑަބްލިއު ސްޕޯޓްސް އެކަޑެމީ (ޑަބްލިއުއެސްއޭ) ގުޅިގެން މުޅި ރާއްޖެއަށް ބައިވެރިވެވޭ ގޮތަށް ހުޅުވާލި ހޭންޑްބޯލް މުބާރާތް 16 ޓީމާއި އެކު އިއްޔެ ހަވީރު ފަށައިފި އެވެ.\nމިދިޔަ މަހު 25 ވަނަ ދުވަހު ފަށާގޮތަށް މުބާރާތް އިއުލާނު ކުރި ނަމަވެސް ގިނަ ޓީމުތަކެއްގެ އެދުމުގެ މަތިން ޕްރެކްޓިސް އަށް ވަގުތު ދިނުމުގެ ގޮތުން މުބާރާތް ލަސްކޮށްލުމަށްފަހު މުބާރާތް ފަށާފައިވަނީ އިއްޔެ ހަވީރު އެވެ.\nޑަބްލިއުއެސްއޭގެ ފަރާތުން ކޭއޯއަށް މައުލޫމާތު ދެމުން ބުނީ ދެޑިވިޝަނަކަށް ހުޅުވާލި މި މުބާރާތުގައި ބައިވެރިވެފައިވަނީ ފިރިހެން 7ޓީމާއި އަންްހެން9ޓީމު ކަމަށެވެ. އަންހެން ޓީމުތަކުގެ ތެރޭގައި ރަށުން ބޭރު އެއް ޓީމު ހިމެނެ އެވެ.\nކުޅުދުއްފުށީ ޒޯން ސްޓޭޑިއަމްގެ ޓާފް ދަނޑުގައި ކުރިއަށްދާ މިމުބާރާތުގެ މެޗުތަށް ހަވީރާއި ރޭގަނޑުވެސް ކުރިއަށްދެ އެވެ.\nއެގޮތުން އިއްޔެ ފުރަތަމަ ކުޅެފައިވަނީ އަންހެން ޑިވިޝަންގެ، ޓީމް ސްޓާއާއި ޝޭޑް އެވެ. މި މެޗު 4-4 އަކުން ވަނީ އެއްވަރުވެފަ އެވެ. މި މެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ ޓީމް ޝޭޑްގެ ނަސީމާ އިބްރާހިމް އެވެ.\nއިއްޔެ ހަވީރު މުބާރާތުގެ ދެވަނަ މެޗުގައި ބައްދަލުކޮށްފައިވަނީ ފިރިހެން ޑިވިޝަނުގެ މެޗެކެވެ. އެ މެޗުގައި ޓީމް އަލްފާ އާއި މިނި ޒިގްޒެގު ބައްދަލުކޮށް 5-14 އިން މެޗު ކާމިޔާބުކުރީ ޓީމް އަލްފާ އެވެ. މި މެޗުގެ މޮޅު ކުޅުންތެރިއަކަށް ހޮވިފައިވަނީ ޓީމް އަލްފާގެ ހުސައިން އަބްދު ރަޝީދެވެ.\nރޭގަ ވެސް ވަނީ މުބާރާތުގެ3މެޗު ކުޅެފަ އެވެ. ފުރަތަމަ މެޗުގައި އަންހެން ޑިވިޝަންގެ ސްޓެމިނަ އާއި ފެމެލީ ބޭކަރީ ބައްދަލުކޮށް 1-17 އިން މެޗު ކާމިޔާބު ކުރީ ފެމެލީ ބޭކަރީ އެވެ. އަންހެން ޑިވިޝަންގެ ދެ ވަނަ މެޗުގައި ފައިވް އާއި ފަޔަރ ބާރޑް ބައްދަލުކޮށް 9-5 ން މެޗު ކާމިޔާބު ކުރީ ފައިވް އެވެ. ރޭގެ ފަހު މެޗުގައި ބައްދަލު ކުރީ ފިރިހެން ޑިވިޝަންގެ ފެމެލީ ބޭކަރީ އާއި ޒިގްޒެގެވެ. މި މެޗު 6-17 އިން ކާމިޔާބު ކުރީ ފެމެލީ ބޭކަރީ އެވެ.\nމިއަދު ހަވީރު އާއި މިރޭވެސް މި މުބާރާތުގެ މެޗުތައް ކުޅުމަށް ވަނީ ހަމަޖެހިފަ އެވެ. އެގޮތުން މިއަަދު 15:45 ގައި ކުޅޭނީ ނޮޅިވަރަމް ޓީމާއި ޓީމް ޔުނިކް ފުރެޑް އެވެ.\nބީޗް ހޭންޑްބޯލް ފިޔަވައި މި ފަދަ ހޭންޑްބޯޅަ މުބާރާތެއް ޑަބްލިއުއެސްއޭއިން ބާއްވާ މިއީ ފުރަތަމަ ފަހަރެވެ.\nބެޑްމިންޓަން މުބާރާތުގައި ބައިވެރިވުމަށް ހުޅުވާލައިފި\nހޭންޑް ބޯލް މުބާރާތުގެ ޗެމްޕިއަންކަން ފެމެލީ ބޭކަރީގެ ދެ ޓީމް ކާމިޔާބު ކޮށްފި\nމުޅި ރާއްޖެއަށް ހުޅުވާލައިގެން ކުޅުދުއްފުށީގައި ހޭންޑްބޯލް މުބާރާތެއް ބާއްވަނީ


ރައީސް ވިލިފުށްޓަށް ވަޑައިގަންނަވައިފި. | Landhooinfo\nއަންގާރަ , 24 އޭޕްރީލް 2018\nލަންދުއަށް ޖަނަރޭޓަރ ހިފައިގެން އަންނަ އުޅަނދު މާދަމާގެ ހެނދުނު ބަނދަރުކުރާނެ\n250 ކިލޯވޮޓް ގެ މުޅިން އާ ޖަނަރޭޓަރެއް މިއަދު ލަންދުއަށް ގެންނަނީ.\nލަންދޫ ޕްރީސްކޫލްގެ ދިވެހި ދުވަސް ފާހަގަކޮށްފި\n127 ކުދިންނާއި އެކު ޔޫ ޓޫ ޖޭ އެކަޑަމީ މިއަދު ފަށައިފި.\nރާއްޖޭގެ ސްކޫލްތަކުގައި ބޭނުންކުރާނީ ކިހާފެންވަރެއްގެ ޓެބްލެޓްތަކެއް؟\nބޫޓާންކޮޅަށް7ގޯލްޖަހައި ބޮޑުތަފާތަކުން ރާއްޖެ މޮޅުވެއްޖެ.\nރ.އަތޮޅު ޗެމްޕިއަންކަން މީދޫ ނަގައިފި.\nލަންދޫސްކޫލްގެ އިންޓަރހައުސް ޖޫނިއަރ ބައިގެ ފުޓްބޯޅަ މުބާރާތް ފަށައިފި.\nބޮޑުކުރާއިރަށް ބޮޑުކުރެވޭ ކުޑަކުރިޔަސް ކުޑަނުކުރެވޭ – ކާޑުގެއަގުތައް\nފަސްނަމާދު ( ޅެން )\n24 ގަޑިއިރު ކުރިން\nދިވެހިބަހުގެ ދުވަހުގެ މުނާސަބަތުގައި….\nވާވޭ މޭޓް 10 ޕްރޯ – ސޭލެއްގައި ވަރަށް އަގުހެޔޮކޮށް ވިއްކަނީ\nރައީސް ވިލިފުށްޓަށް ވަޑައިގަންނަވައިފި.\nއިރުފާނު ( އިރޭ )6އަހަރު ކުރިން\tޚިޔާލެއް ދެއްވާ\nރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ދިވެހި ޤައުމާ މުޚާޠަބު ކުރައްވައި ދެއްވި ބަޔާން\nރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު، ކޮޅުމަޑުލަށް މިހާރު ކުރައްވަމުން ގެންދަވާ ދަތުރުފުޅުގައި، މިއަދު މެންދުރުފަހު ވިލުފުށްޓަށް ވަޑައިގެން، ވިލުފުށީ ރައްޔިތުންނާ ބައްދަލުކުރައްވައިފިއެވެ. ވިލުފުށީ ރައްޔިތުންނާ ބައްދަލުކުރައްވައި، ރައީސުލްޖުމްހޫރިއްޔާ ވިދާޅުވީ، ވިލުފުށްޓަކީ އެމަނިކުފާނުގެ ހިތްޕުޅުގައި ވަރަށް ޚާއްޞަ ލޯތްބެއް އުފެދިފައިވާ ރަށެއްކަމަށެވެ.\nވިލުފުށީގެ ތަރައްޤީއަށް ކުރަންހުރި ވަރަށްގިނަ ކަންތައްތައް އެބަހުރިކަން ހާމަކުރައްވަމުން އެމަނިކުފާނު ވިދާޅުވީ ވިލުފުށީ ޞިއްޙީ މަރްކަޒު މިއަދުހުރީ ވަރަށް ނިކަމެތި ޙާލަތެއްގައި ކަމަށެވެ. އަދި އެ މަރްކަޒުގެ ކަންތައްތައް ރަނގަޅު ކުރެއްވުމަށްޓަކައި ޞިއްޙީ މަރްކަޒުން އަސާސީ ޓެސްޓްތައް ކުރެވޭނެ ގޮތެއް ހައްދަވައިދެއްވާނެ ކަމަށާއި، ހެލްތް މިނިސްޓަރަށް އެކަން އަންގަވާނެ ކަމަށްވެސް ރައީސް ވިދާޅުވިއެވެ. އަދި އެރަށުގެ ޒުވާނުންނަށް، ކުޅިވަރު ކުޅޭނެ ދަނޑެއްގެ ކަންތައްވެސް ހަމަޖެހިގެންދިޔުން ވަރަށް ބޮޑަށް ބޭނުންފުޅުވާ ކަމަށާއި، ޔޫތު މިނިސްޓަރ މެދުވެރިކުރައްވައި، މިކަން ކޮށްދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމީގެއިތުރުން ރައީސުލްޖުމްހޫރިއްޔާ ވިދާޅުވީ މިއަދު ޙަރަކާތްތެރިވާ ގިނަ ސިޔާސީ ޕާޓީތަކެއް އެމަނިކުފާނުގެ ސަރުކާރުގައި ބައިވެރިވެފައިވާ ކަމަށާއި އެމް.ޑީ.ޕީ.ވެސް މި ސަރުކާރުގައި ބައިވެރިވެ، ސަރުކާރާ އެކީގައި މަސައްކަތް ކޮށްދެއްވުމަށް އެދިވަޑައިގަންނަވާފައިވާ ކަމަށެވެ.\nލިޔުނީ: އިރުފާނު ( އިރޭ )\nއިރުފާނަކީ އެކިދާއިރާގެ ޚަބަރު ހޫނުކޮށް ގެނެސްދިނުމުގައި ވަކި ފަރާތަކަށް ނުޖެހި ހިވާގިކަމާއެކު ކެރިގެން މަސައްކަތްކުރައްވާ ކުރިއަރަމުން އަންނަ ނޫސް ރިޕޯރޓަރެކެވެ.\nރިޔާސީ އިންތިޚާބާ ގުޅޭގޮތުން ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދު ދިވެހި ޤައުމާ މުޚާޠަބު ކުރައްވައި ދެއްކެވި ވާހަކަފުޅު\nبســم اللّـه الرّحمـن الرّحيــم اَلحَمْـدُ لِلّـهِ رَبّ العَـالَمِـين‘ وَالصّـلاة وَالسّلام علـى محـمَّدٍ‘ وعلى آلـه وصحبـه …\nކުރީގެ ރައީސް ނަޝީދު ވަނީ ޤާނޫނާއި ހިލާފު އަމުރަތަކެއް ސަލާމަތީ ބާރުތަކަށް ކުރައްވާފަ-އެޗް.އާރު.ސީ.އެމް\nއޯ.އައި.ސީ.އިން ސީރިއާ މިވަގުތަށް ސަސްޕެންޑް ކުރުމަށް ރާއްޖެއިން ތާއީދު ކުރިން-ރައީސުލްޖުމްޙޫރިއްޔާ!\nނަޝީދަކީ ޙަރަދުކުޑަ ވެރިއެއްބާ…؟\nމީރާ އިންވަނީ ދުނިޔޭގެ އެހެން ޓެކްސް އިދާރާއަކުން ނުހޯދާވަރުގެ ފުރިހަމަ ކާމިޔާބީތައް ހޯދާފަ-މިނިސްޓާރ ޖިހާދް\nފުލުސް އޮފީހަށް ބަޔާން ދެއްވުމަށްފަހު ނިކުމެވަޑައިގެން އަނެއްކާވެސް ނަޝީދު ފުލުހަކަށް އިންޒާރު ދެއްވައިފި!\nހުރިހާ ލިޔުންތައް (95)\nބައްޕަގެ ޤަލަމުން – ލޯބިވާ ދަރިފުޅަށް.\nށ.އަތޮޅު ޤުރުއާން މުބާރާތުގެ ނަތީޖާގެ މައްސަލައެއް ފެންމަތިވެއްޖެ.\nލަންދޫގައި ގޮނޑު ދޮށުން ވެލިނެގުން މަނާކުރުމަށްފަހު ބަނދަރުން ވެލިނެގުމުގެ ހުއްދަދީފި.\nއެސެމްބްލީގައި ކުރެވިދާނެ ދުޢާއެއް (2)\nއީޔޫގެ ރިޕޯޓްގައިވާ އެންމެ ކަމެއް ފިޔަވައި އެހެން ހުރިހާކަމެއް ބަލައިގަނެވޭނެ – ނަޝީދު


Slumdog Millionaire | Mihaaru\nޑެނީ ބޮއިލްއާ އެކު "ޔަސްޓަޑޭ" އަށް\nއޮސްކާ ވެސް ހޯދި މަގުބޫލު ފިލްމު "ސްލަމްޑޯގް މިލިއަނާ" ގެ ޑައިރެކްޓަރު ޑެނީ ބޮއިލް ބެލުންތެރިންނަށް ގެނެސްދޭ މިއުޒިކަލް ކޮމެޑީ "ޔަސްޓަޑޭ" ގެ ޓްރެއިލާ ދައްކާލައިފި އެވެ.\nބަތަލާ ފްރެއިޑާ ވެސް ކައިވެނިކުރަނީ\nއޮސްކާ ހޯދި ފިލްމު "ސްލަމްޑޯގް މިލިއަނާ" އިން ވިދައިލި، އިންޑިއާ އަށް ނިސްބަތްވާ ހޮލީވުޑްގެ ބަތަލާ ފްރެއިޑާ ޕިންޓޯ ވެސް ކައިވެންޏަށް ތައްޔާރުވާން ފަށައިފި އެވެ.\nއެކްޓަރު ދޭވް ޕަޓޭލް ޑައިރެކްޓަރުގެ ގޮނޑި އަށް\nފިލްމު "ސްލަމްޑޯގް މިލިއަނާ" އިން މަޝްހޫރުކަން ހޯދި އިންޑިއާ ދަރިކޮޅުގެ އިނގިރޭސި އެކްޓަރު ދޭވް ޕަޓޭލް ވެސް ފިލްމު ޑައިރެކްޝަނަށް ނުކުންނަން ތައްޔާރުވެއްޖެ އެވެ.\nޑެނީ ބޮޔެލްއަކީ "ސްލަމްޑޯގް މިލިއަނާ" އިން އޮސްކާ ހޯދާފައިވާ ޑައިރެކްޓަރެވެ. ރިޕޯޓްތައް މިހާރު ބުނާ ގޮތުން ކުރިއަށް އޮތް ޖޭމްސް ބޮންޑް ސީރީޒްގެ 25 ވަނަ ފިލްމްގެ ޑައިރެކްޓަރުގެ ގޮނޑީގައި ވެސް އިށީންނާނީ އޭނަ އެވެ.\nއަންނަ އަހަރަށް ތާވަލުކޮށްފައިވާ ޖޭމްސް ބޮންޑްގެ ސީރީޒްގެ 25 ވަނަ ފިލްމްގެ ޑައިރެޓަރަކީ ކްރިސްޓޯފާ ނޯލަން ނޫންކަން އޭނާ ކަށަވަރުކޮށް ދިނުމާ އެކު، އެހެން ބައެއް ޑައިރެކްޓަރުންގެ ނަންތައް މީޑިއާތަކަށް ތިލަވެއްޖެ އެވެ. މި ސީރީޒްގެ އެންމެ ފަހުގެ ދެ ފިލްމް ޑައިރެކްޓް ކުރީ ސެމް މެނޭޒެވެ. އެކަމަކު އޭނާ ވެސް ކަށަވަރުވާ ހިސާބަކަށް އަދި...


mandeylaa roolsge dhivehi tharujamaa nerefi – Iru\nމަންޑޭލާ ރޫލްސްގެ ދިވެހި ތަރުޖަމާ ނެރެފި\nޖަލުތަކުގައި ހުންނަންވާ އެންމެ ދަށް މިންގަނޑުގެ ގޮތުގައި އދ. އިން ކަނޑައަޅާފައިވާ “މަންޑޭލާ ރޫލްސް” ދިވެހި ބަހަށް ތަރުޖަމާކޮށް، ހޯމް މިނިސްޓްރީން އާއްމުކޮށްފި އެވެ.\nސަތޭކަ ބާވީސް ގާއިދާގެ މައްޗަށް އެކުލެވޭ “ދި ނެލްސަން މަންޑޭލާ ރޫލްސް” ގެ ދިވެހި ތަރުޖަމާގައި އަސާސީ މަބްދައުތަކާއި، ގައިދީންގެ ފައިލްތައް ބަލަހައްޓާނެ ގޮތާއި، ގައިދީން ގިންތި ކުރާނެ ގޮތްތަކާއި، ގޮޅިތަކުގައި ބައިތިއްބަން ޖެހޭނެ ގޮތްވެސް ބަޔާން ކޮށްފައިވެ އެވެ.\nއެގޮތުން، ރައީސް އިބްރާހީމް މުހައްމަދު ސޯލިހު ދެއްވި ފުރަތަމަ ރިޔާސީ ބަޔާނުގައި ވެސް އެކަން ވަނީ ފާހަގަ ކުރައްވާފަ އެވެ. އެމަނިކުފާނު ވިދާޅުވެފައިވަނީ ޖަލު ބަންދުގައި ހުއްޓަސް، އެއްވެސް މީހެއްގެ ސިޔާސީ ހައްގުތަކާއި، އިންސާނީ ކަރާމާތް ނަގާލުމަކީ ގަބޫލުކުރައްވާކަމެއް ނޫންކަމަށެވެ.\n“ގައިދީންގެ އަސާސީ ހައްގުތައް ކަށަވަރުކޮށްދިނުމުގެ ގޮތުން އދ. ގެ މަންޑޭލާ ރޫލްސްގެ މިންގަނޑަށް ޖަލުތަކުގެ ކަންތައް އިންތިޒާމްކުރުމުގެ މަސައްކަތް މިހާރުވާނީ ފަށާފައި” ރިޔާސީ ބަޔާނުގައި ރައީސް ވިދާޅުވެފައިވެ އެވެ.\nކުރިއަށް އޮތްތަނުގައި މަންޑޭލާ ރޫލްސްއަށް ހުރިހާ ޖަލު އޮފިސަރުން އަހުލުވެރިކުރުމަށް ހާއްސަ މަސައްކަތްތަކެއް ކުރާނެކަމަށް ހޯމް މިނިސްޓްރީން ބުންޏެވެ. ނެލްސަން މަންޑޭލާ ރޫލްސް ދިވެހި ބަހަށް ތަރުޖަމާކޮށްފައިވަނީ ހޯމް މިނިސްޓްރީ އާއި ޔޫއެންއޯޑީސީ ގުޅިގެންނެވެ.


Supreme Court ah dhe beyfulhaku ayyan kurumaai medhu JSC ge mashvaraa ah edhijje\nސުޕްރީމް ކޯޓަށް ދެބޭފުޅަކު އައްޔަންކުރުމާއި މެދު ޖޭއެސްސީގެ މަޝްވަރާއަށް އެދިއްޖެ\nދިވެހިރާއްޖޭގެ ސުޕްރީމް ކޯޓުގެ ފަނޑިޔާރުކަމުގެ މަގާމަށް ދެބޭފުޅަކު އައްޔަންކުރުމާއި މެދު ޖޭއެސްސީގެ މަޝްވަރާއަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު އެދިވަޑައިގެންފިއެވެ.\nސުޕްރީމް ކޯޓަށް އައްޔަންކުރުމަށް އެމަނިކުފާނު ފޮނުއްވާފައިވާ ދެބޭފުޅުންނަކީ ހދ. ކުޅުދުއްފުށި، ފިނިފެންޖަންބުގޭ ޑޮކްޓަރ މުޙައްމަދު އިބްރާހިމާއި، ދަފްތަރު ނަންބަރު ރސ 2302، އަލްއުސްތާޛު ޢަލީ ރަޝީދު ޙުސައިނެވެ.\nޑރ.މުހައްމަދު އިބްރާހިމަކީ އިސްލާމިކް ކޮމާޝަލް ލޯގެ ދާއިރާއިން ޔުނިވަރސިޓީ އޮފް މެލޭޝިއާއިން ޑޮކްޓަރު އޮފް ފިލޯސޮފީ އާއި އިންޓަނޭޝަނަލް އެންޑް ކޮމާޝަލް ލޯގެ ދާއިރާއިން އިނގިރޭސިވިލާތުން މާސްޓާސް ހައްދަވާފައިވާ ބޭފުޅެކެވެ. އަދި އެބޭފުޅާ ވަނީ ގާނޫނީ ވަކީލެއްގެ ގޮތުގައި 16 އަހަރަށްވުރެ ގިނަ ދުވަހު ހަރަކާތްތެެރިވެ ވަޑައިގެންފައެވެ.\nމީގެ އިތުރުން އެބޭފުޅާ ދަނީ އައިޔޫއެމް އަދި ވިލާ ކޮލެޖްގައި ދަރިވަރުންނަށް ކިޔަވައިދެއްވަމުންނެވެ.\nއެބޭފުޅާގެ އިތުރުން ފަނޑިޔާރުކަމުގެ މަގާމަށް އައްޔަންކުރަން ފޮނުއްވާފައިވާ އަލްއުސްތާޛު އަލީ ރަޝީދު ހުސައިން މިވަގުތު ހުންނެވީ ކްރިމިނަލް ކޯޓުގެ އިސް ގާޟީގެ މަގާމުގައެވެ. އެބޭފުޅާ އާންމުންގެ ތެރެއަށް މަޝްހޫރު ވަޑައިގެންނެވީ ކުރީގެ ރައީސް އަބްދުﷲ ޔާމީންގެ މައްޗަށް5އަހަރު ދުވަހުގެ ޖަލު ހުކުމެއް ހުކުމްކުރެއްވި ގާޟީގެ ގޮތުގައެވެ.\nތި މީހުންގެ ނިމުން އަންނަ ގޮތް ބަލާލަން ވަރަށް ބޭނުން\nކުރީގެ އުއްތަމަ ފަނޑިޔާރު ފާއިޒުގެ ސުލޫކީ މައްސަލައެއް ބަލަނީ08 months ago